
Lui Chuck si Sue Schwartz 


Prefata 


A oferi o prezentare substanţială a lui Jung si a psihologiei 
sale (denumită îndeobște psihologie analitică, pentru a o 
diferenţia de psihanaliza lui Freud şi de psihologia experi- 
mentală, disciplina pur ştiinţifică a universitarilor) într-un 
volum subțire, de 128 pagini*, este o sarcină dificilă. Jung 
a avut deschideri culturale multiple şi a fost totodată un au- 
tor prolific: pe lângă psihologie, psihiatrie şi medicină, avea 
cunoştinţe enciclopedice de mitologie, religie, filozofie, 
gnosticism şi alchimie; ştia alături de germană, limba sa 
maternă, engleza, franceza, latina și greaca — şi era per- 
fect familiarizat cu literatura fiecăreia. Deşi ducea povara 
acestei masive eruditii cu o agreabilă lipsă de infatuare, ea 
este evidentă în tot ce a scris; şi cum nu se pricepea deloc 
să-şi organizeze materialul, Operele complete** ale sale 
însumează douăzeci de volume groase, ceea ce oferă o 
perspectivă descurajanta cititorului neinitiat. 

Jung isi recunoștea eșecul în domeniul comunicării (,,Ni- 
meni nu-mi citeşte cărțile“, spunea, deşi „îmi dau tare multă 


* Cf. numărului de pagini al ediţiei englezeşti apărute la Oxford 
University Press în seria „Past Masters“. (N.t.) 

** Gesammelte Werke în cazul ediţiei germane originale apărute la 
Walter Verlag AG, The Collected Works of C.G. Jung în cazul ediţiei 
engleze apărute la Routledge, cu sensul, neuzitat în editorialistica ro- 
mânească, de „Opere reunite“. V. şi nota de subsol de la p. 9, precum şi 
prima notă de la p. 185. (N.t.) 

osteneală să-i fac pe oameni să mă înțeleagă“), dar lucrul 
acesta nu l-a determinat să-şi revizuiască opera, aşa cum a 
făcut în mod sistematic Freud. De aceea e nevoie de mult 
timp și efort ca să-l înţelegi pe Jung din propriile lui arti- 
cole şi cărți, iar dacă nu te poți totuşi dispensa de această 
strădanie atunci când doreşti să-ți revendici o parte din bo- 
gata sa moştenire, sarcina iti poate fi măcar înlesnită de o 
concisă introducere în genul celei pe care volumasul de faţă 
încearcă s-o ofere. 


Multumiri 


Jin să mulțumesc editurilor Routledge şi Princeton 
University Press pentru permisiunea de a cita din The 
Collected Works of C.G. Jung; editurii Random House, Inc. 
pentru permisiunea de a cita din Memories, Dreams, 
Reflections by C.G. Jung, recorded and edited by Aniela 
Jaffé*; şi încă o dată editurii Routledge pentru permisiunea 
de a reproduce diagrama de la p. 57 din On Jung <Despre 
Jung> de Anthony Stevens. 

Mulţumesc de asemenea secretarei mele, Norma Lus- 
combe, pentru infinita grijă şi bunăvoință cu care a prelu- 
crat electronic manuscrisul original şi lui Mary Worthingon 
pentru priceperea cu care a editat această carte, până în 
forma ei finală. 


* C.G. Jung, Amintiri, vise, reflecţii (consemnate și editate de Aniela 
Jaff6), carte tradusă de Daniela Ștefănescu după originalul german 
Erinnerungen, Träume, Gedanken, este în curs de apariţie la Humanitas 
in seria „Memorii/Jurnale“. Traducerea citatelor din Amintiri sau Opere 
complete, precum şi a titlurilor altor lucrări de Jung din cartea de față 
s-a efectuat după versiunea lor engleză. Sursele citateior (abreviate CW 
pentru The Collected Works... şi MDR pentru Memories, Dreams, 
Reflections) trimit la paginile edițiilor în engleză, iar paragrafele indi- 
cate în cazul CW coincid, desigur, cu ale originalului german. (N.t.) 

Omul Jung si psihologia sa 


Jung a fost o persoană paradoxală. Într-un anume sens era 
un individualist, un mare excentric. Într-alt sens era întru- 
chiparea vie a omului universal. S-a străduit să-şi realizeze 
în propria-i viață întregul potential uman; în acelaşi timp 
era decis să trăiască într-o manieră unică, lipsită de com- 
promisuri. Dacă în felul acesta îi supăra pe ceilalți, aşa cum 
era adesea cazul, lui nu părea, în genere, să-i pese: „A fi 
normal, spunea, e țelul ideal al celor neîmpliniți.“ 

Deşi se considera un om de ştiinţă rational, tinea să acorde 
atenție chestiunilor catalogate in mod conventional drept 
iraționale ori ezoterice, nefiind prea afectat atunci când 
asemenea preocupări îl excludeau din comunitatea științifică. 
În opinia sa, a adopta o atitudine exclusiv raţională fata de 
psihologia umană nu era doar nepotrivit, ci şi, în lumina 
istoriei, lipsit de sens. Trebuia să rămână fidel adevărului 
aşa cum îl vedea el — și n-avea nici o vină dacă lucrul aces- 
ta îl aducea pe tărâmuri teoretice şi experimentale aflate în 
profund dezacord cu prejudecățile şi preocupările vremii sale. 
„Am sentimentul — scria — că este de datoria celui care-şi 
urmează drumul propriu să informeze societatea despre ceea 
ce descoperă în cursul căutării sale.“ 


Nu criticile contemporanilor ca indivizi vor hotărî adevărul 
sau neadevărul acestor descoperiri, ci generațiile viitoare. 
Există lucruri care nu sunt încă adevărate astăzi, poate nu 

îndrăznim să le considerăm adevărate, dar mâine s-ar putea 
să devină. Iată de ce orice om al cărui destin este să-şi urmeze 
drumul individual trebuie să meargă înainte, plin de nădejde 
şi atent la tot ce e în jur, conştient de singurătatea sa şi de peri- 
colele ei. (CW VII, § 201) 


Simţământul acesta, că însuși destinul îl determină să 
înoate împotriva curentului predominant, face din Jung un 
personaj care intrigă în cel mai înalt grad. Iar asta înseam- 
na că orice carte despre psihologia jungiană trebuie să țină 
integral seama de viata şi personalitatea creatorului ei, căci, 
mai mult decât în cazul oricărui alt psiholog, modul în care 
Jung a înțeles umanitatea a decurs direct din modul în care 
s-a înțeles pe sine. 

În întreaga lui viaţă, foarte îndelungată, Jung a rămas 
un om profund introvertit, mult mai interesat de lumea in- 
terioară a viselor şi imaginilor decât de lumea exterioară a 
persoanelor şi întâmplărilor. Avea, din copilărie, geniul intro- 
spectici, ceea ce i-a dat capacitatea să trăiască direct ex- 
perienţe avându-și originea la limita — ori sub limita — 
conştiinţei, experienţe pe care cei mai multi dintre noi le 
ignorăm. Darul acesta provenea, în parte cel putin, din îm- 
prejurările specifice ale naşterii și educaţiei sale. 


Premise 


Născut în satul Kesswil, de pe malul elveţian al lacului 
Constanţa, în ziua de 26 iulie 1875, Jung a fost unicul fiu 
al pastorului din localitate, reverendul Paul Achilles Jung, 
şi al lui Emilie Jung, născută Preiswerk. Bunicul său, Carl 
Gustav Jung (1794-1864), al cărui nume îl primise la botez, 
fusese un medic foarte respectat, care devenise rectorul 
Universităţii din Basel şi Mare Maestru al Lojei Franc- 

masonilor elveţieni. Umbla zvonul că ar fi fost fiul nele- 
gitim al lui Goethe. Deşi semăna fizic foarte mult cu marele 
poet, e vorba probabil de o legendă, nu de un fapt real. 
Mama lui Jung era fiica mezină a lui Samuel Preiswerk 
(1799-1871), un teolog renumit, dar excentric, care igi de- 
dicase întreaga viata studiului ebraicei, fiind convins că e 
însăşi limba care se vorbeşte în rai. A fost unul dintre pri- 
mii partizani ai sionismului, avea viziuni şi purta conver- 
saţii cu cei dispăruţi. Chiar în ajunul căsătoriei ei, Emilie 
fusese nevoită să vegheze în spatele lui, în timp ce-și pre- 
gătea predicile, pentru ca diavolul să nu-i arunce ocheade 
peste umăr. Cei mai multi dintre bărbaţii care alcătuiau nu- 
meroasa familie Preiswerk erau preoți şi împărtăşeau intere- 
sul lui Samuel pentru cele oculte. Acest amestec 
Jung-Preiswerk — de medicină, teologie şi spiritism — avea 
să influenţeze mult evoluţia intelectuală a lui Carl. 
Familia s-a mutat de două ori în timpul copilăriei lui 
Jung, mai întâi la Laufen, în apropierea cascadelor Rinu- 
lui, când băiatul avea şase luni, iar apoi la Klein-Hiinigen, 
chiar la ieşirea din Basel, când acesta avea patru ani. Nici 
una dintre încăpătoarele case parohiale în care au locuit n-a 
oferit un mediu fericit copilului în creştere. În autobiografia 
sa, Amintiri, vise, reflecţii, Jung spune că atmosfera de-acasă 
era „irespirabilă“: îl sufoca un simțământ atotprezent de 
proximitate a morţii, de melancolic, de nelinişte, însoţit de 
„aluzii nedesluşite la un dezacord“ între părinţii săi. Po- 
vesteşte că ei n-aveau același dormitor, iar el, Carl, dormea 
cu tatăl său. Când Jung împlinise trei ani, maică-sa a suferit 
o prăbuşire psihică din cauza căreia a trebuit să stea la spi- 
tal câteva luni, si aceasta separare brutală, survenită într-un 
moment critic al dezvoltării sale, pare să-l fi marcat pe Jung 
pentru tot restul vieţii. Nu este vorba de o consecință ieşită 
din comun, căci, aşa cum afirmă pe bună dreptate John 

Bowlby şi cei din şcoala sa, disperarea copiilor de vârstă 
mică atunci când isi pierd mama constituie o reacție firească 
la frustrarea provocată de necesitatea stringentă a prezenţei 
ei. Dacă se produce această catastrofă, copiii reușesc, e ade- 
vărat, să-i supraviețuiască, dar cu prețul dezvoltării unei ati- 
tudini defensive de detaşare emoțională si devenind extrem 
de preocupaţi de ei înşişi şi de încrezători numai în sine. 
De regulă rămân cu incertitudini durabile în ce priveşte 
capacitatea lor de a stârni interes şi afecţiune. Au totodată 
tendinţa să se comporte straniu şi distant, ceea ce nu-i face 
iubiţi de cei din jur. Deşi atunci când maică-sa a fost departe 
de el lui Carl i-au purtat de grijă o mătuşă și o guvernan- 
tă, el îşi aminteşte că a fost „profund tulburat“ de absenţa 
ei: suferea de eczeme cu origine nervoasă şi avea coşma- 
ruri. „Din acel moment, spune Jung, am fost mereu neincre- 
zător când auzeam rostindu-se cuvântul «iubire». Vreme 
îndelungată, simțământul pe care l-am asociat cu «femeie» 
a fost acela de nesiguranță intrinsecă“ (MDR 23). 

Tatăl lui Jung era un om binevoitor şi tolerant, dar fiul 
său îl percepea ca lipsit de forță şi imatur emotional. Deşi 
preot, Paul Jung pare să-şi fi pierdut foarte curând credin- 
ta, dar fiind lipsit de altă sursă de venit, se simţea constrâns 
să-şi îndeplinească mai departe îndatoririle parohiale. Ten- 
siunea rezultată din păstrarea unei aparente de pietate con- 
comitent cu pierderea oricărei convingeri religioase a 
contribuit la transformarea lui într-un personaj ipohondru si 
artagos, fata de care soţia şi fiul său puteau anevoie să simtă 
iubire ori respect. 

Singur la părinți până la naşterea surorii sale Gertrud, 
în 1884, Carl era nefericit la şcoală, înstrăinat atât de colegi, 
cât şi de propriul sine lăuntric: acest comportament schizoid 
(adică retras, distant, preocupat de sine) l-a făcut dezagre- 
abil celor din jur, mediul şcolar neputându-i fi nicidecum 

prielnic. Simţământul că este o persoană aparte a fost agra- 
vat de diverse incidente traumatizante, ca acela în care un 
profesor l-a acuzat că ar fi plagiat un eseu pe care-l com- 
pusese de fapt singur, cu infinită grijă. Când şi-a susținut 
nevinovăția, colegii săi s-au aliat cu profesorul. Astfel de 
experienţe l-au făcut să se simtă ,,stigmatizat“ şi extrem de 
singur. Vreme îndelungată s-a autoexclus cu adevărat, că- 
pătând o predispozitie pentru leşinuri în urma unei lovituri 
la cap primite într-o bătaie cu un alt băiat. (Pe când zăcea, 
trântit la pământ, mai mult decât ar fi fost nevoie, îşi spunea: 
„Acuma n-o să mai trebuiască să merg la şcoală.“) Pe cât 
putea, îşi petrecea timpul în singurătate. „Rămăsesem sin- 
gur cu gândurile mele. În general asta îmi plăcea cel mai 
mult. Mă jucam singur, visam cu ochii deschişi sau mă plim- 
bam de unul singur prin pădure, având o lume secretă, doar 
a mea“ (MDR 58). 

Lumea aceasta secretă era o formă de compensare a izo- 
larii. Fanteziile şi ritualurile — fireşti în orice copilărie — 
căpătaseră în cazul lui o intensitate extraordinară şi aveau 
să-i influenţeze întreaga viata. De pildă, încântarea resimțită 
ca om matur de a studia într-un turn pe care şi-l construise 
la Bollingen, pe lacul Ziirich superior, a avut ca punct de 
plecare un ritual din copilărie, în cadrul căruia tinea într-un 
penar un omulet cioplit în lemn, pe care-l ascundea cu grijă 
într-un raft din podul parohiei. Din când în când îşi vizita 
omuletul, dăruindu-i suluri de hârtie scrise într-o limbă 
secretă, ca să-i facă astfel o bibliotecă în fortăreața adăpos- 
tului lui din pod. Lucrul acesta i-a dat lui Carl simțămân- 
tul unei ,,sigurante nou-dobândite“, care l-a ajutat să facă 
faţă stărilor de nervozitate ale tatălui său, bolii depresive a 
mamei, „înstrăinării“ proprii de la şcoală. „Nimeni nu-mi putea 
descoperi secretul şi nu-l putea distruge. Eram în siguranță, 

iar simtamantul chinuitor de-a fi dezbinat de mine însumi 
dispăruse“ (MDR 34). 

Un alt ritual din copilărie avea să-l pregătească pentru 
intuitiile sale de mai târziu referitoare la importanța proiecției 
în psihologie. Era vorba de un joc al imaginaţiei pe care-l 
juca stând pe o piatră mare, aflată în grădină. Psalmodia: 
„Stau deasupra, pe piatra asta, iar ea e dedesubt.“ Îndată, 
piatra răspundea: „Stau aici, pe panta asta, iar el stă dea- 
supra mea.“ Pe urmă Jung se întreba: „Oare eu însumi sunt 
cel care stă pe piatră — sau eu sunt piatra pe care stă el?“ 
Rămânea atunci cu un „simțământ de obscuritate stranie şi 
fascinantă“, ştiind însă că relaţia secretă cu piatra are o 
anume semnificație, insondabilă (MDR 33). Putem identi- 
fica în jocul acesta originile incursiunilor de om matur ale 
lui Jung în tainele alchimiei — ideea că alchimistii își proiec- 
tau conținuturile propriului psihic în materialele pe care le 
prelucrau în laboratoarelor lor. 

Încântarea pe care i-o provoca lui Jung, adult fiind, singu- 
rătatea, apoi studiile sale de alchimie şi cercetările privind 
dinamica transformărilor psihice au fost de asemenea pre- 
figurate într-o fantezie de adolescenţă, care îl absorbea în 
fiecare zi pe când mergea de la casa parohială din Klein- 
Hiiningen la școala din Basel pe care o frecventa. Era ima- 
ginea unei lumi ideale, în care totul ar fi fost mult mai 
frumos decât era în realitate. Scoala nu mai exista, iar viata 
se putea preschimba exact cum ar fi dorit el. Pe o stâncă 
ce se înălța din apele unui lac, se ridica un castel fortificat 
având un donjon înalt, un turn de pază şi de jur-împrejur 
un orăşel medieval cârmuit de un sfat al bătrânilor. Castelul 
era casa lui Carl; locuia acolo în calitate de judecător de 
pace, ieșind arareori, doar ca să „ţină judecata“. În port se 
afla goeleta lui personală cu două catarge, având la bord o 
baterie de mici tunuri. 


16 


OMUL JUNG SI PSIHOLOGIA SA 


Punctul crucial al acestei fantezii era turnul: el continea 
un secret minunat, pe care singur Carl îl poseda. În interio- 
rul turnului, de la creneluri până la pivnita boltită, exista o 
coloană de aramă groasă cât un brat omenesc: în vârf avea 
ramificații sau filamente răsfirate în aer. Ele extrăgeau din 
văzduh o „esenţă spirituală“ pe care coloana de aramă o 
ducea in jos, spre pivniţă, unde se afla un laborator, aici 
Carl transforma substanța eterică în aur. „Nu era nicidecum 
o scamatorie, ci o străveche taină a naturii, având o impor- 
tanță vitală, care îmi parvenise fără să ştiu cum şi pe care 
nu trebuia s-o dezvălui nici sfatului bătrânilor, ba chiar, într-un 
anume sens, nici mie însumi“ (MDR 87). 

Nevoia de a crea o citadelă pentru a se ascunde de lume 
este caracteristică oamenilor cu predispozitii schizoide. 
Castelul tânărului Carl era fortificat în scop de apărare, fiind 
slab legat de uscat printr-un istm îngust în care era săpat 
un canal larg, având deasupra un pod coborâtor. Mai târ- 
ziu Jung a început să construiască machete de castele încon- 
jurate de ziduri fortificate; studia ore în sir fortificațiile, 
inacceptabile în principiu, de la Vauban. 

În siguranța citadelei sale lăuntrice, Carl se simţea alcă- 
tuit din două personalități diferite, pe care le numea „Nr. 1“ 
şi „Nr. 2“. Nr. 1 era fiul părinţilor reali, mergea la şcoală 
şi înfrunta viața pe cât îi stătea în puteri, în vreme ce Nr. 2 
era mult mai vârstnic, retras din lumea societății omenești, 
dar simțindu-se aproape de natură şi animale, de vise, de 
Dumnezeu. Jung considera că Nr. 2 „n-avea deloc un statut 
apt de-a fi definit — era născut, viu, mort, toate la un loc, o 
imagine completă a vieţii“ (MDR 92). Ca psihiatru, a ajuns 
la concluzia că cele două personalităţi nu îi erau proprii doar 
lui, ci există în orice om. Totuşi recunoştea că el părea să fie 
mai conştient de ele decât majoritatea celor din jur, mai ales 
de Nr. 2. „Nr. 2 a avut în viata mea o importanță covârșitoare; 

am încercat întotdeauna să fac loc pentru tot ce voia să vină 
dinlăuntru“ (MDR 55). Mult mai târziu, avea să reboteze cele 
două personalități cu numele de Eu şi Sine, susținând că 
interacţiunea dintre ele constituie dinamica fundamentală 
a dezvoltării personalității. 

Jung credea că personalitatea Nr. 2 îi conferă un privi- 
legiu refuzat nefericitului său tată, și anume accesul direct 
la spiritul divinității. Avea confirmarea acestui lucru în vi- 
sele cu caracter de revelații, pe de-o parte, vise conținând 
imagini (ca aceea a unei zeități falice subpământene, sur- 
venită pe când n-avea decât trei ani) ce ar fi trebuit să provi- 
nă, credea Jung, de la ceva aflat dincolo de el însuşi; iar, 
pe de altă parte, într-o viziune intensă, căreia nu i se putea 
opune oricât s-ar fi străduit, în care Atotputernicul apărea 
șezând pe un tron de aur si murdărind cu materii fecale 
acoperişul catedralei din Basel (ceea ce era pentru el — pe 
bună dreptate — un semn că Dumnezeu avea prea puţină 
stimă pentru propria-i Biserică). Genul acesta de revelații 
l-au făcut necruţător fata de perplexitatea spirituală a tatălui 
său şi a dus la discuţii înfierbântate între cei doi. De fiecare 
dată când Carl îl hartuia cu întrebări despre religie, pastorul 
devenea nervos și intra în defensivă: „Tu vrei întotdeauna 
să gândești, se plângea. Omul nu trebuie să gândească, ci să 
creadă.“ — Băiatul reflecta: „Nu, omul trebuie să trăiască 
experienţe și să știe.“ Dar cu voce tare spunea: „Dă-mi cre- 
dinta asta!“ La care taică-său ridica doar din umeri şi îi 
întorcea spatele... 

Totul a culminat cu ceremonia de confirmare a lui Carl, 
pentru care a fost pregătit chiar de tatăl său. Astfel, băia- 
tul a atins apogeul iniţierii religioase — şi s-a îngrozit când 
şi-a dat seama că nu simte absolut nimic. O prăpastie de 
netrecut s-a deschis între el şi taică-său, pentru care a căpă- 
tat „un intens simţământ de milă“. „Dintr-o dată am înţeles 

tragedia profesiei și a vieţii lui... Am văzut cât de prins era, 
iremediabil prins, în capcana Bisericii şi a învățăturii ei reli- 
gioase... M-am pomenit rupt cu brutalitate de Biserică şi 
de credinţa tatălui meu sau a oricui altcuiva“ (MDR 64-5). 

În vreme ce în împrejurări similare, alti băieţi şi-ar fi cău- 
tat consolarea îndreptându-se către cei de-o seamă cu ei, 
Carl Jung, neavând prieteni, s-a reîntors către interior spre 
a-și cuprinde „Nr. 2“, Sinele. Toată adolescența şi-a perceput 
Sinele ca pe ceva asemenea lui Dumnezeu, iar intensitatea 
angajării sale fata de „cetălalt“, dinlăuntrul său, a avut pri- 
oritate în raport cu orice altă relaţie exterioară. Nu se simţea 
printre oameni, ci singur cu Dumnezeu. 

În mod inevitabil, lucrul acesta a însemnat o confirmare 
— nu a Bisericii, ci a propriei izolări: „Toţi ceilalţi oameni 
păreau să aibă complet alte griji. Eu mă simţeam absolut 
singur cu certitudinile mele. Mai mult ca altădată, voiam 
să am pe cineva cu care să vorbesc, dar nu găseam nicăieri 
vreo punte de legătură... De ce nu trecea nimeni prin expe- 
riente care să semene cu ale mele? mă întrebam... De ce 
să fiu eu singurul?“ (MDR 71) 

S-a lecuit de leşinuri când, într-o bună zi, l-a auzit pe 
taică-său spunându-i unei cunoștințe cât îi este de teamă pen- 
tru viitorul fiului său. S-a reîntors la şcoală şi s-a pus pe 
treabă. Lipsindu-i comunicarea spirituală cu cei similari lui, 
s-a îndreptat spre literatură, filozofic gi istoria religiilor. 
Heraclit s-a dovedit a fi, o viață întreagă, preferatul lui, la 
fel Goethe şi Meister Eckhart. A fost extrem de tulburat de 
Lumea ca voinţă și reprezentare a lui Schopenhauer, care, 
alături de Critica raţiunii pure a lui Kant, i-a adus o astfel 
de iluminare, încât, spunea, i-a revoluționat complet atitu- 
dinea față de lume si viață. În Faust-ul lui Goethe a desco- 
perit echivalentul legendar al propriei sale personalităţi Nr. 2, 
iar lucrul acesta nu numai că i-a sporit simțământul de 

siguranță lăuntrică, dar i l-a conferit, cu oarecare întârziere, 
si pe acela de „apartenenţă la comunitatea umană“ (MDR 93). 


Anii de studenție 


Jung s-a înscris la Universitatea din Basel în 1895. Lucru 
caracteristic pentru el, decizia pe care a luat-o, de a studia 
ştiinţele naturii si medicina, n-a fost determinată atât de lec- 
turi, cât de vise. Viaţa de student pare să fi avut asupra lui 
un efect eliberator, deopotrivă cu moartea prematură a tatălui 
său — la 54 de ani, când Jung nu avea decât 21. („În ce te 
priveşte, a murit la timp“, comentase, posomorâtă, mai- 
că-sa.) „Începusem să am acum o poftă nemăsurată pentru 
absolut tot. Ştiam ce vroiam — şi îmi urmăream scopul. 
Am devenit totodată, în chip evident, mai accesibil şi mai 
comunicativ“ (MDR 93). 

O idee însuşită de la Heraclit avea să fie pentru Jung de 
o importanţă crucială: aceea că toate entităţile au tendinţa 
naturală de a se transforma în opusul lor. Heraclit denumise 
această tendință enantiodromia (literal, „a merge împo- 
trivă“). Jung o credea caracteristică tuturor sistemelor dinami- 
ce — şi a descoperit în familia umană prima exemplificare: 
pe măsură ce cresc, copiii manifestă tendința de a compen- 
sa, în propria lor viață, eșecurile părinţilor. Lucrul acesta 
era în mod special evident la Jung însuşi, viata lui putând 
fi înţeleasă, în multe privinţe, ca un efort de a transforma 
în ceva bun carentele tatălui său. 

În vreme ce Paul Jung fusese spiritualiceşte lipsit de în- 
drăzneală, fără curiozitate intelectuală gi înclinat să accepte 
dogmele, avusese manifestări de imaturitate emoţională și 
se eschivase în fata chestiunilor majore ale propriei vieți, Carl 
urma să dea dovadă de curaj spiritual şi rigoare intelectuală, 

să se opună dogmelor oriunde le va întâlni, să-și petreacă 
viata perfectionand tehnici de dezvoltare a personalității şi 
să se arate dispus de a se confrunta direct cu toate chestiu- 
nile importante, chiar şi atunci când asta avea să însemne 
a căuta cu lumânarea impopularitatea ori dezaprobarea celor- 
lalti. 

Aceeaşi tendință de compensare l-a facut să devină, pen- 
tru toată viata, un gnostic (în sensul lui gnostikos din greacă, 
„cel care știe“) — al cărui unic scop a fost cunoaşterea rea- 
litétii sufletului prin experiență directă şi revelații personale. 
Tocmai această căutare a cunoaşterii, a gnozei a fost ceea 
ce l-a determinat să confere o importanță fundamentală 
viselor, fanteziilor şi viziunilor sale, să încerce să le înțeleagă 
prin intermediul studiului literaturii, filozofiei şi religiei şi, 
în sfârşit, să-şi aleagă o carieră de psihiatru. 

Curând după ce şi-a început studiile la Basel, a avut un 
vis crucial. În vis era noapte, iar el înainta anevoie impotri- 
va unui vânt puternic printr-o ceaţă deasă, adăpostind între 
palmele făcute caus o luminita care amenința să se stingă 
dintr-o clipă într-alta. Simtind că înapoia lui se află cine- 
va, a aruncat o privire peste umăr şi a văzut că e urmărit 
de o siluetă imensă, întunecată. Era infricosat, dar ştia că 
n-o să pateasca nimic atâta vreme cât va putea menţine 
pâlpâirea luminitei în noaptea neagră şi vântoasă. „Când 
m-am trezit, spune Jung, mi-am dat seama brusc că silue- 
ta era «spectrul din Brocken», propria mea umbră proiec- 
tată pe vartejurile de ceață şi adusă la viaţă de luminita pe 
care o duceam. Am știut totodată că luminita aceea era însăşi 
conştiinţa mea, singura lumină pe care o deţin. Propria mea 
înţelegere e unica mea comoară şi cea mai importantă“ 
(MDR 93). 

Pasiunea lui pentru învățătură, care avea să-l însoțească 
toată viata, a devenit evidentă în anii studenției, rezultatul 

fiind că şi-a luat licenţa in cel mai scurt timp posibil. leşind 
din izolarea lui socială, s-a alăturat filialei din Basel a socie- 
tatii studenţeşti elveţiene Zofingia şi a început să-şi des- 
copere darul de a influența oamenii prin forța şi originalitatea 
ideilor sale. Primul lui articol prezentat în cadrul societății 
s-a intitulat, semnificativ, Despre limitele științelor exacte 
şi a fost un atac la adresa materialismului inflexibil al oame- 
nilor de ştiinţă. Într-o dezbatere ulterioară, Jung avansa ideea 
că sufletul, deşi imaterial şi existând în afara spațiului şi 
timpului, trebuie totuşi să se dovedească susceptibil de 
investigaţie empirică — prin incursiuni în fenomenele de 
hipnotism, somnambulism şi comunicare spiritistă. Ex- 
punerile lui atrăgeau multi ascultători şi provocau discuţii 
animate. s 

Hotărât să-și testeze ideile, a început pe când era încă 
student să participe, luând note, la şedinţele de spiritism ale 
unei tinere cu calități de medium, care-i era totodată 
verişoară, Helene Preiswerk. Observațiile foarte amănun- 
tite acumulate de-a lungul a doi ani au constituit ulterior 
baza tezei lui de doctorat, Despre psihologia și patologia 
așa-numitelor fenomene oculte, prezentată la Universitatea 
din Basel în 1902. 

Modul în care Jung a abordat subiectul fusese influențat 
de un studiu făcut ceva mai devreme de către Théodore 
Flournoy (1854-1920) asupra unui medium pe nume Ca- 
therine Muller (mai cunoscută sub pseudonimul de Helen 
Smith), care dăduse detalii, fiind în transă, despre vieţile 
ei anterioare. Flournoy ajunsese la concluzia că vorbele ei 
sunt „expresia romantioasa a imaginaţiei subliminale“ şi 
constituie dovada capacităţii inconştientului de a crea mituri. 

În reprezentațiile susținute de vara sa, Jung a fost im- 
presionat în mod special de două aspecte. Mai întâi, de cât 
de reale i se păreau Helenei „spiritele“: „Le văd înaintea mea, 

spunea ea, pot să le ating, le vorbesc despre tot ce vreau la 
fel de firesc cum iti vorbesc tie. Înseamnă că sunt reale“ 
(CWI, § 43). Apoi, modul în care se ivea din Helene, atunci 
când se afla în transă, o personalitate cu totul diferită, mult 
mai demnă. Spiritul ei „de control“, care spunea că se 
numeşte „Ivenes“, vorbea perfect germana cultă în locul 
obisnuitului dialect baselez al Hélénei. Jung a ajuns la con- 
cluzia că „Ivenes“ era personalitatea matură, adultă care se 
dezvolta în inconştientul Hélénei. Şedinţele de spiritism 
furnizau modalitatea prin care dezvoltarea respectivă putea 
să avanseze. 

Pentru Jung importanţa acestui studiu a fost mai mare 
decât doctoratul pe care l-a obținut datorită lui. Putem iden- 
tifica aici originile a două idei care aveau să devină centrale 
în practica psihologiei analitice: (1) personalităţile fragmen- 
tare sau „complexele“ existente în psihicul inconştient se 
pot „impersona“ în cursul transelor, viselor si halucinati- 
ilor; şi (2) activitatea efectivă de dezvoltare a personalităţii 
se desfăşoară la nivelul inconştientului. 

Aceste idei, la rândul lor, au dat naștere (1) unei tehnici 
terapeutice (imaginaţia activă) şi (2) unui concept teleolo- 
gic (individuaţia), potrivit căruia scopul dezvoltării persona- 
le este totalitatea, adică să ajungi o ființă umană completă, 
atât cât iti îngăduie circumstanțele personale. Vom reveni 
mai târziu asupra acestor chestiuni. 

Hotărârea lui Jung de a deveni psihiatru a survenit către 
sfârşitul studiilor sale medicale, când s-a cufundat în Ma- 
nualul de psihiatrie al lui Krafft-Ebing. Numai citind pre- 
fata, a avut un asemenea şoc încât inima a început să-i bată 
mai tare şi a trebuit să se ridice de pe scaun ca să tragă adânc 
aer în piept. Ceea ce-l tulburase fusese descrierea făcută de 
Krafft-Ebing psihozelor (boli mentale majore, precum schi- 
zofrenia şi starea maniaco-depresivă gravă, în care bolnavii 

îşi pierd capacitățile rationale) ca „maladii ale personalității“ 
şi totodată afirmaţia autorului că, prin forța lucrurilor, căr- 
tile de psihiatrie poartă pecetea unui specific subiectiv. 
Jung spune cum a văzut „într-o străfulgerare“ că psihia- 
tria este pentru el singura cale posibilă: „Doar astfel cele 
două şuvoaie ale preocupărilor mele ar fi putut să curgă lao- 
lalt si, formând un unic curent, să-şi sape propria albie. 
Aici se afla acel domeniu empiric comun atât realititilor bio- 
logice, cât şi celor spirituale, pe care-l căutasem peste tot şi 
nu-l găsisem nicăieri. Aici, în sfârşit, era locul unde cioc- 
nirea dintre natură si spirit devenea realitate“ (MDR 111). 


Anii de ucenicie 


Când Jung a dat de știre dascălilor şi colegilor săi că are 
de gând să se specializeze în psihiatrie, aceştia au fost șocați, 
dat fiind că aveau impresia că îşi iroseşte calitățile: psihia- 
tria cra specialitatea medicală cea mai putin stimată, iar 
convingerea lor era că Jung ar putea avea un viitor strălucit 
ca medic. „Vechea mea rană, simțământul că sunt un străin 
şi că-i înstrăinez pe cei din jur, a început să sângereze iarăși“ 
(MDR 111). Totuşi, după ce şi-a obținut diploma medicală 
cu merite excepţionale la sfârşitul lui 1900, a avut marele 
noroc să fie admis la spitalul Burgh6lzli din Zürich, ca asis- 
tent al lui Eugen Bleuler (1857-1939), unul dintre cei mai 
importanţi psihiatri ai vremii, care avea să intre în istorie 
pentru introducerea termenului de schizofrenie. În calitate 
de clinică psihiatrică a Universităţii din Zürich, Burghdlzli 
se bucura de o excelentă reputaţie şi Jung a considerat că 
anii petrecuţi aici au reprezentat pentru el o inestimabilă 
ucenicie. Bleuler şi-a dat curând seama de strălucirea lui 

Jung şi a contribuit mult la promovarea lui profesională: l-a 
avansat în funcţia de adjunct al său, l-a numit şef al secţiei 
ambulatorii și i-a înlesnit obţinerea gradului de conferențiar 
în psihiatrie şi psihoterapie la Universitatea din Ziirich. Mai 
important decât orice a fost însă faptul că Bleuler l-a îndem- 
nat să se ocupe de testul asocierii de cuvinte al lui Galton. 
Graţie acestei investigaţii, Jung avea să dobândească o faimă 
considerabilă în lumea psihologilor, precum și prietenia lui 
Sigmund Freud. 

Testul asocierii de cuvinte, bine cunoscut de toți cei care 
studiază psihologia, a fost elaborat de Sir Francis Galton 
(1822-1911) şi amplificat de Wilhelm Wundt (1832-1920). 
Metoda e simplă. Experimentatorul îi citeşte cu voce tare 
subiectului o serie de cuvinte pregătită cu grijă dinainte, 
oprindu-se după fiecare spre a-i permite subiectului să răs- 
pundă cu primul cuvânt care îi vine în minte. Cuvântul-răs- 
puns e notat o dată cu timpul, măsurat în secunde, necesar 
subiectului pentru a da răspunsul. După ce i-au fost prezen- 
tate toate cuvintele, procedura este reluată cerându-i-se su- 
biectului să răspundă cu aceleași cuvinte ca prima oară. 

Theodor Ziehen, care lucrase cu acest test înaintea lui 
Jung, demonstrase deja că duratele prelungite de reacţie se 
produc atunci când un cuvânt-stimul este asociat, în mintea 
subiectului, cu vreo idee neplăcută ori perturbatoare. Dacă 
se puneau laolaltă toate cuvintele obţinute prin răspunsuri 
întârziate de la un anumit subiect, se putea detecta uncori 
un nucleu de idei legate între ele — în formularea lui Ziehen, 
„un complex de reprezentări cu încărcătură emoțională“. 
Descoperirea aceasta l-a interesat în mod special pe Jung, 
căci studiul transelor Hélénei Preiswerk îl pusese deja în 
garda asupra existenței personalităților fragmentare alcătui- 
te din componente inconștiente disociate, similare „ideilor 

fixe subconstiente“ descrise de psihologul francez Pierre 
Janet (1859-1947), sub îndrumarea căruia studiase pentru 
scurtă vreme în Franța în 1902, fiind trimis aici de la Burg- 
hdlzli. Jung le-a identificat, aşadar, cu „complexele“ lui 
Ziehen, iar când a citit Interpretarea viselor (1900) de Freud 
le-a recunoscut în „dorinţele reprimate“ şi „amintirile trau- 
matice“ pe care Freud le considera răspunzătoare de simp- 
tomele neurotice si de conținutul viselor. 

Jung spune că cercetările sale au stat sub semnul unei 
întrebări obsesive: ce se petrece de fapt înlăuntrul bolna- 
vului mental? Spre deosebire de majoritatea psihiatrilor 
dinainte sau din vremea sa, era extrem de atent la ceea ce 
spuneau şi făceau efectiv pacienții săi schizofrenici, fiind 
capabil să demonstreze că maniile, halucinatiile şi actele 
lor nu erau simple „sminteli““, ci se dovedeau pline de semni- 
ficatie psihologică. A descoperit, de pildă, că o bătrână care 
îşi petrecuse cei cincizeci de ani de recluziune la Burghdlzli 
mimând un fel de împunsături, de parcă ar fi cusut pantofi, 
fusese părăsită înainte de a se îmbolnăvi de iubitul ei — 
care, aşa cum s-a dovedit în cele din urmă, era de meserie 
cizmar. 

Deşi credea că fenomenele psihotice sunt asociate cu 
prezența unei toxine biochimice în fluxul sangvin al pacien- 
tului, Jung a ajuns totuși la concluzia că schizofrenia ar putea 
fi înțeleasă în termeni psihanalitici ca o „introversiune a 
libidoului“ — libidoul fiind retras din lumea exterioară, a 
realităţii, şi investit în lumea interioară, a creaţiei de mituri, 
a imaginaţiei şi viselor. Schizofrenicul, susținea el, este un 
visător într-o lume trează. Şi-a publicat observaţiile în Psiho- 
logia dementei precoce din 1907, lucrare ce i-a sporit repu- 
tatia, deja considerabilă, de cercetător în domeniul 
psihiatriei. 

Prietenia cu Freud 


Considerând că descoperirile sale experimentale furnizează 
o bază obiectivă pentru teoria freudiană a refulării, Jung i-a 
trimis lui Freud un exemplar din cartea sa Cercetări asupra 
asocierii de cuvinte la publicarea acesteia, în 1906. Răspun- 
sul entuziast al lui Freud l-a încurajat să meargă în martie 
1907 la Viena, ca să-l cunoască. S-au înțeles atât de bine, 
încât au discutat fără întrerupere vreme de treisprezece ore. 
Erau, cu siguranță, îndrăgostiţi intelectualiceşte unul de ce- 
lălalt, iar prietenia care s-a înfiripat între ei, amplificată mult 
grație corespondenței, a durat aproape şase ani. 

Ca şi Bleuler, Freud a fost impresionat de energia, entu- 
ziasmul şi deplina implicare a lui Jung. S-a legat puternic 
de el, considerându-l „ajutorul cel mai capabil care mi s-a 
alăturat până acum“ şi văzând în el posibilul său succesor 
la conducerea mișcării psihanalitice. Cu toate că nu avea 
decât 50 de ani când s-au cunoscut, Freud suferea, fiind oare- 
cum ipohondru, de teama superstitioasd că nu mai are de 
trăit decât doisprezece ani. Să-şi asigure „succesiunea“ re- 
prezenta, de aceea, cel mai important lucru pentru el si, ast- 
fel privind lucrurile, Jung era o excelentă alegere pentru acest 
rol. Avea o inteligență de mare clasă, era un psihiatru încunu- 
nat de succes, lucrând într-unul din spitalele cele mai respec- 
tate din Europa şi — poate mai important ca orice — nu 
cra vienez şi nu era evreu. Freud era foarte conştient că 
există pericolul ca antisemitismul, asociat cu dezgustul opi- 
niei publice pentru concepţia sa privind sexualitatea infan- 
tilă, să ducă la respingerea generalizată a psihanalizei, chiar 
la anihilarea ei, şi spera ca afilierea unui creştin elveţian 
de talia lui Jung să contribuie la salvarea mişcării pe care 
o initiase. 

În plus, Jung era capabil de contribuții științifice semni- 
ficative în domeniul teoriei şi practicii psihanalitice. Pe lângă 
faptul că experimentele lui privind asocierea de cuvinte 
furnizaseră probe empirice solide pentru existența şi forța 
complexelor inconștiente, investigaţiile pe schizofrenici 
împinseseră conceptele psihanalitice în zone inaccesibile lui 
Freud. (Freud avea doar practică neurologică şi o experiență 
psihiatrică limitată, lucrând nu pentru multă vreme, ca locus 
tenens, într-un spital de boli mentale.) Mai mult, Jung îi 
transmisese lui Freud entuziasmul său pentru studiul mito- 
logiei şi al religiilor comparate, deşi cu efecte potenţiale 
dezastruoase, căci între concluziile pe care cei doi le trăgeau 
din asemenea studii exista un dezacord violent. 

În ce-l privea pe Jung, el dorea prietenia lui Freud atât 
din motive personale, cât şi profesionale. Găsise în bărbatul 
mai vârstnic şi mai experimentat un mentor — un distins 
coleg de breaslă reprezentând părintele plin de îndrăzneală 
intelectuală, pe care propriul său tată, teologul sfâşiat de în- 
doieli, nu-l putuse intruchipa. „Îngăduiţi-mi să mă bucur de 
prietenia dumneavoastră nu ca de una între egali, ci ca de 
aceea dintre tată şi fiu“, scria Jung curând după prima lor 
întâlnire. Freud a răspuns ceva mai târziu, ungându-l ofi- 
cial pe Jung „fiu si succesor“, „prinț moştenitor“ al pro- 
priului său regat. În realitate, Freud avea nevoie de un „fiu“ 
nu mai puţin ca Jung de un „tată“, dar genul de fiu pe care-l 
vroia Freud trebuia să-i accepte, supunându-se neconditio- 
nat, autoritatea și să perpetueze fără vreo modificare doctri- 
nele și principiile guvernării lui. Cât despre Jung, el avea 
nevoie de o figură paternă prin influența căreia să-şi poată 
depăşi temerile adolescenței şi să-şi descopere propria auto- 
ritate masculină. Deşi se complăcea în acceptarea lui Freud 
şi se simţea măgulit că e considerat demn să-i preia moş- 
tenirea, Jung ştia că nu-şi poate însuşi în totalitate ideile lui 

Freud; $i cu atât mai putin şi-ar fi putut sacrifica integri- 
tatea intelectuală pentru un corp de dogme, asa cum făcuse 
tatăl său. Totuşi s-a supus dorinței lui Freud de a deveni 
primul preşedinte al Asociaţiei Psihanalitice Internationale* 
la constituirea acesteia, în 1910, şi redactor-şef al primei 
reviste de psihanaliză, Jahrbuch. 

Cu trecerea timpului, deosebirile dintre Jung şi Freud 
au devenit tot mai greu de ascuns. Două din ipotezele de 
bază ale lui Freud erau pentru Jung de neacceptat, anume 
că (1) motivaţia umană e de natură exclusiv sexuală şi că 
(2) psihicul inconștient este absolut personal şi specific indi- 
vidului. Jung considera aceste ipoteze, ca şi alte aspecte ale 
concepției lui Freud, reductive şi prea limitate. În loc să pre- 
supună că energia psihică (sau libido, cum o numea Freud) 
e de natură exclusiv sexuală, Jung înclina s-o considere o 
„forţă vitală“ mai generală, pentru care sexualitatea con- 
stituie doar unul dintre posibilele moduri de manifestare. 
Pe de altă parte, Jung credea că dedesubtul inconştientului 
personal, constând din dorinţe reprimate şi amintiri trau- 
matice, propus de Freud, se află un substrat mai profund si 
mai important pe care avea să-l numească inconștient colec- 
tiv, conţinând in potentia întreaga moştenire psihică a umani- 
tatii. Avusese un prim indiciu asupra existenței acestui 
fundament străvechi al minții omeneşti în copilărie, când 
îşi dăduse seama că în visele lui existau lucruri provenite 
din zone situate dincolo de el însuşi. Primise apoi o con- 
firmare în cursul cercetărilor privind maniile şi halucinati- 
ile pacienţilor săi schizofrenici, atunci când descoperise că 
cle conţin simboluri şi imagini care apar în miturile şi bas- 
mele din toată lumea. Jung a ajuns astfel la concluzia că 
trebuie să existe un substrat psihic dinamic comun tuturor 


* International Psychoanalytic Association (IPA) — organism care 
conduce mișcarea psihanalitică internaţională şi în ziua de azi. (N.t.) 

oamenilor, pe baza căruia fiecare individ, bărbat ori femeie, 
îşi construieşte propria experiență personală de viață. 

Ori de câte ori încerca să-i expună aceste idei lui Freud, 
ele erau atribuite fie lipsei sale de experiență datorată tine- 
retii, fie rezistenței. „Nu te îndepărta aşa de mult de mine 
când îmi eşti, de fapt, atât de aproape, căci dacă faci asta 
s-ar putea să fim, într-o zi, contrapusi unul altuia“, îl do- 
jenea Freud, adăugând: „Am tendința să-mi tratez colegii 
care manifestă rezistență exact la fel cum i-am trata noi pe 
pacienţii aflaţi în aceeaşi situaţie.“ Condescendenta asta l-a 
indispus pe Jung şi, dat fiind caracterul fiecăruia, izbucnirea 
unei dispute între ei a devenit inevitabilă. Primele semne 
au apărut în 1911, o dată cu publicarea părţii întâi a lucrării 
lui Jung Metamorfoze si simboluri ale libidoului. („E riscant 
ca oul să se pretindă mai deştept decât găina, îi scria Jung 
lui Freud. Şi totuşi ceea ce se află în ou trebuie să capete 
îndrăzneala de a ieşi la lumină.“) Explozia finală s-a pro- 
dus însă în 1912, la publicarea părții a doua (într-o scrisoare 
către Freud, Jung îl cita pe Zarathustra: „Îţi răsplăteşti rău 
dascălul dacă rămâi un simplu învățăcel“). În această lucrare, 
ca şi într-o serie de conferinţe ținute la New York în sep- 
tembrie 1912, Jung și-a exprimat punctul de vedere eretic 
potrivit căruia libidoul ar fi un concept mult mai larg decât 
admitea Freud, putând să se manifeste, într-o formă „cristali- 
zată“, în simbolurile universale sau „imaginile primordiale“ 
care apar în miturile umanităţii. Jung acorda o deosebită 
atenţie mitului eroului, interpretând tema recurentă a con- 
fruntării acestuia cu balaurul ca luptă a eului adolescent pen- 
tru a se elibera din încătuşarea maternă. Lucrul acesta l-a 
condus la interpretări privind complexul Oedip şi tabuul 
incestului extrem de diferite de cele pe care le propusese 
Freud. În concepţia lui Jung, copilul se ataşează de mama 
sa nu pentru că ea ar fi obiectul unei pasiuni incestuoase, 

cum susţinea Freud, ci pentru că îi oferă iubire şi ocrotire — 
punct de vedere care anticipa revoluţia teoretică inițiată vreo 
patruzeci de ani mai târziu de analistul şi psihiatrul englez 
John Bowlby. Mai departe, Jung susținea că tabuul inces- 
tului e primordial: el există a priori, neprovenind, aşadar, 
cum afirma cu tărie Freud, din interzicerea paternă a pasiu- 
nii carnale resimtite de băiat pentru mama sa. Atunci când 
se manifestă, dorințele oedipiene sunt mai degrabă conse- 
cintele decât cauza interdictiei incestului. Jung afirma toto- 
dată că complexul Oedip nu este, aşa cum declarase Freud, 
un fenomen universal. 

În demersul său de redefinire a libidoului ca energie psihică 
nediferentiata, Jung a căutat paralelisme în afara psihologiei, 
oprindu-se îndeosebi la teoria transformării energiei propusă 
de Robert Mayer. Toate fenomenele psihologice, asemenea 
tuturor fenomenelor fizice, — argumenta Jung — sunt mani- 
festări energetice, iar lucrul acesta conferă simbolurilor puterea 
lor de a produce transformări dinamice. Vom relua pe larg 
această idee în capitolul 5. 

Publicarea unor asemenea puncte de vedere a provocat 
o ruptură majoră cu Freud, ducând, la începutul lui 1913, 
la încheierea oficială a relaţiei dintre cei doi. Jung și-a dat 
demisia ca preşedinte al Asociaţiei, ca redactor-şef al Jahr- 
buch-ului şi conferenţiar la Universitatea din Zürich și s-a retras 
din mişcarea psihanalitică. Era, din nou, absolut singur. 

Modul în care s-a sfârşit prietenia dintre Freud şi Jung 
a fost tipic pentru amândoi. Pentru Jung, scopul vieții însem- 
na să-ţi implinesti potentialitatea proprie, să-ţi urmezi pro- 
pria percepţie a adevărului, să devii o persoană completă, 
având propria-ti indreptatire. Acesta e țelul individuaţiei — 
cum a denumit-o mai târziu. Dacă vroia să-şi rămână fidel 
sicşi, Jung trebuia să-şi urmeze calea proprie: i-ar fi fost cu 
neputinţă să-și petreacă existența fiind vioara a doua într-un 

duo. Cat despre Freud, el era absolut convins de corecti- 
tudinea propriilor sale teorii, iar asta îl făcea atât de intole- 
rant fata de orice sciziune, încât sfârşea de regula prin a o 
provoca. Era un ciudat amalgam de autocrat şi masochist: 
asa cum admisese cândva în fata lui Jung, viata lui afec- 
tivă pretindea existența unui prieten apropiat şi a unui 
duşman detestat, pe care nu de puţine ori îi găsea reuniți 
în aceeaşi persoană. Modelul acesta se manifestase în relația 
din copilărie cu nepotul său (care avea, din întâmplare, 
aceeaşi vârstă cu el) si în prietenia cu Wilhelm Fliess — 
prietenie care-l sustinuse de-a lungul perioadei sale de „minu- 
nată izolare“ (anii 1894-1899, când îşi făcuse autoanali- 
za şi stabilise principiile psihanalizei). Prietenia cu Jung, 
disputa şi pierderea ulterioară suferită de psihanaliză prin 
îndepărtarea acestuia n-au fost decât un episod dintr-un lung 
şir de întâmplări dureroase de acelaşi tip. Raporturile lui 
Freud cu Breuer, Adler, Stekel, Meynert, Silberer, Tausk si 
Wilhelm Reich au avut parte de o soartă similară. Reich a 
făcut o psihoză, din care și-a revenit doar pentru scurtă 
vreme, iar Silberer şi Tausk au ajuns în cele din urmă să se 
sinucidă. Pentru Jung, consecinţele au fost aproape la fel 
de crunte, căci s-a cufundat într-o „stare de dezorientare“ 
îndelungată, frizând când şi când psihoza, care a durat patru 
sau cinci ani. Deși foarte dezagreabilă, perioada aceasta s-a 
dovedit extrem de creatoare, Jung denumind-o „confruntarea 
cu inconştientul“; ea a fost declanşată atât de răsturnările 
survenite în viata sa privată, cât si de pierderea prieteniei 
lui Freud. 


Viaţa de om căsătorit 


În 1903 Jung s-a însurat cu Emma Rauschenbach (1882-1955), 
fiica unui industriaș bogat. Între 1904 şi 1914 li s-au născut 

cinci copii, patru fete şi un băiat. Au locuit mai întâi la 
Burghălzli, într-un apartament. Apoi, în 1908, s-au mutat 
într-o casă foarte frumoasă pe care o proiectaseră şi con- 
struiseră la Kiisnacht, lângă lac, şi aici au rămas pentru tot 
restul vieții. 

Emma Jung era o femeie frumoasă şi elegantă, care avea 
să devină, cu sprijinul soțului ei, o talentată analistă, confe- 
rentiara şi autoare de cărți. A fost o soţie şi o mamă ad- 
mirabilă, iar Jung a iubit-o, nu încape îndoială, toată viata. 
Totuşi, după cum i-a mărturisit lui Freud, identificase în inte- 
riorul său „componente poligame“, declarând că „o condiţie 
esenţială a oricărui bun mariaj, mi se pare, constă în per- 
misiunea de-a fi infidel“ Scrisorile Freud-Jung , 289; 30 ia- 
nuarie 1910). 

Jung susținea că pentru un bărbat sunt importante, în 
esență, două tipuri de femei; pe de-o parte, el are nevoie 
de o soție care să-i întemeieze casa, care să-i nască şi să-i 
educe copiii, pe de altă parte — de o femme inspiratrice, 
o insotitoare spirituală, care să-i împărtăşească activitatea 
imaginativă şi să-i inspire marile opere. Declaraţia aceasta 
era probabil rezultatul unei sciziuni în propria sa anima 
(complexul feminin din inconştient), iar cea mai plauzibilă 
explicaţie pentru o astfel de sciziune este legată de conse- 
cintele acelei perioade din copilărie, de la patru ani, când, 
separat fiind de maică-sa, fusese dat în grija unei fete din 
parohia tatălui său. Fata aceasta îi produsese o impresie de 
nesters o dată ce, la peste optzeci de ani, îşi mai aducea încă 
aminte de ea: 


Avea părul negru și tenul măsliniu si era destul de diferită de 
mama. O mai am încă în fata ochilor, până astăzi — îi văd 
firele de păr, gâtul cu pielea întunecată si urechea. Toate astea 
mi se păreau foarte stranii și totuși straniu de familiare... Mai 
târziu, genul acesta de fată a devenit pentru mine o componen- 


33 


JUNG 


tă a animei. Simt&mAntul de stranietate pe care mi-l transmitea, 
o dată cu acela de a o cunoaște totuşi dintotdeauna, era ceva 
caracteristic pentru personajul care a început să simbolizeze 
pentru mine mai târziu însăşi esenţa feminitatii. (MDR 23) 


Această tânără guvernanté temporară a fost pentru el 
prima întruchipare a unui auxiliar matern, la femme inspi- 
ratrice, mângâierea singuraticelor sale incursiuni lăuntrice. 
Desi se simțea foarte mulțumit având-o pe Emma ca soție, 
anima lui nu înceta să pretindă o a doua prezenţă, a unei 
confidente şi insotitoare pline de iubire căreia să-i 
împărtăşească ultimele visuri și idei. Personajul acesta 
seducător avea să i se prezinte, cel puţin în două ocazii, sub 
masca unei paciente, o dată pentru scurtă vreme, în persoana 
Sabinei Spielrein (prima pacientă tratată cu succes prin pro- 
cedee freudiene), altă dată — durând ceva mai mult — în 
persoana Antoniei Wolff, care i-a devenit colegă şi prietenă 
apropiată pentru tot restul vieții. În plus, Jung a strâns în 
jurul său numeroase discipole (cunoscute glumetilor din 
Ziirich sub numele ireverentios de Jungfrauen*), venite la 
Zürich să studieze şi să practice analiza cu Jung şi care se 
hotărau arareori să se întoarcă acasă. Totul se petrecea de 
parcă separarea maternă de altădată îl învățase că nu poate 
să aibă niciodată încredere în iubirea unei singure femei $i 
că trebuie să caute mereu certitudinea în numărul lor mare. 

Pe bună dreptate, Emma nu era prea încântată de situ- 
atia asta, deşi cu vremea — și de nevoie — s-a resemnat. 
Legătura lui Jung cu Toni Wolff a început prin 1910 şi a 
produs un adevărat scandal în clipa când el a stăruit s-o 
aducă, împreună cu Emma, la Conferința de la Weimar din 


* Joc de cuvinte: Jungfrauen înseamnă în limba germană „fecioare“; 
aici, substantiv compus din Jung+Frauen („femei“) = „femeile lui Jung“. 
(NL) 

1911 a Asociaţiei Psihanalitice Internaţionale. Au avut loc 
certuri cumplite, Jung necedând cererii Emmei de a renunța 
la legătura lui extraconjugală şi afirmând cu tărie că Toni 
este mult prea importantă pentru el ca să se descurce în viata 
fără ea. Cum nu se putea pune problema unui divorț, Emma 
a trebuit să se adapteze situaţiei şi s-o accepte pe Toni ca 
parte indispensabilă din viata soțului ei. Probabil că a cedat 
atât din teamă pentru sănătatea lui mentală, cât si din cauză 
că vroia să-şi salveze cu orice pret mariajul. A fost vorba, 
cu siguranță, de o perioadă la fel de traumatizantă pentru 
amândoi şi se prea poate ca lucrul acesta să fi grăbit declan- 
şarea îndelungatei tulburări psihice de care Jung a început 
să sufere spre sfârşitul lui 1913. 


Confruntarea cu inconştientul 


Totul a început cu o viziune înfricoşătoare avută de Jung 
în toamna lui 1913, viziune în care nordul Europei era în 
întregime inundat de o mare de sânge. Au urmat apoi vise 
infatisandu-i toată Europa îngheţată de un val polar, în care 
el îl împuşca și-l ucidea pe Siegfried, eroul teuton, aflat într-un 
car triumfal. „Un şuvoi nesfârşit de fantezii curgea nestă- 
vilit... Trăiam într-o stare de tensiune continuă; aveam ade- 
sea impresia că blocuri uriaşe de piatră se rostogolesc peste 
mine. Fiecărei furtuni îi urma alta“ (MDR 170-171). 
Uneori tulburarea era atât de gravă, încât îl aducea la 
limita nebuniei. Se juca în grădină asemenea unui copil, 
auzea voci interioare, se plimba purtând conversații cu per- 
sonaje imaginare şi odată, în cursul unui astfel de episod, 
a avut impresia că are casa plină de spiritele morţilor. Totuşi 
— iar lucrul acesta dă măsura însuşirilor sale ieşite din co- 
mun — îşi privea nenorocirea ca si când ar fi fost un experi- 

ment făcut asupra lui însuşi: un psihiatru avea o prăbuşire 
psihică, şi asta reprezenta o minunată șansă de studiu. Putea 
observa întregul experiment îndeaproape, spre a-l folosi mai 
târziu ca să-şi ajute pacienții. 


Ideea asta — că mă supuneam unui proces periculos, însă 
nu numai pentru mine însumi, ci si de dragul pacienților mei — 
m-a ajutat să depășesc câteva faze critice... A fost, desigur, 
o ironie a sorții ca tocmai eu, un psihiatru, să fi întâlnit în acest 
experiment, aproape la fiecare pas, chiar materialul psihic care 
constituie substanța psihozelor şi pe care-l descoperi în cazul 
alienatilor. E vorba de însuși depozitul imaginilor inconștiente, 
care produce acestor pacienţi o confuzie mentală fără speranță. 
Dar este totodată vorba de matricea imaginaţiei mitopoietice, 
dispărută astăzi, în era noastră rațională. (MDR 172, 181) 


Visul în care-l ucidea pe Siegfried l-a făcut să creadă că 
idealurile inconștiente intruchipate în acest personaj eroic, 
cu care se identificase personalitatea sa Nr. 1, nu mai erau 
adecvate şi trebuiau jertfite, „pentru că există lucruri mai 
presus de voinţa eului şi se cuvine să te înclini în fata lor“ 
(MDR 174). S-a cufundat în sine spre a-și întâlni persona- 
litatea Nr. 2 gi a lăsat să se dezlantuie marile energii des- 
coperite acolo. 


Ca să-mi ating fantasmele, îmi imaginam adesea o coborâre 
abruptă. Am încercat chiar, de câteva ori, să merg până la capăt. 
Prima oară am ajuns, s-ar putea spune, la o adâncime de vreo 
trei sute de metri; a doua oară m-am pomenit pe marginea unei 
prăpastii cosmice. Parcă era o călătorie pe lună sau o coborâre 
în vid. Prima imagine apărută a fost aceea a unui crater şi am 
avut simțământul că mă aflu pe tărâmul morţilor. Plutea o 
atmosferă dintr-o altă lume. (MDR 174) 

Metoda aceasta de „a-ţi atinge fantasmele“ a fost folosită 
mult mai târziu de Jung ca tehnică terapeutică în practica 
sa analitică. A numit-o imaginaţie activă, iar descoperirea 
ei s-a datorat în mare parte exemplului oferit de vara sa cu 
calități de medium, Hélène Preiswerk. Coborârea unei pante 
se înrudea cu intrarea ei în transă, în cursul căreia persona- 
lităţile inconştiente îi apăreau cu suficientă claritate ca să 
poată purta conversații cu ele. Jung descoperise, în fond, 
un mestesug — acela de a cobori în lumea subpământeană, 
asemenea lui Odiseu, Hercule ori Orfeu, rămânând însă 
deplin conştient. Două erau personajele pe care le întâlnea 
adesea în aceste incursiuni: o tânără frumoasă, pe nume 
Salomeea, şi un bătrân cu barbă albă şi aripi de pescăruş, 
pe nume Filemon. Jung a ajuns să-i considere întruchipările 
a două arhetipuri — eternul feminin și bătrânul înţelept. 

Conversatiile cu aceste două personaje l-au condus către 
o intuiţie crucială, anume că în psihicul omenesc se petrec 
fenomene negenerate prin vreo intenţie conștientă şi po- 
sedând o viaţă proprie. 


Filemon reprezenta o forță care nu-mi aparţinea mie. Purtam 
amândoi, în fanteziile mele, conversații, iar el îmi spunea 
lucruri pe care eu nu le gândeam conştient. Îmi dădeam lim- 
pede seama că el era acela care vorbea, nu eu. Mi-a spus că 
mă comport față de gânduri de parcă le-as produce eu, dar în 
opinia lui gândurile sunt ca animalele din pădure, ca oamenii 
dintr-o încăpere ori ca păsările din văzduh; şi a adăugat: „Dacă 
ai vedea nişte oameni într-o încăpere, nu te-ai gândi că tu i-ai 
făcut sau că tu porți răspunderea lor.“ El a fost cel care m-a 
învățat obiectivitatea psihică, realitatea sufletului. (MDR 176) 


Prin „realitatea sufletului“, Jung vroia să spună că el con- 
cepe sufletul ca pe un fapt natural aprioric, un fenomen 
obiectiv, nereductibil la vreun alt factor în afara lui însuși. 

„Existenţa psihică este singura categorie de existență asupra 
căreia avem o cunoaștere nemijlocită, dat fiind că nu putem 
cunoaşte ceva dacă acel ceva nu ne apare mai întâi ca imagi- 
ne psihică“ (CW XI, § 769). Asemenea „Ivenei“ pentru Hé- 
lene, Filemon reprezenta însuşi potenţialul de om matur al 
lui Jung. „Uneori mi se părea foarte real, ca şi cum ar fi 
fost o persoană vie. Mă plimbam încoace şi-ncolo prin grădi- 
nă cu el şi reprezenta pentru mine ceea ce indienii numesc 
un guru“ (MDR 176). Departe de a fi nişte fenomene psi- 
hotice distructive, conversațiile acestea cu Filemon l-au aju- 
tat pe Jung să găsească o nouă securitate interioară. După 
ce îşi pierduse figurile paterne exterioare, întruchipate de 
Bleuler și Freud, si îl anihilase pe reprezentantul lor eroic, 
sub forma lui Siegfried, îşi descoperise acum, în Filemon, 
propria-i autoritate lăuntrică. Mai mult, Filemon constituia 
prima manifestare distinctă a acelei personalităţi din plin 
carismatice pe care Jung era sortit s-o întruchipeze când- 
va — bătrânul înțelept din Küsnacht. 

Faptul că experienţele de tipul acesta nu l-au împins spre 
o psihoză în toată puterea cuvântului se prea poate să se fi 
datorat atitudinii pe care a adoptat-o fata de ele: spunea că 
avea grijă să consemneze în cele mai mici detalii tot ce i 
se întâmpla, la început în ceea ce urma să fie cunoscut sub 
numele de Registrul negru, alcătuit din şase caiete legate 
în negru, apoi în Registrul roșu — unde îl va transcrie pe 
primul —, un volum in folio legat în piele roșie, scris cu 
caractere gotice şi împodobit cu ilustrații. 

Într-o zi, pe când lucra astfel, a auzit o voce de femeie 
care-i spunea că ceea ce face nu e nicidecum ştiinţă, ci 
„artă“. A fost cuprins de o iritare intensă şi i-a replicat: „Ba 
nu, nu e artă! Este exact contrariul, e natură.“ Îl supărase 
insinuarea că s-ar ocupa de o activitatea artistică dat fiind 
că lucrul acesta ar fi însemnat, implicit, că în spatele expe- 

rientelor lui există o intentionalitate, ele nefiind de fapt 
iruptii spontane ale inconştientului, aşa cum le considera. 
A reflectat totuşi îndelung la existența acelei femei dinlăun- 
trul lui căreia îi stătea în puteri să-l scoată din fire și a ajuns 
la concluzia că trebuie să fie personificarea propriului său 
suflet. „Mai târziu am ajuns să-mi dau seama că acest per- 
sonaj feminin joacă un rol tipic — sau arhetipic — în in- 
conştientul bărbatului şi am numit-o «anima» (MDR 179). 

Criza a trecut de la sine în lunile imediat următoare 
armistiţiului din 1918, perioadă în care Jung a fost înrolat 
în calitate de comandant al unui lagăr de prizonieri brita- 
nici. Sarcinile lui nu erau prea grele, aşa că isi petrecea 
diminetile lucrând la o serie de desene spontane care păreau 
să-i exprime starea psihică de moment. Mai târziu şi-a dat 
scama că desenele respective erau similare străvechilor man- 
dale. Mandalele au fost descoperite peste tot în lume şi con- 
stituie imagini primordiale ale plenitudinii sau totalitatii. 
Deşi sunt de formă circulară, ele includ de obicei o re- 
prezentare oarecare a cuaternitatii, de pildă o cruce ori un 
pătrat. Chiar în centru se află, de regulă, ceva referitor la 
o zeitate. Jung a început să le considere drept reprezentări 
ule Sinelui, nucleul central al personalităţii, pe care-l numea 
uneori „arhetipul arhetipurilor“. A descoperit că mandalele 
pe care le desena îi ofereau posibilitatea să dea o formă 
obiectivă transformărilor sale psihice survenite de la o zi 
la alta. „Aveam simțământul clar că ele reprezintă ceva cen- 
tral şi, cu vremea, am ajuns datorită lor la o concepţie vie 
usupra Sinelui“ (MDR 187). 

În sfârşit, un anumit vis a avut un impact extraordinar 
asupra lui. Se afla la Liverpool (literal, pool of life*), oraş 
ale cărui cartiere erau dispuse radial în jurul unei pieţe. În 


* Rezervorul — dar si lacul — vieţii. (N.L.) 

centru exista un mic lac circular cu o insulita în mijloc. In- 
sula strălucea în soare, în vreme ce totul, de jur-imprejur, 
se vedea printr-o perdea de ploaie, ceaţă, fum şi penumbră 
tremurătoare. Pe insulă se înălța un singur arbore — o tufă 
de magnolia acoperită cu o cascadă de flori purpurii. Deşi 
se afla în soare, Jung simțea că arborele însuşi este, în același 
timp, sursa luminii. 

Visul acesta părea să întruchipeze întreg procesul prin 
care trecuse, simbolizând totodată punctul în care ajunsese. 
„Când m-am despărţit de Freud, ştiam că mă scufund în 
necunoscut. La urma urmelor, nu ştiam nimic dincolo de 
Freud; dar am păşit în întuneric. Când ti se întâmplă un ast- 
fel de lucru, când vine un asemenea vis, îl resimti ca pe un 
act divin“ (MDR 190). 

Odată depășiți anii aceştia ai „experimentului“, Jung avea 
să-i considere drept cei mai importanți din toată viata sa: 
„tot ce a fost esenţial s-a hotărât în acești ani“ (MDR 191). 
Ei i-au determinat evoluţia viitoare şi i-au furnizat funda- 
mentele disciplinei psihoterapeutice care îi poartă numele. 
„Totul a început atunci; detaliile ulterioare nu sunt decât 
adaosuri și clarificări ale materialului care a t4gnit din in- 
conştient şi care, la început, era să mă înece: prima materia 
a unei activități ce avea să dureze o viaţă întreagă“ (MDR 191). 


O boală creatoare 


S-a discutat mult despre ceea ce i s-a întâmplat de fapt lui 
Jung în această fază critică a vieţii sale. Una din interpretările 
cele mai convingătoare aparține lui Henri Ellenberger, care 
în cartea sa enciclopedică Descoperirea inconştientului 
(1970) este de părere că Jung a suferit o formă de „boală 
creatoare“, similară celei avute de Freud într-o perioadă 
identică (adică între 38 şi 43 de ani). 

Boala aceasta se poate declanşa după un răstimp de activi- 
tate intelectuală intensă şi se aseamănă cu o nevroză ori, 
în cazurile grave, cu o psihoză. Continuând să se confrunte 
cu problemele care i-au precedat afecțiunea, bolnavul devine 
tot mai convins că nu poate obţine ajutor din afară, ajunge 
să se izoleze social şi se cufundă şi mai adânc în el însuși. 
Tulburarea poate dura patru sau cinci ani. Când se produce 
vindecarea, aceasta e spontană, însoţită de euforie şi de o 
transformare a personalității. Subiectul simte că a dobândit 
cunoaşterea unor adevăruri de mare importanță, pe care se 
crede dator să le împărtăşească lumii din jur. lată ce remarca 
Jung: 


... existau anumite lucruri în aceste imagini care nu mă priveau 
doar pe mine, ci și pe multi alții. Abia atunci am încetat să-mi 
aparțin numai mie, am încetat să mai am un astfel de drept. 
De-acum încolo, viata mea tinea de ceva general... Abia 
atunci m-am dedicat investigaţiei sufletului. ÎL iubeam şi-l 
uram, dar era cea mai importantă avutie a mea. (MDR 184) 


Experienţa avută de Jung seamănă cu aceea a şamanilor 
şi misticilor creștini, precum și cu cea a anumitor artiști, 
scriitori sau filozofi — printre care Van Gogh, Strindberg, 
Nietzsche, Theodor Fechner (întemeietorul psihofizicii), teo- 
zoful Rudolf Steiner. Jung însuşi a comparat-o cu nekyia 
lui Odiseu — călătoria pe tărâmul morţilor, fusese prefigu- 
rată atât în fanteziile lui Miss Miller (pe care s-a bazat car- 
tea sa Metamorfoze si simboluri ale libidoului), cât şi în 
transele Hélénei Preiswerk ori ale lui Helen Smith. În cazul 
lui Miss Miller, Jung constatase la început „o renunțare la 
lume“ (asociată cu introversiunea și regresia libidoului), ur- 
mată apoi de „o acceptare a lumii“ (asociată cu extraver- 
siunea libidoului şi o adaptare mai matură la realitatea 

exterioară). Tema coborârii în lumea subpământeană și a 
reîntoarcerii mai apare în Epopeea lui Ghilgameș, în Eneida 
lui Virgil sau în Divina Comedie de Dante. Analogia cea 
mai interesantă rămâne însă, cum am mai spus, prăbuşirea 
psihică suferită de Freud în 1890 şi vindecată prin auto- 
analiză, în cursul căreia acesta a descoperit principiile fun- 
damentale ale psihanalizei — utilizarea asociaţiei libere şi 
a analizei viselor, rolul sexualităţii în etiologia nevrozelor, 
etapele dezvoltării libidoului la copil, fixatia si regresia 
libidoului, refularea dorințelor interzise ş.a.m.d. 

După vindecare, atât unul cât şi celălalt au publicat cărți 
majore, cu idei originale: Interpretarea viselor de Freud a 
apărut în 1900, când autorul ei avea 45 de ani, iar Tipuri 
psihologice de Jung în 1921, când acesta avea 46 de ani. 
Majoritatea ideilor lui Freud fuseseră deja elaborate și se 
consolidaseră înainte de întâlnirea cu Jung, în vreme ce ale 
lui Jung vor fi elaborate după ce acesta va avea curajul să 
se despartă de Freud, asumându-și consecinţele acestei pier- 
deri. Dacă cei şase ani de prietenie cu Freud au reprezen- 
tat pentru Jung o perioadă de descoperiri și de pregătire, ei 
au fost pentru Freud un răstimp de diminuare, în care a de- 
venit tot mai intolerant cu cei ce încercau să-i reevalueze 
ideile, care căpătaseră pentru el statutul de fapte indubitabile. 

Gregory Bateson (Steps to an Ecology of Mind <Catre 
o ecologie a minţii>, 1973) nu gresea deloc considerând 
că nekyia lui Jung a fost o criză epistemologică, în cursul 
căreia el a înlăturat teoriile reductioniste ale lui Freud și a 
construit fundamentele propriilor sale teorii. Cu energia celui 
deja ieşit dintr-o boală creatoare, Jung s-a îndreptat către 
studiul miturilor, filozofiei şi religiei, spre a găsi analogii 
obiective la tot ce resimtise. Rodul acestei munci a fost lu- 
crarea Tipuri psihologice. În cartea aceasta Jung a început 
să-şi organizeze ideile despre structura şi funcționarea 

psihicului şi să examineze temeiurile diferendelor sale (si 
ale diferendelor lui Adler) cu Freud. A demonstrat că în 
evoluția lor oamenii ajung să adopte atitudini habituale care 
le determină modul de a resimti viata. Trecând în revistă 
mare parte din istoria culturii, a ajuns la concluzia că există 
două orientări psihologice fundamentale, pe care le-a numit 
atitudine introvertită şi atitudine extravertită. Introversiunea 
c caracterizată printr-o orientare a interesului subiectului din- 
spre lumea exterioară către lumea lui interioară, extraver- 
siunea — printr-o orientare a interesului dinspre subiect către 
domeniul exterior, al realității obiective. Jung considera că 
diferendele lui cu Freud se datorează introversiunii sale, 
funcționând în opoziţie cu extraversiunea lui Freud. 

Explicația aceasta conține mai mult decât un sâmbure 
de adevăr, dar nu dă suficientă pondere altor factori, nu mai 
puţin importanți. Cei doi proveneau din medii extrem de 
diferite. Freud era un evreu de la oraş, îngrijit în copilărie 
de o mamă tânără și frumoasă şi educat potrivit unei tradiții 
de tip progresist, care l-a condus în chip firesc către ştiinţă; 
pe câtă vreme Jung, protestant de la tara, dependent — cu 
un sentiment de nesiguranță — de o mamă depresivă si une- 
ori absentă, fusese împins de la sine spre teologie si un ide- 
alism de tip romantic. Prin urmare, nu e surprinzător faptul 
că Freud a devenit un experimentator sceptic şi a crezut în 
universalitatea complexului lui Oedip, în vreme ce Jung a 
rămas cu o înclinaţie spre viata spirituală şi a considerat că 
nu poate fi vorba, în cazul complexului Oedip, de ceva uni- 
versal valabil. 

O altă deosebire importantă rezidă în tendința manifes- 
tată îndeobşte de Freud de a privi înapoi, ceea ce-i confe- 
rea un interes de tip reductiv fata de cauze, în opoziţie cu 
tendinţa lui Jung de a privi înainte, ceea ce-i conferea un 
interes de tip adaptativ față de scopuri. Această deosebire 

se manifestă în felul fiecăruia de a aborda arta — precum 
şi boala mentală. Jung a ajuns la miezul acestei chestiuni 
atunci când a revenit, într-un articol scris în 1920, asupra 
diferendelor lui cu Freud: „Criticismul filozofic m-a ajutat 
să-mi dau seama că orice psihologie — inclusiv a mea — 
are caracterul unei confesiuni subiective“, scria el. „Chiar 
şi atunci când mânuiesc date empirice, vorbesc, nu încape 
nici o îndoială, tot despre mine însumi“ (CW IV, § 774). 
Acelaşi lucru era valabil pentru Freud. 


Individuatia: realizarea Sinelui 


Tot restul vieţii, Jung a fost preocupat de dinamica trans- 
formării si dezvoltării individuale. A fost unul dintre puţinii 
psihologi din secolul XX care au susținut că dezvoltarea 
se extinde dincolo de copilărie şi adolescenţă, până la vâr- 
sta maturității şi chiar a senectutii. A numit acest proces de 
dezvoltare, desfăşurat de-a lungul unei vieţi, individuație 
şi a considerat că el poate fi adus la desăvârşire dacă per- 
soana respectivă conlucrează cu inconştientul şi se confrun- 
tă cu el în felul pe care el însuşi îl descoperise în vremea 
nekyiei sale. 

Ce înţelegem prin „confruntarea cu inconstientul“? Jung 
percepea inconştientul ca pe o prezență vie, numinoasă*, 
însoțindu-te permanent, în fiece moment, de veghe ori de 
somn. Taina sensului vieţii era, pentru el, legătura cu această 
forță demonică — astfel încât să ajungi s-o cunoşti. Prima 
frază din autobiografia lui Jung, răsunătoare asemenea acor- 
durilor unei întregi orchestre, atrage atenția asupra acestei 
taine de la bun început: „Viaţa mea este povestea autorea- 


* Inexprimabilă, tainică, înspăimântătoare. (N.t.) 

lizării inconştientului.“ Cum putem însă determina 
inconştientul să se realizeze pe sine? Oferindu-i libertatea 
de exprimare si examinând apoi expresiile sale. Este nevoie, 
prin urmare, ca sufletul să-şi „dea ocol“ şi să confrunte ceea 
ce produce. Făcând el însuşi acest experiment, Jung s-a re- 
simțit iarăşi scindat în două — pe de-o parte ca subiect 
conştient, care experimentează, înregistrează şi luptă pen- 
tru supravieţuire, pe de altă parte ca celălalt, cel inconştient, 
manifestându-se în personalităţile şi forțele care-l asaltau, 
pretinzându-i atenţie şi respect. De aici, două consecinţe: 
sporirea constientei şi identificarea sufletului cu o entitate 
reală, obiectivă. 

S-a dovedit el însuşi o bună reclamă pentru propriile 
teorii... Mulţi au confirmat transformarea pe care a suferi- 
t-o odată ajuns la vârsta mijlocie. Tânărului oarecum dis- 
tant şi dezagreabil i-a luat locul, treptat, personalitatea 
inteleapta şi jovială din anii maturității târzii. Deşi nu şi-a 
pierdut niciodată pasiunea pentru singurătate, a căpătat darul 
de a se înţelege cu oamenii din orice pătură socială, astfel 
că toţi cei care veneau să-l consulte ori să-l viziteze erau 
impresionați atât de curtoazia şi umorul său, cât şi de intelep- 
ciunea şi calibrul lui intelectual. Ceea ce-i aducea la Zürich 
pe aceşti oameni de pretutindeni sau a fascinat o lume în- 
treagă în clipa când a fost văzut, la bătrâneţe, la televizor, ` 
ceea ce explică sporirea interesului pentru personalitatea lui 
Jung chiar după moartea sa este însuşi nivelul pe care-l atin- 
sese în procesul de individuatie. 

N-a încetat niciodată să conlucreze cu inconştientul ori 
să-şi examineze materialul adunat în cursul „confruntării“ 
sale. În 1922 a cumpărat o bucată de pământ la Bollingen, 
în apropierea lacului Ziirich superior, şi a construit aici un 
simplu turn, în jurul căruia avea să adauge diverse construcții 
în anumite momente ale vieţii sale, transformându-l astfel 

într-o mandala arhitectonică. În inima acestui lăuntric com- 
plex de piatră şi-a rezervat o încăpere în care nimeni în afară 
de el nu avea voie să intre — realizându-și aici cea mai 
importantă operă asupra lui însuși si a psihologiei sale. Spre 
sfârşitul vieţii, scria: „La Bollingen mă aflu în miezul ade- 
văratei mele vieţi, aici sunt eu însumi în modul cel mai 
profund“ (MDR 214). Bollingen a fost împlinirea obiectivă 
a fanteziei din copilărie despre castelul cu un laborator secret. 
Un eveniment crucial, petrecut după criza sa de matu- 
ritate, a fost „descoperirea“ alchimiei. Evenimentul a avut 
loc în 1927, când sinologul Richard Wilhelm i-a trimis tra- 
ducerea germană a tratatului chinez de alchimie Secretul 
Florii de Aur, cerându-i să scrie un comentariu în marginea 
lui. Pe măsură ce-l citea, Jung îşi dădea seama, cuprins de 
o tulburare tot mai intensă, că găsise o analogie istorică pen- 
tru propria sa experiență: exista aici cea mai neobişnuită şi 
neașteptată confirmare a intuitiilor sale privind sensul man- 
dalelor, circumambulatia centrului şi fenomenologia Sinelui. 
„A fost primul eveniment care mi-a străpuns platoşa izo- 
lării“, scria Jung (MDR 189). A fost șocat de extraordinara 
afinitate pe care o resimțea pentru acest bogat material psihic, 
provenit dintr-o zonă aflată atât de departe de el, astfel s-a 
declanşat seria de cercetări asupra alchimiei, care aveau să-l 
absoarbă aproape în întregime pentru tot restul vieţii. 
Două vise l-au pregătit pentru ceea ce i se rezerva. În- 
tr-unul descoperea o bibliotecă din secolul al XVII-lea adă- 
postită într-o anexă a casei despre care nu stiuse nimic înainte; 
în celălalt vis nişte porți i se închideau cu zgomot în spate, 
făcându-l prizonierul aceluiași veac. A început să adune, cu 
nesfârşită răbdare, una dintre cele mai mari colecţii de texte 
alchimice din câte există — şi a ajuns treptat la concluzia 
că alchimiştii foloseau un limbaj secret, exprimat în simboluri 
la fel de tainice. La început nu le înțelegea aproape deloc 

semnificaţia, dar pe măsură ce se adâncea în studii filolo- 
gice, compilând un lexicon complicat de fraze-cheie şi 
referiri la pasaje diverse, „modul de exprimare alchimic şi-a 
dezvăluit treptat sensul“ (MDR 196). 

Jung şi-a dat seama că găsise în alchimie o precursoa- 
re a propriei sale psihologii. „Experiențele alchimistilor coin- 
cideau, într-un anume sens, cu propriile mele experienţe, iar 
lumea lor — cu lumea mea. Era o descoperire importantă: 
gasisem, din întâmplare, contrapartea istorică a propriei mele 
psihologii a inconştientului“ (MDR 196). Până atunci, 
alchimia fusese coborâtă la rangul unei anticipări grosolane 
a chimiei, dar Jung avea convingerea că, străduindu-se să 
prefacă în aur metalele de bază, alchimiştii se angajau sim- 
bolic într-un proces de transformare psihică. Alchimia 
reprezenta, cu alte cuvinte, o metaforă pentru individuatie. 

Asemenea naturii ce are oroare de vid, în acele dome- 
nii în care nimeni nu ştie nimic imaginaţia se va grăbi să 
umple golul. Confruntati cu o zonă de completă necunoas- 
tere, ne proiectăm aici propria noastră activitate psihică şi 
o umplem de sensuri. Testele psihologice proiective se folo- 
sesc de această tendință, cerând subiecţilor să relateze ceea 
ce văd în nişte pete de cerneală ori în figuri ambigue. Leo- 
nardo da Vinci era adeptul unei tehnici similare atunci când 
îşi imagina peisaje privind la petele umede de pe un zid. 
Jung a fost cel dintâi care a considerat că practicile de tipul 
acesta constituie nişte instrumente utile de investigare a unor 
conținuturi psihice inconştiente, de regulă inaccesibile: ele 
ne dau posibilitatea de a percepe sensuri noi, provenite din 
inconştient, prin oglindirea lor în realitatea exterioară; iar 
lucrul acesta constituie cheia uneia dintre funcţiile cele mai 
valoroase ale terapiei prin artă. Alchimistii, şi-a dat seama 
Jung, se foloseau fără să ştie de acelaşi mecanism: alchi- 

mia fusese o disciplină sofisticată bazată întru totul pe 
fenomenul psihologic al proiecției. 

Jung, era impresionat mai ales de relatarea etapelor de 
desfăşurare ale operei alchimice, pentru că le considera per- 
fect analoage etapelor analizei. În relaţia dintre alchimist 
şi ajutorul său feminin — soror mystica — desluşea un prim 
model al relaţiei de transfer si contratransfer care se 
stabileşte între analist şi pacient în timpul curei analitice. 
Descoperirea că simbolurile alchimice intervin în mod spon- 
tan in vise, chiar și în cele ale unui om de ştiinţă modern, 
i-a confirmat propria intuiţie conform căreia factorii psihici 
arhetipali sunt responsabili pentru simbolismul alchimic, a 
publicat în consecință o serie de asemenea vise (furnizate 
de către fizicianul Wolfgang Pauli, 1900-1958, laureat al 
Premiului Nobel) în Psihologie și alchimie (CW XII). 

Aceste studii i-au reînnoit încrederea în analiză, pe care 
o concepea acum mai degrabă ca pe un mijloc de a deter- 
mina împlinirea personală decât ca pe o tehnică de tratament 
a tulburărilor mentale, astfel că, treptat, şi-a dedicat întrea- 
ga energie transmiterii către alții, fie ei elevi ori pacienţi, a 
aceloraşi metode pe care le rafinase în timpul propriei sale 
confruntări cu inconştientul, metode dezgropate, în întreaga 
lor ambiguitate stranie, din adâncul unei ştiinţe oculte 
aparținând veacului al XVII-lea. 


A îmbătrâni şi a avansa 


Ceea ce deosebeşte abordarea jungiană a psihologiei dez- 
voltării de mai toate celelalte abordări este ideea că noi avan- 
săm către realizarea potenţialului nostru deplin chiar şi la 
vârste înaintate. Lucrul acesta pare să fi fost adevărat chiar 
în privinţa lui Jung însuşi. Dacă, asemenea multora dintre 

contemporanii săi europeni, Jung ar fi murit în vremea 
primului război mondial, s-ar fi auzit prea puţin despre el. 
Aşa însă, reputaţia i-a sporit pe măsură ce avansa în vârstă. 
Dincolo de faptul că lucrările sale cu cea mai mare forță 
de iradiere au fost publicate în a doua parte a vieţii, orizon- 
tul lui intelectual a continuat să se lărgească, aşa cum se 
poate vedea din marea varietate de teme asupra cărora şi-a 
îndreptat atenția — sincronicitate şi farfurii zburătoare, de 
pildă, precum şi psihoterapie, alchimie, Z Jing, religie. Pentru 
Jung, a îmbătrâni nu a însemnat un proces de inexorabil 
declin, ci răstimpul unei rafinări treptate a tot ce este esențial. 
„Întrebarea hotărâtoare a omului este aceasta: se află el în 
legătură cu ceva infinit — ori nu?“ (MDR 300) Această pers- 
pectivă a stat la baza vieții si a psihologiei sale. În calitatea 
lor de matrice a realității, infinitul, eternul, nepieritorul au 
fost întotdeauna prezente şi apropiate pentru Jung şi cu atât 
mai fascinante cu cât erau ascunse („oculte“). „Viaţa mi s-a 
părut întotdeauna asemenea unei plante ce trăieşte pe seama 
rădăcinii ei, scria. Partea care se vede deasupra solului nu 
dăinuieşte decât o vară. Apoi se ofileste — o apariţie efe- 
mer... şi totuşi n-am fost niciodată părăsit de simtaman- 
tul a ceva care trăieşte şi dăinuie înapoia curgerii eterne. 
Ceea ce vedem e floarea — care se duce. Rădăcina rămâne“ 
(MDR 18). Marele secret este să întruchipăm, în răstimpul 
vieților noastre, ceva de tip esenţial. Apoi, nebiruiti de vârstă, 
putem urma calea demnităţii şi a sensului, spre a fi gata, 
când se apropie sfârşitul, „să murim o dată cu viața“. Căci 
telul vârstei înaintate nu este îmbătrânirea finală, ci infelep- 
ciunea. 
Vitalitatea productivă din vremea maturității târzii a lui 
Jung a fost vestită de o a doua „boală creatoare“. La începutul 
lui 1944, când avea 68 de ani, a suferit niște embolii car- 

diace și pulmonare care l-au adus la un pas de moarte. Pe 
patul de spital a avut o experienţă de proximitate a morţii, 
în cursul căreia a văzut pământul din spaţiu, de la mii de 
kilometri depărtare. A simțit cum se desprindea din lumea 
terestră şi l-a cuprins iritarea când doctorul l-a readus la 
viaţă. Totuşi însănătoșirea i-a fost deplină şi în următorii 
şaptesprezece ani s-a cufundat pe de-a-ntregul în scrierile 
lui, activitate ce le-a eclipsat pe toate celelalte. Boala părea 
să-l fi adus într-o nouă etapă a tranziţiei de la personalitatea 
lui Nr. 1 la personalitatea Nr. 2. Lucrul acesta i-a fost con- 
firmat de două vise. În primul a văzut un yoghin stând în 
poziţie lotus si cufundat în meditaţie. Şi-a dat seama că yo- 
ghinul avea propriul său chip şi s-a trezit cuprins de tulbu- 
rare. „lată-l, așadar, pe cel care mă gândeşte, şi-a spus. Are 
un vis, iar eu sunt visul lui.“ În cel de-al doilea vis, surve- 
nit mult mai târziu, Jung s-a resimțit pe sine drept proiecție 
a unui obiect zburător necunoscut având forma unei lanterne 
magice din alte vremuri. Semnificaţia pe care a dat-o aces- 
tor vise a fost următoarea: ele îi indicau drept sursă a perso- 
nalitatii empirice inconştientul şi faptul că Sinele îşi asumă, 
spre a se insera în realitatea tridimensională, o alcătuire 
umană. 
La vârsta de 82 de ani, Jung scria: 


Până la urmă, singurele evenimente din viata mea care meri- 
tă povestite sunt cele în care lumea nepieritoare a ţâșnit în 
lumea aceasta, tranzitorie... Toate celelalte amintiri — călă- 
torii, oameni, lucruri înconjurătoare — au pălit în fata aces- 
tor întâmplări lăuntrice... Dar întâlnirile pe care le-am avut 
cu „cealaltă“ realitate, inclestarile mele cu inconştientul, îmi 
sunt întipărite indelebil în memorie. Pe tărâmul acesta a exi- 
stat întotdeauna o bogăţie deplină, iar toate celelalte au devenit, 
în comparaţie, lipsite de importanță. (MDR 18) 

Principalele teme care l-au preocupat pe Jung până la 
sfârşitul vieţii au fost misterul contrariilor, separarea, uni- 
unca şi transcendenfa lor, ca şi semnificația cosmică a con- 
sliintei umane. Şi-a consemnat reflectiile în trei cărți dificile 
şi provocatoare: Aion (1951), Răspuns lui Iov (1952) şi Mys- 
terium Coniunctionis (1955-1956). Răspunsul lui lov, cea 
mai accesibilă dintre ele, l-a făcut să intre în conflict cu 
teologii, dat fiind că aici îl acuza pe Dumnezeu de a-i fi îm- 
povărat pe oameni cu răspunderea întregului rău existent 
în lume, El însuşi fiind absolvit de orice vină. Faptul că 
Atotputernicul nu-și dădea deloc seama de acest lucru, argu- 
menta Jung, nu poate fi îndreptat decât de conștiința ome- 
ncască şi explică de ce Dumnezeu a considerat necesar să 
se încarneze în om. „lată semnificaţia slujbei religioase ori 
a slujirii Domnului de către om: anume că lumina se poate 
ivi din întuneric, Creatorul poate deveni conştient de creaţia 
Sa, iar omul conştient de sine însuşi“ (MDR 312). 

Germenele acestei intuitii i-a apărut în 1925, pe când 
vizita câmpiile Athi din Africa de est. Se afla împreună cu 
lovarăşii săi de călătorie pe un deal, privind în jos, pe întin- 
sul savanei ce se pierdea la orizont, turmele nesfargite de 
pazele, antilope, antilope-gnu, zebre şi porci sălbatici păs- 
când gi înaintând asemenea unor cursuri leneşe de apă. 


Abia dacă se auzea vreun sunet în afara câte unui croncănit 
melancolic de la vreo pasăre de pradă. Era însăşi liniștea 
veşnicului început, era lumea precum a fost dintotdeauna, în 
starea de neființă; căci nimeni nu fusese până atunci prezent 
spre a sti că lumea aceasta există. M-am îndepărtat de însoți- 
torii mei până când au ieșit din câmpul meu vizual și am savu- 
rat simțământul de-a fi cu desăvârşire singur. Mă aflam, așadar, 
acolo, cea dintâi ființă umană în stare să-şi dea seama că aceas- 
ta e lumea, dar care nu știa că în acea clipă o crea, cu ade- 
vărat, pentru prima oară. 

Acolo, semnificatia cosmica a constiintei mi-a devenit co- 
plesitor de clară. „Ceea ce natura lasă nedesăvârșit — arta 
desăvârşește'“, spun alchimistii. Omul, eu, într-un act invizi- 
bil de creaţie, pune pecetea desăvârşirii asupra lumii, conferin- 
du-i existenţă obiectivă... Acum ştiam ce sunt, ba chiar știam 
ceva mai mult: că omul este indispensabil pentru desăvârșirea 
creaţiei; că el este, de fapt, cel de-al doilea creator al lumii, 
Singurul care i-a conferit existență obiectivă — în lipsa 
căreia, neauzită, nevăzută, hrănindu-se în tăcere, născând, 
murind, cu capetele plecate în pământ vreme de sute de mili- 
oane de ani, ea s-ar fi scufundat în cea mai adâncă noapte 
a nefiintei, până la capătul sfârşitului ei nestiut. Constiinta 
umană e aceea care a creat existenţa obiectivă și sensul, omul 
gasindu-si poziţia de neînlocuit în marele proces al ființei. 
(MDR 240-241) 


Astfel, psihologia lui Jung a devenit în același timp o 
cosmologie, căci drumul dezvoltării individuale către o con- 
ştiinţă mai deplină a fost privit în contextul eternității. 
Sufletul, existând sui-generis ca entitate obiectivă a natu- 
rii, este supus şi el legilor care guvernează universul, fiind 
suprema împlinire a acestor legi: prin miracolul conştiinţei, 
psihicul omenesc furnizează oglinda în care Natura se vede 
reflectată. 

Ajuns la o vârstă venerabilă, Jung a avut numeroase pre- 
monifii ale morţii iminente şi a fost impresionat de faptul 
că inconştientul „nu face caz“ de asta. Moartea i s-a părut 
ca atare un scop în sine, ceva binevenit. Într-un vis a văzut 
„celălalt Bollingen“ cufundat într-o baie de lumină strălu- 
citoare, iar o voce i-a spus că totul este împlinit si locul e 
gata să-l primească. Rememorându-şi viata, Jung reflecta: 
„În cazul meu, ceea ce mi-a determinat nașterea trebuie să 
fi fost imboldul pătimaş de a înţelege. Căci el este cel mai 

puternic element al firii mele“ (MDR 297). Nevoia aceas- 
ta de a înţelege şi de a ști l-a ţinut în viaţă, plin de forță 
creatoare, până la aproape 86 de ani, când a suferit două 
atacuri la interval de o săptămână, stingându-se senin, în 
ziua de 6 iunie 1961, la Kiisnacht. 


2 


Arhetipurile si inconstientul 
colectiv 


În 1909, atât Freud, cât si Jung sunt invitaţi să conferentieze 
la Clark University din Worcester, în statul Massachusetts. 
Au fost plecaţi pentru șapte săptămâni si au stat împreună, 
zi de zi, vreme îndelungată, discutând şi studiind fiecare 
visele celuilalt. Dintre toate visele pe care le-au analizat, 
două aveau să fie hotărâtoare pentru prietenia lor. Primul 
a fost al lui Freud, Jung făcând tot posibilul să-l interpreteze 
pornind de la câteva minime asociaţii ale lui Freud. Când 
Jung s-a străduit să obțină mai mult, Freud l-a privit oare- 
cum bănuitor şi l-a refuzat, spunându-i: „Nu pot să-mi risc 
autoritatea.“ În clipa aceea, comentează Jung, şi-a pierdut-o 
complet. „Fraza aceasta mi s-a întipărit în memorie, iar sfâr- 
şitul relaţiei noastre se profila deja intr-insa. Freud isi punea 
autoritatea personală mai presus de adevăr“ (MDR 154). 
Celălalt vis a fost al lui Jung. Visase că se afla la etajul 
de sus al unei case vechi, frumos mobilate, cu tablouri splen- 
dide pe pereți. Era uimit că această casă putea să-i aparțină 
şi se gândea: „Nu-i rău deloc!“ Dar imediat i-a trecut prin 
minte că habar n-are cum arată parterul, aşa că a coborât 
să-l vadă. Totul era acolo mult mai vechi. Mobilele erau me- 
dievale şi totul părea oarecum cufundat în beznă. „Acum 
trebuie să cercetez cu adevărat toată casa“, a reflectat. S-a 
uitat îndeaproape la podea. Era făcută din dale de piatră şi 
într-una din ele a descoperit un belciug. Când a tras de el, 

dala s-a ridicat, lăsând să se vadă nişte trepte de piatră du- 
când în jos, în adâncuri. A coborât şi a intrat într-o grotă 
joasă, scobită direct în stâncă. În țărână erau răspândite oase 
şi cioburi de lut, rămăşiţe ale unei culturi primitive, prin- 
tre care a găsit două cranii umane, cu siguranţă străvechi 
şi pe jumătate distruse. Apoi s-a trezit. 

Singurul lucru pe care Freud l-a găsit interesant în visul 
acesta a fost posibila identitate a craniilor. A insistat ca Jung 
să-i spună cui aparţineau, pentru că i se părea evident că 
trebuia să fi dorit moartea proprietarilor lor. Jung avea sen- 
zatia că lucrul acesta e absolut irelevant, dar, aşa cum pro- 
ceda de regulă în acea etapă a relaţiei lor, şi-a păstrat îndoielile 
pentru sine. Pentru el, casa era o imagine a sufletului. 
Încăperea de la etaj reprezenta personalitatea lui conştientă. 
Parterul era echivalentul primului nivel al inconştientului, pe 
care avea să-l numească inconştient personal, în timp ce la 
nivelul cel mai profund dintre toate atinsese inconştientul 
colectiv. Acolo descoperise lumea omului primitiv din sine 
însuşi. Pentru el craniile n-aveau nimic de-a face cu faptul 
de-a dori moartea cuiva. Ele aparțineau strămoşilor noştri 
umani, care au contribuit la modelarea moştenirii psihice 
comune tuturor. 

În clipa când Jung a avut îndrăzneala să-și formuleze 
public ipoteza cu privire la inconştientul colectiv, ea s-a do- 
vedit a fi abaterea sa cea mai semnificativă de la freudism 
şi totodată contribuţia lui personală cea mai importantă în 
domeniul psihologiei. Cu toate că Freud se referise în treacăt 
la existența unor „vestigii arhaice“ ale psihicului, el a mani- 
{estat o rezistență încăpățânată la enormele implicaţii ale 
ideii îndrăzneţe şi revoluţionare a lui Jung. 

Ceea ce propunea Jung avea pretenția de-a fi un con- 
cept fundamental pe care să se poată edifica întreaga știință 
a psihologiei. Virtual, importanța acestui lucru e comparabilă 

cu a mecanicii cuantice pentru fizică. Exact aşa cum fizicia- 
nul studiază particulele si undele, iar biologul genele, Jung 
a considerat că este sarcina psihologului să studieze in- 
conştientul colectiv şi entităţile funcționale care-l alcătu- 
iesc — arhetipurile, cum le-a numit până la urmă. Arhetipurile 
sunt „structuri psihice identice, comune tuturor“ (CW V, § 224), 
constituind laolaltă „moştenirea arhaică a umanităţii“ 
(CW V, § 259). Jung le-a considerat în esență drept nuclee 
neuropsihice înnăscute, având capacitatea de a initia, con- 
trola si mijloci caracteristicile uzuale de comportament şi 
trăirile tipice tuturor fiinţelor umane. Astfel, în circumstanțe 
apropiate, arhetipurile generează gânduri, imagini, mitolo- 
geme, simt&minte şi idei similare în oameni, indiferent de 
clasa lor socială, de credinţe, rasă, localizare geografică ori 
epocă istorică. Întreaga zestre arhetipală a unui individ alcă- 
tuieşte inconştientul colectiv, a cărui autoritate şi forță apar- 
tine unui nucleu central integrand ansamblul personalitatii, 
nucleu pe care Jung l-a numit Sine. 

Jung n-a fost niciodată în dezacord cu perspectiva freu- 
diană după care experiența personală are o însemnătate cru- 
cială pentru evoluţia fiecărui individ în parte, dar s-a 
împotrivit ideii că această evoluţie se petrece în sânul unei 
personalităţi dezorganizate. Din contra, pentru Jung rolul 
experienţei personale este să dezvolte ceea ce există din- 
totdeauna — să activeze potenţialul arhetipal deja existent 
în Sine. Sufletele noastre nu sunt pur şi simplu un rezultat 
al experienţei, după cum nici trupurile noastre nu sunt doar 
rezultatul a ceea ce mâncăm. 

Reprezentarea printr-o diagramă a modelului jungian al 
sufletului (fig. 1) ne va ajuta să clarificăm lucrurile. Modelul 
trebuie să fie imaginat ca un glob sau o sferă, având — 
asemenea foilor unei cepe — trei învelişuri. În centru şi 
răspândindu-și influența în întregul sistem, se află Sinele. 

C = Complex 
A = Arhetip 


Inconstientul colectiv Axa eului 


Constientul 


(Constiinta) Inconstientul 


personal 


FIG. 1 Reprezentare schematică a modelului jungian al 
sufletului. 


În cercul interior primelor două cercuri concentrice este in- 
conştientul colectiv, alcătuit din arhetipuri. Cercul exterior 
reprezintă conştientul, având drept focar eul, care gravitea- 
7ă în jurul sistemului cam în felul unei planete ce gravitează 
în jurul soarelui sau ca luna gravitând în jurul pământului. 
Într-o poziție intermediară faţă de conștient şi inconştientul 
colectiv se află inconştientul personal alcătuit din complexe, 

fiecare complex fiind legat de câte un arhetip — deoarece 
complexele sunt personificări ale arhetipurilor, modalități 
în care arhetipurile se manifestă în sufletul fiecărei persoane. 

Într-o oarecare măsură, arhetipurile lui Jung se aseamănă 
cu Ideile platoniciene. Potrivit lui Platon, „Ideile“ sunt alcă- 
tuiri mentale pure, existente în spiritul zeilor înainte de 
începuturile vieții umane si aflate, prin urmare, mai presus 
şi dincolo de lumea fenomenală obişnuită. Ele sunt colective, 
în sensul că întruchipează însuşirile generale a ceva, dar 
totodată implicite în manifestările lor specifice. Amprenta 
unui deget omenesc, de pildă, poate fi recunoscută imediat 
ca amprentă datorită configurației ei certe de linii şi spira- 
le. Cu toate astea, fiecare amprentă are o configuraţie speci- 
fică persoanei căreia îi aparține şi de aceea cei care isi 
folosesc mâinile pentru a jefui trebuie să aibă grijă să poarte 
mănuși dacă vor să nu fie descoperiți şi arestaţi. În mod 
asemănător, arhetipurile îmbină etern valabilul cu individua- 
lul, generalul cu singularul — fiind comune tuturor oame- 
nilor şi totuşi manifestându-se în fiecare ființă umană într-un 
mod care-i este caracteristic. 

Arhetipurile lui Jung, se deosebesc însă de Ideile lui 
Platon prin însuşirile lor dinamice, orientate către un scop: 
ele îşi caută în mod activ realizarea în personalitatea şi com- 
portamentul individului, pe măsură ce se derulează ciclul 
vieţii în contextul mediului înconjurător. 


Realizarea arhetipurilor 


Cel mai important arhetip susceptibil de a fi realizat în psihi- 
cul individual al unui copil este arhetipul mamei. Realizarea 
unui arhetip (Jung vorbeşte de asemenea de „evocare“ şi „con- 
stelare“) pare să fie un proces ce se desfăşoară conform 

legilor asociaţiei descoperite de psihologi la sfârșitul seco- 
lului al XIX-lea. Două dintre aceste legi sunt în mod spe- 
cial adecvate: e vorba de legea similaritdfii şi de legea 
contiguităţii. Astfel, arhetipul mamei este realizat în sufle- 
tul copilului prin ,,contiguitatea“ acelei femei în grija căreia 
se află copilul, o femeie având un comportament și însușiri 
personale îndeajuns de similare structurii intrinseci a arhetipu- 
lui matern pentru a fi percepută şi resimţită de copil drept 
„mamă“. În continuare, pe măsură ce relaţia de dependență 
evoluează, arhetipul devine activ în sufletul individual al 
copilului sub forma complexului matern. Simultan, prin si- 
milaritate si contiguitate, copilul constelează în sufletul ma- 
tern arhetipul copilului. Fiecare element al acestei diade 
creează câmpul de percepție răspunzător pentru evocarea 
arhetipului în sufletul celuilalt. 

Pe vremea lui Jung, majoritatea psihologilor susțineau 
că rolul copiilor este de a primi pasiv ocrotirea maternă şi 
că ataşamentul față de propria lor mamă se datorează fap- 
tului că sunt hraniti de ea (aşa-numita teorie a „iubirii-foa- 
me“). Jung susținea, dimpotrivă, că există o participare activă 
a copilului la edificarea tuturor relațiilor lui cu lumea, 
insistând asupra ideii că „e o greşeală să presupui [aşa cum 
făceau majoritatea contemporanilor săi] că sufletul unui 
copil nou-născut este o tabula rasa, adică nu conţine abso- 
lut nimic“ (CW IX i, § 136). Venim pe lume cu o structură 
psihică înnăscută, care ne dă putinţa să trăim ceea ce este 
tipic pentru specia noastră. 


Astfel, întreaga natură a bărbatului conţine femeia, atât fizic, 
cât şi spiritual. Sistemul îi este modulat pentru femeie de la 
bun început, aşa cum este pregătit pentru o lume bine definită, 
în care există apă, lumină, hidrati de carbon etc. Alcătuirea lumii 
în care se naşte îi este gata înnăscută sub formă de imagini 

virtuale, de aptitudini psihice. Aceste categorii apriorice au, 
prin natura lor, un caracter înnăscut; sunt imagini generice ale 
părinţilor, soţiei si copiilor — și nu predeterminări individu- 
ale. Trebuie să concepem, prin urmare, aceste imagini ca lip- 
site de un conţinut consistent, așadar drept inconștiente. Ele 
nu dobândesc consistență, forță şi constienta definitivă decât 
la impactul cu realitățile empirice, care ating aptitudinea in- 
conştientă și o insufletesc. Sunt, într-un anume sens, sedimen- 
tele tuturor experiențelor noastre ancestrale, fără să fie totuşi 
aceste experiențe propriu-zise. (CW VII, $ 300) 


Toţi acei factori, așadar, care erau esentiali pentru strămoşii 
nostri apropiați sau îndepărtați vor fi esentiali și pentru noi, 
dat fiind că sunt intipariti în sistemul organic moștenit. (CW 
VII, § 717) 


În ultimii patruzeci de ani, niște idei similare celor 
jungiene au devenit uzuale în cadrul etologiei, o ştiinţă rela- 
tiv nouă (ramură a biologiei comportamentale care studia- 
ză animalele în mediul lor natural de viata). Fiecare specie 
de animale posedă un repertoriu comportamental. Reper- 
toriul acesta depinde de structurile edificate de-a lungul 
evoluţiei în sistemul nervos central al speciei. Etologii nu- 
mesc aceste structuri innate releasing mechanisms <meca- 
nisme înnăscute de declanșare> sau IRM. Fiecare IRM e 
susceptibil să se activeze atunci când întâlneşte un stimul 
adecvat — numit stimul-semnal — în mediul înconjurător. 
La apariția unui asemenea stimul se declanșează mecanis- 
mul înnăscut, iar animalul răspunde printr-un tipar compor- 
tamental caracteristic, adaptat, în cursul evoluţiei, situaţiei 
date. De pildă, ratoiul sălbatic este cuprins de iubire la vede- 
rea frumosului cap de culoare verde al ratei sălbatice, capul 
verde fiind stimulul-semnal care declanșează în sistemul ner- 
vos central al ratoiului mecanismul înnăscut ce guvernează, 

în cazul acestor rate, tiparele comportamentale asociate 
curtării. 

Toate acestea sunt foarte asemănătoare cu modul jun- 
gian de a concepe acțiunea arhetipurilor în ființele umane, 
şi Jung era conştient de analogia lor. Un arhetip, spunea el, 
nu este „o idee moştenită“, ci mai degrabă „un mod de func- 
tionare moştenit, corespunzând felului înnăscut în care puiul 
iese din ou, pasărea îşi construieşte cuibul, un anumit tip 
de viespe inteapa ganglionul motor al omidei, iar tiparii îşi 
găsesc drumul către insulele Bermude. Cu alte cuvinte, este 
un «tipar comportamental». Acest aspect al arhetipului — 
spune Jung în concluzie —, cel pur biologic, interesează 
propriu-zis psihologia ştiinţifică“ (CW XVIII, § 1228). Într-un 
anume sens, etologia şi psihologia jungiană pot fi privite 
ca fete ale unei aceleiaşi monezi: e ca și cum etologii s-ar 
fi angajat într-o explorare extravertită a arhetipului, iar 
jungienii într-o examinare introvertită a IRM-ului. 


Răspândirea teoriei arhetipurilor 


Multe alte discipline au creat concepte similare ipotezei 
arhetipurilor, fără să facă însă de regulă referiri la Jung. 
Claude Levi-Strauss şi şcoala franceză de antropologie struc- 
turală, de pildă, se preocupă în primul rând de infrastruc- 
turile inconștiente, pe care le consideră determinante în orice 
obicei și instituție umană; specialiştii în lingvistică susțin că, 
deşi între gramatici există diferente, formele lor de bază — 
pe care Noam Chomsky le numeşte structuri profunde — 
sunt universale (adică la nivelul neuropsihic cel mai adânc 
există o gramatică universală [sau „arhetipală“], pe care se 
întemeiază toate gramaticile individuale); o disciplină abso- 
lut nouă, sociobiologia, a fost construită pornind de la teoria 

că tiparele comportamentale tipice tuturor speciilor sociale, 
inclusiv speciei umane, depind de strategii de răspuns trans- 
mise genetic, astfel proiectate încât să maximizeze aptitu- 
dinea organismului de a supravieţui în mediul său de 
dezvoltare; sociobiologia susține de asemenea că dezvoltarea 
psihosocială proprie membrilor individuali ai unei specii 
depinde de așa-numitele reguli epigenetice (epi = pe, dea- 
supra, genesis = dezvoltare, așadar reguli aflate deasupra 
procesului de dezvoltare); şi mai recent, psihiatrii de orientare 
etologistă au început să studieze aşa-numitele, de către ei, 
tipare de răspuns psihobiologic şi structuri nervoase profund 
omoloage, pe care le consideră responsabile de realizarea 
unor tipare adaptative sănătoase ori maladive ale pacienților 
individuali, ca răspuns la modificările survenite în mediul 
lor social. Toate aceste concepte sunt compatibile cu ipoteza 
arhetipurilor, pe care Jung o oferise cu câteva zeci de ani mai 
devreme, întâmpinând o lipsă de interes aproape generală. 

E cazul atunci să ne punem o întrebare importantă. Dacă 
teoria jungiană a arhetipurilor este atât de fundamentală încât 
e redescoperită mereu de către cei care lucrează în multe 
alte discipline, oare de ce n-a fost ea primită, atunci când 
Jung a propus-o, cu entuziasmul pe care-l merita? Explicaţia 
se bazează, cred, pe două elemente — și anume momen- 
tul în care Jung şi-a formulat teoria şi modul în care a făcut-o 
cunoscută. 

Mai întâi, în vremea maturității lui Jung, cercetătorii din 
secţiile de psihologie ale universităţilor se aflau sub domi- 
natia behaviorismului, care face abstracţie de factorii înnăs- 
cuti sau genetici, preferând să considere individul o tabula 
rasa, având o dezvoltare ce depinde aproape în totalitate 
de factorii de mediu. Perspectiva absolut diferită a lui Jung, 
după care copilul vine pe lume cu o amprentă pentru viaţă 
intactă, pe care şi-o realizează apoi prin interactie cu me- 

diul înconjurător, era într-o asemenea discrepanta cu Zeit- 
geist-ul predominant, încât nu putea fi primită decât cu osti- 
litate. 

În al doilea rând, Jung nu şi-a enunțat teoria într-o for- 
mă clară, verificabilă, si nici nu a sustinut-o prin dovezi sufi- 
cient de convingătoare. Cartea sa Metamorfoze si simboluri 
ale libidoului, în care a avansat pentru prima oară ideea unui 
inconștient colectiv ce generează „imagini primordiale“ (cum 
a numit la început arhetipurile), era atât de densă, atât de 
împănată cu exegeze mitologice, încât a devenit aproape 
ininteligibilă acelor cititori lipsiți de o voință de fier. În plus, 
când arăta că „imaginile primordiale“ provin din trecutul 
istoric al umanității, Jung se expunea acuzatiei că ar accepta, 
la fel ca Freud, discreditata teorie a lui Jean-Baptiste La- 
marck (1744-1829) privind moştenirea caracteristicilor do- 
bândite, adică faptul că ideile sau imaginile produse în 
indivizii unei anumite generații s-ar putea transmite, pe cale 
genetică, generațiilor următoare. 

În realitate, inconştientul colectiv este o ipoteză stiinti- 
fică demnă de tot respectul, pentru susținerea căreia nu e 
nicidecum nevoie să apelezi la o perspectivă lamarckiană 
privind biologia. Într-adevăr, așa cum am văzut, e vorba de 
o ipoteză absolut compatibilă cu formulările teoretice ale 
etologilor, sociobiologilor și psihiatrilor contemporani nouă. 
Tocmai spre a fi absolvit de vina lamarckismului, Jung a 
făcut mereu o distincție clară între ceea ce el numea arheti- 
pul în sine (similar lucrului în sine, das Ding-an-sich, al lui 
Kant) şi imaginile arhetipale — idei şi comportamente pe 
care le generează arhetipul în sine. Ceea ce este arhetipal 
şi moştenit e predispoziția de a avea anumite experienţe, nu 
experiența însăşi. Jacques Monod, specialistul francez în 
biologie moleculară şi laureatul Premiului Nobel, a ajuns 
la o concluzie identică: „Totul provine din experiență, dar 

nu din experiența efectivă, reiterată de către fiecare indi- 
vid o dată cu fiecare generaţie nouă, ci din experiența acu- 
mulată de totalitatea strămoșilor speciei în cursul evoluției 
acesteia.“ 

Iată, aşadar, că arhetipul jungian nu e mai prejos ca ono- 
rabilitate ştiinţifică [RM-ului din biologie. Așa cum reperto- 
riul comportamental al fiecărei specii e codificat în sistemul 
nervos central sub forma unor mecanisme înnăscute de 
declangare, care sunt activate în cursul dezvoltării prin sti- 
muli-semnal adecvati, potrivit concepției lui Jung progra- 
mul corespunzător vieţii umane este codificat în inconştientul 
colectiv sub forma unui ansamblu de factori arhetipali, ce 
se realizează — ca răspuns la evenimentele interioare și 
exterioare — de-a lungul vieţii. — O concepție neafectată 
de nimic lamarckian sau nonbiologic. 


Arhetipurile si difuziunea culturală 


Cei care resping teoria arhetipurilor nu sunt deloc impre- 
sionati de descoperirea unor teme similare în mituri provenite 
din zone diferite ale lumii, susținând că migrația populati- 
ilor şi difuziunea culturală explică lucrul acesta la fel de bine 
ca predispoziția înnăscută. Jung a încercat să combată această 
interpretare atrăgând atenţia asupra apariţiei spontane a 
aceloraşi teme în visele, halucinatiile și maniile unor pacienți 
necultivati, care nu avuseseră ocazia să le întâlnească în viata 
lor diurnă: „S-au observat mitologeme tipice la indivizi care 
n-aveau în nici un caz cum să dețină cunoştinţe de felul aces- 
ta“ — afirma Jung, spunând în încheiere că „avem de-a face, 
neîndoielnic, cu rememorări «autohtone» independente de 
orice tradiţie şi, prin urmare, elementele structurale «gene- 
ratoare de mituri» trebuie să fie localizate în psihicul 

inconștient“ (CW IX i, § 259). Un exemplu pe care Jung îl 
dadea adesea se referea la un pacient schizofrenic care-i 
spusese că dacă priveşte spre soare cu ochii pe jumătate 
închişi vede că soarele are un falus, iar organul acesta e sursa 
vântului. Peste câţiva ani, Jung a descoperit din întâmplare 
un text grecesc unde era descrisă o imagine aproape iden- 
tică: ,,... şi la fel aşa-zisul tub, sursă a vântului prielnic. Căci 
vei vedea atârnând de discul soarelui ceva care arată ca un 
tub...“ (CW VIII, § 318). Pacientul era o persoană neinstru- 
ită care, chiar de-ar fi putut înțelege textul, n-ar fi avut în 
nici un caz posibilitatea să-l vadă, dat fiind că fusese pub- 
licat după internarea lui în spital, unde nu exista acest gen 
de literatură. 

Deşi acesta părea să fie exemplul favorit al lui Jung când 
îşi ilustra teza, el nu poate fi totuşi interpretat cu uşurinţă 
ca efect al acțiunii arhetipurilor în indivizi diferiţi, trăind 
în locuri diferite, în perioade istorice diferite. Poţi da exem- 
ple mult mai convingătoare, cum e acela pe care tocmai l-am 
folosit, referitor la comportamentul diverselor generații de 
mame şi copii care îşi pun în aplicare programul arhetipal 
al relaţiei mamă-copil. Pentru interpretarea exemplului lui 
Jung e nevoie să postulezi trei obiecte arhetipale (soarele, 
falusul, vântul), un principiu arhetipal (al capacităţii genera- 
tive masculine) şi o asociere arhetipală a lor (falusul soarelui 
generează vântul). Desi o astfel de asociere este improbabilă 
statistic, ea nu e imposibilă — cum s-ar părea că demonstrează 
exemplul lui Jung. Ar fi putut găsi, cu siguranță, un exemplu 
mai convingător pentru a-şi susține teoria. 

Această teorie poate fi formulată, în fond, sub forma unei 
legi psihologice: ori de câte ori se constată că un fenomen 
este caracteristic pentru toate comunităţile umane, el este 
expresia unui arhetip al inconştientului colectiv. Nu poţi 
demonstra că asemenea fenomene cu manifestare generală 

se datorează exclusiv factorilor arhetipali sau numai difu- 
ziunii culturale, pentru că, foarte probabil, e vorba de con- 
tributia amândurora. Totuşi e foarte probabil să existe o 
puternică tendinţă ca acele fenomene cu determinare arheti- 
pală să difuzeze mai uşor şi să fie mai durabile decât cele- 
lalte. Caracteristicile comportamentale precum legătura 
maternă, lupta pentru dominație, împerecherea între sexe 
şi edificarea unui cămin satisfac trei criterii biologice — 
anume universalitatea, continuitatea şi stabilitatea de-a lun- 
gul evoluției — şi sunt, de aceea, susceptibile de o funda- 
mentare arhetipală, generând experienţe psihologice tipice, 
ca şi tipare comportamentale tipice în toate comunitățile 
umane, oriunde s-ar afla ele. 


Arhetipul psihoid si unus mundus 


Arhetipul posedă o dualitate fundamentală: este deopotrivă 
structură psihică şi structură nervoasă, este deopotrivă ,,spi- 
rit“ şi „materie“, astfel că Jung a ajuns să-l considere o pre- 
condiție esențială a tuturor evenimentelor psihofizice: 
„arhetipurile sunt ca atare temelia ascunsă a minţii conștiente 
sau, ca să folosim altă comparaţie, rădăcinile pe care psihi- 
cul şi le-a afundat nu numai în pământ, într-un sens oare- 
cum limitat, ci şi, în general, în lume“ (CW X, $ 53). Jung 
a afirmat că structurile arhetipale nu sunt fundamentale doar 
pentru existenţa şi supraviețuirea tuturor organismelor vii, 
ci şi că ar fi totodată legate de structurile care controlează 
comportamentul materiei anorganice. Arhetipul nu trebuie 
considerat prin urmare o entitate psihică pură, ci mai degrabă 
„O punte către materia în genere“ (CW VIII, § 420). Acest 
aspect pur psihic al arhetipului era numit uneori de Jung 
psihoid, idee ce a stârnit interesul lui Wolfgang Pauli, care 

a considerat-o o contribuţie majoră adusă capacităţii noas- 
tre de a înţelege principiile în baza cărora a fost creat uni- 
versul. 

Entuziasmul lui Pauli l-a încurajat pe Jung să-şi continue 
eforturile de desluşire a acelei realităţi unitare pe care, 
asemenea misticilor din numeroase tradiţii religioase, o 
bănuia, latentă, dedesubtul fenomenelor manifeste. Pentru 
descrierea acestei dimensiuni unitare, Jung a reînviat 
străvechiul termen de unus mundus — sau „lume unitară“, 
temei etern al ființei empirice. A considerat arhetipurile drept 
mijlocitori ai acestui unus mundus, determinând organizarea 
ideilor şi imaginilor în psihic şi totodată guvernând principi- 
ile fundamentale ale materiei si energiei în lumea fizică. Pauli 
susținea că prin acest mod de a concepe arhetipurile Jung 
descoperise „veriga ce lipsea“ dintre evenimentele fizice 
(obiectul legitim de studiu al ştiinţei) şi mintea cercetătoru- 
lui care le studiază. Cu alte cuvinte, arhetipurile ce ne deter- 
mină percepțiile şi ideile sunt ele înseşi produsul unei ordini 
obiective, aflate atât dincolo de lumea umană, cât si de 
lumea exterioară. În acest punct suprem, ştiinţa fizicii, psi- 
hologia $i teologia se contopesc. 


Sincronicitatea 


Cu imprudenta lui caracteristică, Jung a extrapolat aceste 
idei în domeniul parapsihologiei, în speță la fenomenul 
,coincidentelor semnificative“ pe care l-a numit sin- 
cronicitate: „Coincidenţa temporală a două sau mai multe 
evenimente fără legătură cauzală, având o semnificaţie iden- 
tică ori similară“ (CW VII, § 849) — ca în situația în care 
cineva visează moartea unei prietene îndepărtate exact în 
noaptea când prietena efectiv moare. Nu poate exista vreo 

relaţie cauzală între cele două evenimente, şi totuşi trăim 
conjunctia lor ca pe o experiență semnificativă. 

Acest „principiu de dependență acauzală“, cum l-a numit 
Jung, stă la baza străvechii atitudini a chinezilor fata de reali- 
tate, încorporată în J Jing sau Cartea prefacerilor — după 
care tot ce se întâmplă se leagă de orice alt lucru care se 
petrece concomitent. Viziunea noastră occidentală asupra 
lumii ne învaţă că timpul e doar o dimensiune abstractă, dar 
trebuie să recunoaştem că niciodată nu-l simțim astfel. 
Într-adevăr, întreaga „industrie nostalgică“ e bazată pe cer- 
titudinea noastră interioară că timpul dispune de o însușire 
aparte, care colorează evenimentele pe măsură ce se pro- 
duc. Jung a simţit intuitiv că lucrul acesta indică existența 
unei ordini arhetipale acauzale, aflată la originea tuturor 
fenomenelor și responsabilă de caracterul semnificativ 
intrinsec coincidentei dintre evenimentul fizic şi cel men- 
tal asociat lui. 

Fireşte că întâmplările ținând de sincronicitate fac parte 
uneori din experienţa celor mai multi dintre noi — gi că 
există ceva inerent nesatisfăcător în modul în care ele sunt 
înlăturate, de regulă, în cultura noastră, ca „simple coinci- 
dente“ şi nimic mai mult. Lucru caracteristic pentru el, Jung 
s-a interesat de orice experienţă şi a tratat manifestările 
iraționale si aparent nelegate între ele ale vieții omeneşti 
cu tot atâta seriozitate ca şi pe cele rationale şi dependente 
cauzal. 


Implicații 


Fie că suntem sau nu convinşi de aplicarea teoriei jungiene 
a arhetipurilor în zonele cele mai ezoterice ale experienţei 
umane, e greu să negăm că este vorba de o idee având impli- 

catii profunde. Daca, asa cum credea Jung, arhetipurile pre- 
condiţionează întreaga existență, atunci ele ar trebui să se 
manifeste în realizări de tipul artei, științei şi religiei, ca şi 
în organizarea materiei organice şi anorganice, fiind sus- 
ceptibile să ne ofere un punct de vedere capabil să ne trans- 
forme modul în care înțelegem toate aceste fenomene. În 
ce priveşte psihologia, concepția referitoare la arhetipuri ca 
origine comună a evenimentelor comportamentale gi psi- 
hice ne dă posibilitatea să trecem dincolo de mlaştina inte- 
lectuala a vitalismului şi a epifenomenalismului care au stat 
până acum în calea celor porniţi să cerceteze relația mis- 
terioasă dintre trup si minte. Indiferent la ce ar mai putea 
duce ipoteza arhetipurilor, ea poate cel putin să ofere o punte 
între ştiinţa comportamentului şi cea a minţii. 


3 
Etapele vietii 


Cea mai profundă influență a arhetipurilor constă in regle- 
mentarea de către ele a ciclului vieții umane. Jung susținea 
că parcurgem pe măsură ce ne maturizăm o succesiune 
firească de trepte, pe care le-a descris în eseul Etapele vieții 
(CW VIII, § 749-795). Fiecare etapă e mijlocită de către un 
nou ansamblu de imperative arhetipale, care îşi caută rea- 
lizarea atât în personalitatea, cât şi în comportamentul nos- 
tru. Cum arhetipurile au apărut ca să ne înarmeze pentru 
viaţa de vânător/culegător, în cadrul căreia specia noastră 
şi-a petrecut nouăzeci și nouă la sută din existenţa sa, pro- 
gramul arhetipal ne înarmează pentru o viaţă care nu e întot- 
deauna consonantă cu aceea a societății urbane contemporane. 
În esenţă, programul ne furnizează capacitatea de-a fi ocrotiti 
de părinţi, de a explora mediul înconjurător, de a distinge 
figurile cunoscute de cele străine, de a învăța limba sau 
dialectul comunităţii noastre, de a dobândi cunoaşterea valo- 
rilor sale, a normelor şi credințelor, de a ne implica în 
jocurile semenilor noştri, de a înfrunta pubertatea şi adoles- 
centa, a intra în grupul adulților, a curta si a realiza căsăto- 
ria şi creşterea copiilor, de a ne aduce contribuţia economică 
prin activitatea de culegători şi vânători, a lua parte la cere- 
monii religioase, a ne asuma responsabilitatile vârstei mature, 
ale batranetii, ale pregătirii pentru moarte. Toate aceste 
comportamente sunt vizibile în orice comunitate umană 
cunoscută de antropologie şi se supun, în consecință, legii 


70 


ETAPELE VIEŢII 


psihologice formulate mai devreme, la p. 66. După cum am 
arătat, nucleul psihic care guvernează coordonarea acestei 
succesiuni desfăşurate de-a lungul vieţii a fost numit de către 
Jung Sine. 

Pe lângă Sine, Jung a postulat o serie de componente 
arhetipale care joacă roluri specifice în dezvoltarea psihică 
şi adaptarea socială a fiecăruia. Acestea sunt eul, persona, 
umbra, anima şi animusul. Jung le-a considerat drept nişte 
structuri arhetipale ce sunt incluse în psihicul individual sub 
formă de complexe, în cursul dezvoltării. Fiecare reprezintă 
un organ psihic funcționând potrivit principiilor biologice 
de adaptare, homeostază şi creștere. Deşi le utilizăm și le 
resimtim în modalităţi care ne sunt proprii, ele îndeplinesc 
totuşi aceleaşi funcţii în toate ființele umane, peste tot. „În 
ultimă instanță, scria Jung, fiecare viaţă individuală e toto- 
dată viaţa eternă a speciei“ (CW XI, $ 146). Cu alte cuvinte, 
venim pe lume purtând cu noi o zestre arhetipală care ne 
conferă capacitatea de a ne adapta la realitate exact la fel 
ca strămoşii nostri îndepărtați. Chintesenta zestrei acesteia 
este încorporată în Sine, iar celelalte structuri psihice se dez- 
voltă tocmai din această matrice, rămânând sub influența 
sa orientatoare tot restul vieţii. Să le trecem acum în revistă. 


Sinele 


Sinele este deopotrivă arhitectul şi constructorul structurii 
dinamice care susține existența noastră psihică de-a lungul 
vieţii. Se recurge la majuscula S pentru a marca distincţia 
între acel „sine“ folosit în limbajul obişnuit (referitor la eu 
sau persona) şi „Sinele“ jungian, care transcende eul și în- 
plobează potenţialităţile străvechi ale speciei. Scopul său e 
totalitatea, realizarea integrală a proiectului subiacent existenţei 

umane în contextul vieţii individului. La raison d’étre* a 
Sinelui este individuatia. Deşi are scopuri biologice vădite, 
Sinele îşi caută concomitent împlinirea în realizările spiri- 
tuale ale artei şi religiei, ca şi în viaţa lăuntrică a sufletului. 
lată de ce îl putem resimti sub forma unui mister profund, 
a unei resurse tainice ori ca manifestare a lui Dumnezeu 
înlăuntrul nostru. Din acest motiv, el a fost identificat în 
numeroase culturi cu noțiunea de zeitate şi îşi găseşte o ex- 
presie simbolică în configurații universale de tipul mandalei. 
Ca urmare, Sinele a fost introdus în concepţia jungiană ca 
mijlocitor al adaptării individuale nu numai la mediul social, 
ci şi la Dumnezeu, cosmos şi viata spiritului. 


Eul 


Complexul eului se iveşte dinlăuntrul Sinelui în cursul 
primei etape de dezvoltare a copilului cam în același fel în 
care se presupune că Luna s-a desprins din Pământ în vre- 
mea când acesta se găsea în faza lui primă, de materie flui- 
dă. El rămâne legat de Sine prin ceea ce adepţii lui Jung 
au numit axa eu—Sine, axă de care depinde stabilitatea per- 
sonalitatii. Eul constituie centrul conștiinței, fiind entitatea 
la care ne referim când utilizăm termenul „eu“ sau „mine“. 
El ne determină simțământul constant de identitate şi de 
aceea ne resimtim, la 80 de ani, ca fiind exact aceeaşi per- 
soană care eram la opt ani. Jung n-a făcut niciodată o dis- 
tinctie clară între termenii de „eu“ şi „conștiință“, folosindu-l 
când pe unul, când pe celălalt şi uneori asociate în „con- 
ştiinţa eului“. În consecință, n-a cercetat funcţiile mai putin 
conştiente ale eului, având scopul de-a apăra conştiinţa în 


* „Rațiunea de a fi“ — în fr. în original. (N.t.) 

faţa atacului conţinuturilor nedorite provenite din inconştient 
— acele funcţii pe care le descrisese Anna Freud în lucrarea 
ei clasică, din 1946, Mecanisme de apărare ale eului (de 
pildă refularea, negarea, proiecția, rationalizarea, formatiu- 
nea reactionala*, ca să le menţionăm doar pe cele mai cunos- 
cute). 

Desi resimtim eul ca pe un centru de continuitate al exis- 
tentei noastre, el nu este de fapt decât organul executiv al 
Sinelui. „Căci în realitate conştiinţa nu se creează pe sine — 
ci se iveşte din străfunduri necunoscute. În copilărie ea se 
activează treptat, iar de-a lungul întregii vieţi se trezește, în 
fiecare dimineaţă, din adâncurile somnului, din starea de 
inconstienta. Este asemenea unui copil ce se naşte în fiecare 
zi din matca primordială a inconştientului“ (CW XI, § 935). 
De nenumărate ori, Jung insistă asupra dependenţei con- 
ştiinţei eului de vitalitatea perpetuă a Sinelui. „Eul este, în 
raport cu Sinele, precum mobilul fata de cel care-l pune in 
mişcare sau ca obiectul fata de subiect, căci factorii deter- 
minanti care iradiază din Sine cuprind eul de jur-împrejur 
şi sunt, ca atare, supraordonati lui. Sinele, asemenea in- 
constientului, este un existent aprioric din care se dezvoltă 
eul“ (CW XI, $ 391). 

În termenii experienţei din copilărie a lui Jung, eul poate 
fi identificat cu personalitatea sa Nr. 1, iar Sinele cu per- 
sonalitatea Nr. 2. În prima jumătate a vieţii este esențial să-ți 
dezvolti un eu puternic şi eficace dacă vrei să duci la bun 
sfârşit sarcinile acestei etape — să te desprinzi de părinți, 
să-ți găseşti slujba sau profesiunea stabilă, să te căsătoreşti, 
să oferi un cămin familiei tale etc. Doar în a doua parte a 


* Pentru traducerea termenilor psihanalitici clasici am urmat 
Vocabularul psihanalizei de Laplanche și Pontalis, Humanitas, Bucureşti, 
1994. (NL) 

vieţii este posibil ca eul să-şi recunoască statutul subordo- 
nat în relația cu Sinele — etapă indispensabilă pentru pro- 
gresul individuatiei. Apoi eul începe să se confrunte cu Sinele 
şi Sinele cu eul, iar prin intermediul funcției transcendente 
(pe care o vom examina ceva mai târziu) se dobândeşte inte- 
grarea personalităţi şi o conștiință superioară. 


Persona 


Aşa cum fiecare clădire are o faţadă, personalitatea are o 
persona (literal, masca purtată de actori în Grecia antică). 
Prin intermediul personei ne structurăm pe noi înşine într-o 
formă care sperăm să poată fi acceptată de către ceilalţi. Ea 
a fost numită uneori arhetip social sau arhetip de confor- 
mare, dat fiind că determină succesul sau eşecul adaptării 
noastre sociale. Întotdeauna există o tentă de prefăcătorie 
în persona, căci ea reprezintă un soi de vitrină în care ne 
place să etalăm mărfurile noastre cele mai bune; sau poți 
să ţi-o imaginezi sub forma unui specialist în relaţiile cu 
publicul, utilizat de către eu pentru a-şi asigura buna părere 
a lumii în ce-l priveşte. „Poţi spune, fără să exagerezi prea 
mult, că persona reprezintă ceea ce nu esti în realitate, dar 
crezi tu însuţi, împreună cu ceilalți, că eşti“ (CW IX i, § 221). 

Persona începe să se formeze în prima fază a copilăriei 
din nevoia de a ne conforma dorințelor şi sperantelor pă- 
rintilor, colegilor şi profesorilor nostri. Copiii îşi dau repede 
seama că anumite atitudini şi comportamente se bucură de 
acceptare, fiind eventual recompensate pozitiv, în vreme ce 
altele sunt inacceptabile si pot duce la pedepse ori la re- 
tragerea dovezilor de dragoste. Există atunci tendința ca 
trăsăturile acceptabile să se structureze în persona, iar cele 
inacceptabile să fie ascunse sau reprimate. Aceste aspecte 

socialmente indezirabile ale personalitatii pe cale de ma- 
turizare sunt sechestrate de regula in inconstientul perso- 
nal, unde se contopesc spre a alcătui un alt complex — ori 
o personalitate fragmentară — numită de Jung umbră. 


Umbra 


Jung, considera că termenul de „umbră“ e adecvat acestei 
subpersonalitati refuzate dat fiind că ea are ceva inerent 
„umbros“, ascuns, de soiul magaziei întunecoase de vechi- 
turi a inconştientului freudian. Fie și nedorită, ea subzistă 
asemenea unei forte nedomolite, pe care o purtăm cu noi 
pretutindeni ca pe un însoțitor întunecat călcându-ne pe urme 
— aşa cum se întâmplă, în fond, cu umbra. Mare parte din 
timp reuşim s-o ignorăm, dar ea posedă însuşirea sâcâitoare 
de-a ne reaminti mereu că există, mai ales în cursul viselor 
noastre. 

În vise, umbra are tendința să apară sub forma unui per- 
sonaj sinistru sau amenintator, având acelaşi sex cu persoana 
care visează $i aparţinând adesea unei alte natii sau fiind 
de altă culoare ori rasă. De regulă are ceva străin sau ostil, 
care stârnește un simțământ puternic de dezgust, mânie ori 
teamă. Iată de ce Jung s-a simțit îndreptățit să considere 
umbra un complex — adică un conglomerat de trăsături 
legate laolaltă prin afecte comune — care, asemenea tuturor 
complexelor, posedă un miez arhetipal, în cazul de fata 
arhetipul Duşmanului, Jefuitorului sau al Străinului-celui-rău. 

Între toate arhetipurile, duşmanul e cel mai important 
şi, în mod potenţial, cel mai distructiv. Influența sa devine 
vizibilă în timpul primului an de viață. Așa cum copilul îşi 
arată încântarea atunci când mama îi dă atenţie, el se va arăta 
totodată prudent şi gata să bată în retragere când este abor- 

dat de un străin. În al doilea an de viață, această înclinaţie 
xenofobă atinge stadiul în care se exteriorizează ca teamă 
şi ostilitate în toată puterea cuvântului. 

Atât ataşamentul cât şi xenofobia rezultă în mod evident 
din predispozitii naturale, deoarece se manifestă clar la toți 
copiii, indiferent unde s-ar naşte și indiferent de condiţiile 
în care au fost crescuți. Ambele se manifestă chiar și la copi- 
ii orbi şi surzi din naştere, care-i deosebesc pe străini de 
cei apropiați prin miros. Semnificaţia biologică a celor două 
tipare comportamentale reiese din manifestarea lor în cazul 
tuturor speciilor sociale: este cu siguranță o condiţie a 
supraviețuirii să poți distinge, de la cea mai fragedă vârstă, 
un prieten de un duşman. 

Arhetipul dușmanului capătă realitate în psihicul indi- 
vidual sub forma complexului umbrei prin evoluţia noas- 
tra într-un mediu social uman. Există două surse importante 
ale acestui complex: (1) îndoctrinarea culturală și (2) repri- 
marea familială. 

Sursa culturală înglobează toată acea învățătură de tip 
politic referitoare la grupurile străine considerate a fi ostile 
propriului grup (i.e. natii, triburi sau bande), ca şi invata- 
tura de tip religios referitoare la noțiunea de rău (în cultura 
noastră: Satana, Diavolul, Iadul). Fatalmente, umbra ajun- 
ge să posede contrariul însuşirilor personei, umbra compen- 
sând, ca să zicem aşa, pretenţiile frivole ale personei, persona 
contrabalansând trăsăturile antisociale ale umbrei. Co- 
existenţa acestor două personalităţi puternic contrastante 
într-un acelaşi individ se manifestă la fel de mult în litera- 
tură ca şi în viata obişnuită: Dorian Gray, omul de lume fru- 
mos şi spiritual, isi tine ascuns portretul acolo unde nu-l 
poate vedea nimeni pentru că portretul poartă pecetea depra- 
vatei sale vieti secrete; Dr. Jekyll şi Mr. Hyde sunt una şi 
aceeaşi persoană, devenind ba un medic respectabil, ba o 

ființă monstruoasă; personalitatea foarte populară de la tele- 
viziune se poate purta la ea acasă, cu familia, ca o scorpie 
isterică. 

Într-o oarecare măsură, toţi semănăm cu Dorian Gray 
în felul de-a ne feri umbra de privirile celorlalți — dar asta 
nu în urma unui act de voinţă, ci ca act de subordonare fata 
de autoritatea morală pe care Freud a numit-o supraeu, iar 
Jung complex moral. Potrivit lucrărilor lui Bowlby, se pare 
că imboldul de-a ne dezvolta acest câine de pază lăuntric 
nu reprezintă, cum credea Freud, teama de-a fi castrati de 
tată pentru că am nutri dorințe incestuoase, ci mai curând frica 
de-a fi abandonaţi de mamă pentru că suntem inacceptabili. 
Sumbra perspectivă de a fi respinşi din cauza vreunei laturi 
„rele“ a sinelui pare să stea la baza tuturor sentimentelor 
de vinovăţie, a dorinței de pedeapsă, ca şi a oricărei nos- 
talgii de ispăşire şi împăcare. Complexul moral se formează 
pe temeiul imperativului arhetipal de a ne însuşi şi de a per- 
petua valorile culturii în care s-a întâmplat să ne naştem. 
Dacă un astfel de imperativ n-ar exista, condiția umană 
firească ar fi anarhia: am fi cu toţii niște psihopati, incapa- 
bili să cooperăm ori să avem încredere unii într-alții, iar 
însăşi subzistenta speciei ar deveni de neconceput. 

Cu toate astea, dobândirea unui complex moral impune 
Sinelui restricţii serioase, din care multe trebuie să fie trans- 
mise umbrei, unde sunt resimtite — dacă sunt resimtite — 
ca o ameninţare. Ca să ne protejăm de această amenințare 
şi să ne păstrăm seninătatea, folosim o serie de mecanisme 
de apărare a eului, cu precădere refularea, negarea şi pro- 
iectia. Pe lângă faptul că ne refulăm umbra în inconştien- 
tul personal, îi negăm existenţa si o proiectăm asupra altora. 
Procedăm astfel absolut inconştient, fără să ne dăm seama 
de ceea ce facem. E vorba de un act de autoconservare, ce 
ne dă posibilitatea să ne tăgăduim partea „rea“ şi s-o atribuim 

altora, pe care-i considerăm apoi răspunzători pentru ea. El 
explică practica larg răspândită a fapului ispăşitor şi se află 
la baza nenumăratelor soiuri de prejudecăţi îndreptate îm- 
potriva oamenilor aparținând unor grupuri determinate, 
diferite de al nostru. Proiectia umbrei face totodată parte 
din sindromul psihiatric al paranoiei, în care propriile sen- 
timente ostile de persecuție ale cuiva sunt negate şi proiec- 
tate asupra celorlalţi, resimtiti apoi drept ostili şi cu intenții 
de persecuție a persoanei în cauză. 

Proiectia umbrei poate constitui prin urmare un pericol 
major, atât pentru pacea socială, cât şi pentru cea dintre na- 
tiuni, dat fiind că ne face capabili să-i transformăm pe cei 
percepuți drept duşmani în ticăloşi sau în elemente nocive 
pe care e legitim să le urăşti, să le ataci, să le extermini. 
Guvernantii lipsiţi de scrupule pot manipula mecanismul 
acesta în rândurile unor populaţii întregi. Hitler, de pildă, 
i-a calificat adesea pe evrei drept Untermenschen (suboa- 
meni) şi printr-o utilizare abilă a propagandei a izbutit să 
inducă în destul de multi germani proiecția propriei lor 
umbre asupra evreilor, ceea ce a făcut posibil holocaustul. 
Acelaşi mecanism funcționează în orice pogrom, în orice 
„purificare etnică“ şi orice război. 

Cea mai solicitantă etapă a unei analize jungiene se 
petrece în clipa când analizandul (persoana supusă anali- 
zei) începe să se confrunte cu propria-i umbră. Faptul că 
această confruntare e dificilă nu e deloc surprinzător, de 
vreme ce întregul complex al umbrei e colorat cu sentimente 
de vinovăţie şi depreciere, ca şi cu teama de respingere o dată 
ce complexul ar fi descoperit ori scos la lumină. Oricât de 
dureros este acest proces, el trebuie continuat, deoarece o 
parte însemnată din potențialul şi energia instinctivă a Si- 
nelui este captată de umbră, nemaifiind ca atare la dispozi- 
tia personalităţii totale. Oamenii care suferă de starea aceasta 

de divizare a Sinelui se plâng în genere că sunt deprimati 
si apatici, iar viata li se pare lipsită de sens. Când analiza 
reuşeşte să conştientizeze umbra şi să-l împace pe pacient 
cu conţinutul ei, se obține, după lupta inițială, simţămân- 
tul unei mai mari vitalitati, senzaţia că eşti mai viguros, mai 
creator, mai întreg. Să-ţi posezi umbra înseamnă să fii 
răspunzător pentru ea, astfel că simțul moral îţi este mai 
putin orb şi mai putin constrângător, iar optiunile etice devin 
posibile. Conştiința umbrei, ca atare, nu este importantă doar 
pentru evoluţia personală, ci şi ca bază pentru o mai bună 
armonie socială şi înţelegere între nati. 


Sexul si genul 


Dacă Jung era de acord că factorii de mediu exercită o influ- 
enţă covârșitoare asupra dezvoltării psihologice individuale, 
el susținea totuşi că influenţa aceasta acționează prin evi- 
dentierea acelor „aptitudini subiective“ cu care se nasc toți 
copiii. Jung considera acest lucru valabil nu numai pentru 
dezvoltarea personei, a umbrei sau a tipului psihologic, ci, 
în aceeaşi măsură, pentru conștiința propriului gen. Ideea, 
atât de verosimilă în aparenţă, că diferenţele dintre genuri 
se datorează întru totul culturii și nu au deloc de-a face cu 
predispozitiile biologice ori arhetipale se bucură încă de o 
largă răspândire în societatea noastră, bazându-se însă pe 
discreditata teorie a tabulei rasa privind dezvoltarea umană 
şi fiind în complet dezacord cu o imensă cantitate de fapte 
antropologice şi ştiinţifice. 

Diferentierea sexuală începe să se producă la aproximativ 
şase săptămâni după concepție, când în fetusul de gen mas- 
culin s-au format gonadele gi ele încep să fabrice hormonul 
masculin, având un puternic efect asupra dezvoltării ulte- 

rioare a embrionului. Pe de alta parte, in cazul genului femi- 
nin ovarele nu se formează decât în a şasea lună, moment 
în care dimensiunea, greutatea şi forța musculară mai mare 
a fetusului de gen masculin sunt deja fixate. Iată baza bio- 
logică a dimorfismului sexual manifestat în marea majori- 
tate a societăţilor cunoscute de antropologie, în care creşterea 
copiilor este aproape întotdeauna sarcina femeilor, iar vână- 
toarea şi războiul sarcina bărbaţilor. Aceste diferențe au mai 
puţin de-a face cu „stereotipurile“ culturale decât ar vrea să 
ne convingă anumite concepte contemporane la modă. Deşi 
este adevărat că bărbaţii şi femeile au, la orice vârstă, mai 
multe lucruri în comun decât care să-i despartă, există neîn- 
doielnic anumite diferențe între ei, cu rădăcini în biologia 
speciei noastre. Jung a fost extrem de clar în privința asta. 
S-a referit de nenumărate ori la masculin și feminin ca la 
două mari principii arhetipale, coexistând ca părţi egale şi 
complementare ale unui sistem cosmic echilibrat, aşa cum 
reiese din interacțiunea lui Yin şi Yang descrisă de filozofia 
daoista. Aceste principii arhetipale furnizează baza pe care 
încep să funcţioneze stereotipurile masculine şi feminine, 
contribuind la dobândirea conştiinţei genului. Genul este 
o recunoaştere psihică şi o expresie socială a sexului pe care 
ni l-a atribuit natura, iar copilul devine conștient de genul 
său la o vârstă foarte timpurie, cam de un an și jumătate. 
La început, mama funcționează ca „purtător“ al Sine- 
lui, în sensul că Sinele copilului este proiectat inconştient 
asupra mamei printr-o participation mystique (termen 
împrumutat de Jung de la antropologul Levy-Briihl pentru 
a desemna o relaţie în care ambii parteneri se identifică atât 
de intens unul cu celălalt, încât nu-şi mai dau seama că au 
o existenţă de sine stătătoare). Lucrul acesta e valabil deo- 
potrivă pentru băieți şi fete, iar conștiința genului trebuie 
să se suprapună ulterior peste acest simțământ initial de con- 

topire cu mama. Pentru fete nu există dificultăți: conştiinţa 
genului se bazează, în cazul lor, pe o identitate împărtășită 
cu mama. Pentru băieţi însă, trebuie să se ajungă la o trans- 
formare îngăduind conştiinţa unei identități bazate pe deose- 
birea faţă de mamă. În acest punct, prezenţa unei figuri 
paterne se poate dovedi crucială, dându-i băiatului posibili- 
tatea să treacă de la ideea de sine bazată pe identitatea cu 
mama la aceea bazată pe identificarea cu tatăl. Nici pentru 
fată prezența tatălui nu e mai putin importantă, dat fiind că 
îi accentuează sentimentul feminităţii prin contrast cu alteri- 
tatea de esenţă a bărbatului, influențând profund modul în 
care ea îşi resimte feminitatea în relația cu bărbaţii. 

Zorii conștiinței sunt simbolizati în mitologie prin sepa- 
rarea celor doi părinţi ai universului, Cerul-tată şi maica Glie, 
şi crearea luminii din întuneric. La început cerul se supra- 
punea cu pământul şi astfel au rămas uniţi părinţii univer- 
sului până când un erou şi-a făcut drum între ei şi a îmbrâncit 
cerul cu atâta putere, încât el s-a înălțat pe firmament, 
așezându-se acolo pentru totdeauna. Acestui eveniment 
memorabil i-a urmat ivirea luminii — simbol al conștiinței 
şi „iluminării“. 

Pe măsură ce relaţia părinte-copil se maturizează înăun- 
trul ordinii familiale tradiționale, copilul îşi dă treptat seama 
că iubirea paternă diferă de cea maternă: iubirea tatălui e 
contingentă (adică e condiţionată de adoptarea anumitor va- 
lori, norme şi moduri de comportament), pe când iubirea 
mamei e în mare măsură necondiționată (adică mamei îi 
este îndeobşte de ajuns că propriul ei copil există). Deose- 
birea aceasta concordă cu diferenţele fenomenologice din- 
tre arhetipul tatălui şi al mamei aşa cum sunt reprezentate 
ele în mituri, religii şi basme. În vreme ce arhetipul mamei 
își găseşte expresia universală în Mama-natură, Zeița fer- 
tilităţii, Matca vieţii şi Cea-care-hrăneşte, arhetipul tatălui 

e personificat de către Cârmuitor, Omul în vârstă, Rege si 
Legiuitor. Mama e înzestrată din belșug cu Eros, principiul 
iubirii, intimitatii şi înrudirii, în vreme ce tatăl este întru- 
chiparea vie a Logosului, principiul raţiunii, judecății şi 
discernământului. Cuvântul său înseamnă lege. Jung scria: 


Arhetipul mamei este cel mai direct accesibil copilului. Dar 
o dată cu dezvoltarea conștiinței, tatăl pătrunde și el în câm- 
pul vizual şi activează un arhetip a cărui natură este din multe 
puncte de vedere opusă aceleia a mamei. Așa cum arhetipul 
mamei corespunde conceptului chinez de Yin, arhetipul tatălui 
corespunde lui Yang. El determină relaţia noastră cu bărba- 
tul, legea gi statul, cu rațiunea, cu spiritul si cu dinamismul 
naturii. (CW X, § 65) 


După ce conștiința genului şi a caracteristicilor sexului 
opus au fost dobândite în raport cu părinţii, ele sunt per- 
fectionate prin interactia cu semenii — cu precădere în joc. 
Rolurile adoptate de copii în jocuri au, desigur, determinări 
culturale, fiind bazate pe mimarea părinţilor şi a altor adulţi 
cu statut semnificativ din comunitate. Dar, aşa cum o do- 
vedesc o serie întreagă de societăţi foarte diferite între ele, 
aceste diferenţe culturale se dezvoltă pe temeiul unui proiect 
arhetipal. Practic pretutindeni, fetele înclină să fie mai ocroti- 
toare şi mai capabile de a se ataşa decât băieții, si asta pen- 
tru că sunt mai predispuse să caute apropierea celorlalţi şi 
să-şi manifeste încântarea atunci când o fac. Băieţii, pe de 
altă parte, sunt mai putin interesaţi de interactia socială ca 
atare şi au tendința să fie atraşi de o activitate fizică oare- 
care — să alerge, să „vâneze“, să se joace cu jucării mobile, 
de mari dimensiuni. Ei au totodată tendința de-a fi mai gala- 
giosi, mai agresivi şi mai putin docili în fata adulţilor şi a 
celor de seama lor. 

Anima şi animus 


Aşa cum genul e perceput ca afirmare a principiului arheti- 
pal adecvat propriului sex, şi relaţiile cu celălalt sex se spri- 
jină pe fundamente arhetipale. Dintre toate sistemele 
arhetipale care ne dau putinţa să ne adaptăm situaţiilor tipice 
ale vieţii umane, cel mai important este sistemul implicat 
în relaţia cu sexul opus. Jung a numit acest arhetip contra- 
sexual* animus — în cazul femeilor — şi anima în cazul 
bărbaţilor. În calitatea lor de aspect feminin al bărbatului 
şi de aspect masculin al femeii, cele două arhetipuri 
funcţionează ca o pereche de contrarii (syzygia) în in- 
conştientul amândurora, influențând profund relaţia reci- 
procă a tuturor bărbaţilor şi femeilor. 

Jung a descoperit totodată că atât anima cât si animus 
funcţionează de fapt în vise si în imaginaţie ca mijlocitori 
între inconştient şi eu, furnizând astfel o modalitate de 
adaptare deopotrivă interioară şi exterioară. Le-a descris ca 
pe nişte „imagini ale sufletului“, ca pe un „non-eu“, deoarece 
sunt resimtite sub forma unor entități tainice si numinoase, 
posedând o forță considerabilă. Cu cât anima sau animusul 
sunt mai inconștiente, cu atât sansa lor de-a fi proiectate 
este mai mare, proces psihodinamic determinând experiența 
„îndrăgostirii“. De aceea, Jung a numit complexul contra- 
sexual „factor generator de proiecție“. 

„Fiecare bărbat poartă în sine imaginea eternă a femeii, 
dar nu imaginea unei femei anume, ci o imagine feminină 
determinată. Această imagine este fundamental inconștientă, 
factor ereditar cu origine primordială...“ (CW XVII, § 338). 
„Femeia e compensată de un element masculin şi prin ur- 
mare inconştientul ei are, ca să spunem aşa, o amprentă mas- 


* În sensul de arhetip al sexului opus. (N.t.) 

culină... ca atare am numit factorul generator de proiecţie 
al femeii animus... Animusul corespunde Logosului patern, 
după cum anima corespunde Erosului matem“ (CW IX ii, $ 28). 
Ca şi umbra, complexul contrasexual posedă însuşiri 
opuse celor care se manifestă în persona, dat fiind că, până 
şi în vremurile noastre egalitariste, toată lumea se asteap- 
tă ca băieţii să fie băieţi şi fetele fete. Astfel, cu cât un băr- 
bat este mai incapabil să-și accepte umbra şi însușirile 
feminine din sine însuși, cu atât el se va identifica mai mult 
cu persona. De fapt Jung merge chiar mai departe, afirmând 
că „se poate deduce caracterul animei din acela al personei“, 
deoarece „tot ce ar trebui să se afle în chip firesc în atitudinea 
exterioară, însă lipseşte vădit, se va găsi fără greş în atitudinea 
lăuntrică. Este o lege fundamentală...“ (CW VI, $ 806). 


Un sistem cu autoreglare 


Accastă lege fundamentală constituie regula homeostatică 
a autorep,lării, pe care Jung a preluat-o din biologie spre a 
o aplica psihologiei umane. Homeostazia e modalitatea prin 
care toate sistemele organice se mențin în stare de echili- 
bru, în pofida modificărilor din mediul înconjurător. Regla- 
rea homcostatică poate fi observată de fapt la toate nivelurile 
vieţii, de la molecule la comunități, în cazul sistemelor vii 
ca şi în al celor lipsite de viata, întreaga noastră planetă 
putând fi considerată un imens sistem homeostatic. Cum 
psihicul s-a dezvoltat în contextul universului, Jung presu- 
punea că legile care guvernează cosmosul trebuie să gu- 
verneze şi în cazul psihicului. El s-a simțit ca atare îndreptățit 
să considere psihicul un sistem cu autoreglare, care caută 
neîncetat să menţină un echilibru între tendinţele contrare, 
urmărindu-şi totodată propria creştere și dezvoltare. 

Psihicul e un sistem cu autoreglare ce își menține echilibrul 
exact la fel ca trupul. Orice proces care merge prea departe 
atrage după sine, imediat şi inevitabil, compensaţii, fără de 
care n-ar putea exista nici metabolismul normal, nici psihicul 
normal. În sensul acesta, putem considera legea compensatiei 
drept o lege de bază a comportamentului psihic. Prea putin 
într-o parte duce la prea mult într-altă parte. În mod similar, 
relaţia dintre conştient şi inconștient este compensatorie. (CW 
XVI, $ 330) 


Principiul compensatiei este conceptul-cheie al psiho- 
dinamicii jungiene, în sensul că ocupă un loc central în con- 
ceptia lui Jung privind modul în care se adaptează și se 
dezvoltă psihicul de-a lungul ciclului vieţii. 


Un program pentru viață 


Modul de abordare a psihologiei dezvoltării de către Jung 
a fost atât de diferit de cel predominant la vremea lui, încât 
i-a atras în ochii multora eticheta de oaie rătăcită. În per- 
spectiva behavioristă ortodoxă, organismul uman nu era decât 
un sistem responsiv, reactionand la stimulii externi spre a 
alcătui un repertoriu de comportamente prin intermediul 
condiţionării şi învăţării. Dimpotrivă, Jung considera că 
fiinţele umane se nasc cu un sofisticat program pentru viata, 
presupunând ciclul natural de viață al umanităţii și fiind 
încorporat în Sine. Iată ce scria: 


În spatele actelor unui om nu se află nici opinia publică, nici 
codul moral — ci personalitatea de care el este încă inconştient. 
Aşa cum omul este deocamdată ceea ce-a fost dintotdeauna, 
el este deja ceea ce va deveni. Conştientul nu cuprinde totali- 
tatea omului, pentru că această totalitate constă doar în parte 
din conţinuturi conștiente... În această totalitate, conştientul 

e conţinut asemenea unui mic cerc în interiorul unuia mai 
mare. (CW XI, $ 390) 


Pe măsură ce un om trece dintr-o etapă a vieții în urmă- 
toarea, sunt activate aspecte noi şi adecvate ale Sinelui, pre- 
tinzându-şi exprimarea — iar Jung credea că acest program 
interior insuflă celei de-a doua parti a vieții un caracter cu 
totul diferit de al primeia. Preocupările esenţiale ale primei 
părţi sunt biologice şi sociale, pe când ale celei de-a doua 
sunt culturale şi spirituale. „Omul are două țeluri, scria Jung. 
Primul e țelul natural, procrearea copiilor şi ocrotirea pro- 
geniturii; de ele tin dobândirea banilor şi a poziţiei sociale.“ 
Numai atunci când țelul acesta a fost realizat se poate 
îndeplini noul tel — „țelul cultural“ (CW VII, § 114). 

Tranzitia de la o etapă a vieţii la următoarea reprezintă 
pentru oricine un moment de criză potenţială și tocmai de 
aceea, spre a-l ajuta pe om în asemenea perioade critice, s-au 
dezvoltat riturile de trecere ale societăţilor primitive. Aceste 
rituri — în speță riturile de iniţiere în vârsta pubertății, ri- 
turile de conferire a statutului de vânător, războinic sau şaman, 
riturile de căsătorie, riturile prilejuite de naşterea copiilor 
ori moartea rudelor — erau de mare valoare, deoarece con- 
stituiau confirmarea publică a faptului că se petrecuse o 
tranziţie semnificativă, iar prin simbolismul puternic al rit- 
ualului activau în inconştientul colectiv acele componente 
arhetipale adecvate etapei de viata la care se ajunsese; acest 
potenţial arhetipal era apoi încorporat în psihicul individual 
al initiatului. 


Cerintele arhetipale 


Maturizarea trebuie, aşadar, concepută ca un proces alcă- 
tuit dintr-o secvenţă înnăscută de cerințe arhetipale, pre- 

supunând adică, din partea mediului înconjurător, urmă- 
toarele condiţii: hrană îndestulătoare, căldură, protecţie în 
fata jefuitorilor şi a duşmanilor, toate pentru asigurarea 
supravieţuirii fizice; o familie — mama, tatăl şi grupul seme- 
nilor —, un spațiu suficient de explorare și joc; 0 comuni- 
tate care să furnizeze limbajul, miturile, religia, ritualurile, 
valorile, basmele, iniţierea şi, în final, un partener; de 
asemenea, un rol economic şi/sau o vocație. 

Deşi aceste necesităţi arhetipale sunt identice pentru toți, 
fiecare cultură în parte va reuşi (sau nu) să le întrunească 
în modul care îi este propriu şi fiecare experiență individu- 

-ala de parcurgere a secventei amintite va fi unică. De pildă, 
caracteristicile efective ale părinților vor avea o influență 
profundă asupra dezvoltării copilului, dat fiind că ele deter- 
mină forma şi conţinutul complexului matern şi patern în 
psihicul individual al copilului, care asigură la rândul lor 
întemeierea personalităţii mature. Totuşi, aceste complexe 
nu sunt niciodată simple „clipuri video“ ale părinților reali; 
sunt imago-uri parentale, rezultatele unei interactii conti- 
nue între părinţii individuali, aflați în mediul lor, şi părinții 
arhetipali din inconştientul colectiv. Criteriul crucial este 
ca părinții reali să fie „îndeajuns de buni“ pentru a realiza 
arhetipurile parentale, adică îndeajuns de prezenți (satisface- 
rea legii contiguitdfii) şi îndeajuns de adecvati în actele lor 
de ocrotire (satisfacerea legii similaritafii) spre a aproxima 
cerinţele arhetipale ale copilului. Acolo unde părinții nu sunt 
„îndeajuns de buni“, restul programului vieţii poate suferi 
distorsiuni si e posibil ca etapele ulterioare ale secventei 
arhetipale să-și rateze realizarea. Astfel, băiatul al cărui tată 
a fost neadecvat ori absent îşi poate rata realizarea poten- 
tialului masculin, stabilindu-şi rolul social sau vocational sub 
nivelul adevăratei lui înzestrări — ori poate fi incapabil să 

menţină o relaţie cu sexul opus suficient de durabilă pentru 
a deveni el însuşi un sot sau un tată adecvat. 


Rituri de trecere 


Pentru bărbat, sarcinile arhetipale proprii copilăriei și ado- 
lescentei sunt simbolizate în miturile eroului, existente în 
toate zonele lumii. Ele povestesc cum eroul își părăsește locul 
de baştină şi este supus unei serii de probe şi încercări, cul- 
minând cu „suprema caznă“ a luptei cu balaurul ori cu un 
monstru al mărilor. Biruinta eroului e răsplătită cu o „co- 
moară greu accesibilă“, şi anume tronul unei imparatii sau 
o frumoasă prințesă care-i devine mireasă. La fel se întâm- 
pla si în realitate: ca să înfrunte aventura vieţii, băiatul tre- 
buie să se desprindă de casă, părinţi şi toţi aceia de care e 
legat, să supravieţuiască probelor iniţierii (impuse altădată 
practic în toate societăţile tradiționale) şi să-și câştige locul 
propriu în lume (împărăţia). Spre a realiza toate astea şi a 
dobândi o mireasă, el trebuie să învingă forța complexului 
matern încă activ în inconştientul său (lupta cu balaurul). 
Lucrul acesta duce la o nouă desprindere de mamă, la o ulti- 
mă sectionare a cordonului ombilical fizic (victoria asupra 
monstrului-balaur presupune adesea absorbirea eroului în 
pântecul acestuia, din care scapă croindu-și drum afară ca 
într-o operaţie auto-cezariană: drept rezultat, el „moare“ în 
calitate de fiu al mamei sale, fiind „renăscut“ ca bărbat ce 
îşi merită prințesa şi împărăţia). Ritualul iniţierii masculine 
la pubertate inlesneste această necesară tranziţie. Eşecul în 
probele initiatice — sau înfrângerea în lupta cu monstrul — 
este echivalent cu eşecul în desprinderea maternă: atunci 
prinţesa (anima) nu va mai fi nicicând eliberată din ghearele 

monstrului. Ea rămâne sechestrată si fără de viaţă în in- 
conştient, în custodia complexului matern. 

La fete, tranziţia spre statutul de femeie este mai uşor 
de îndeplinit, deoarece genul feminin nu pretinde o schim- 
bare radicală a identificării de la cea proprie lumii materne 
la cea a lumii paterne, aşa cum se întâmplă cu băieţii. În 
consecință, inițierea feminină, acolo unde există, e un pro- 
ces mai puţin solicitant şi îndelungat decât cel corespunză- 
tor băieţilor (cu excepția ritului, rar întâlnit şi înspăimântător, 
al circumciziei feminine), constând în esenţă într-un cere- 
monial de recunoaștere a faptului că tânăra a păşit în faza 
reproductivă a vieţii. Totul se petrece ca şi cum scopul ritu- 
alului ar fi să-i accentueze percepţia introvertită de sine ca 
femeie creatoare în planul vieţii înseși, având acces la un 
domeniu sacru al trăirii, pe care bărbatul nu-l va putea 
cunoaşte niciodată. (Chiar si bărbatul recunoaşte acest lucru 
şi e cuprins de venerație: „Anima, scrie Jung, e arhetipul 
vieţii înseși“, [sublinierea lui Jung, CW IX i, $ 66]). 

În multe culturi nu există rituri de iniţiere feminină, iar 
sarcina de a genera această nouă conştiinţă a feminitatii îi 
revine bărbatului iniţiat. De aici miturile şi basmele in care 
eroina rămâne adormită până când vine s-o trezească un prinţ 
printr-un sărut (trezindu-și totodată propria anima). E vorba 
de Frumoasa din Pădurea adormită sau de Brunhilda, cufun- 
dată în somn şi așteptând sosirea lui Siegfried, încercuită 
de focul lui Wotan. 

Deși cultura noastră nu mai oferă nici un rit de iniţiere, 
există încă în fiecare dintre noi, indiferent de gen, o nevoie 
arhetipală de iniţiere. Putem deduce acest lucru din visele 
pacienţilor supuși analizei, care se imbogatesc cu simbolism 
inițiatic în perioadele critice ale vieţii lor — de pildă în mo- 
mentul pubertatii, al logodnei, al căsătoriei, al nașterii unui 
copil, al divorţului ori separării, la moartea unui părinte sau 

a soţului. Fiecare nouă etapa a vieţii, odată atinsă, pare să 
pretindă neapărat trăirea simbolurilor de inițiere. Dacă socie- 
tatea nu e în stare să le furnizeze, atunci Sinele compensează 
lipsa, generându-le în vise. 


Dinamica înaintării 


Pentru toţi tinerii, maturizarea înseamnă o dificilă călătorie 
de la un trecut familiar înspre un viitor necunoscut şi există 
momente în care orice tânăr se simte înfricoşat de pericu- 
loasa incertitudine a drumului dinaintea sa. Uneori, dificul- 
tatile pot părea atât de enorme, încât indivizii ajung la 
epuizare, renunţă sau regresează către o etapă anterioară de 
dezvoltare, revenind la mamă în acel aspect arhetipal al ei 
de mamă-care-hrăneşte si conţine. În anumite împrejurări 
este posibil ca strategia aceasta să fie adecvată, fiind un soi 
de reculer pour mieux sauter* ca să-ţi recapeti puterile şi 
hotărârea necesare înfruntării încercărilor ce te aşteaptă. 
În această etapă apare un conflict inerent: programul 
arhetipal decretează că trebuie să ne desprindem de mamă 
şi să ne maturizăm în lipsa ei, raportându-ne însă simultan 
la dragostea şi siguranța pe care ea le reprezintă: „Oricine 
se desparte de mamă tanjeste să se reîntoarcă la ea. Dorul 
acesta se poate lesne preface într-o pasiune mistuitoare, 
punând în pericol tot ce s-a dobândit“ (CW V, § 352). lată 
pericolul pe care riturile de trecere aveau menirea să-l 
învingă, căci, aşa cum descoperise Jung în timpul confrun- 
tării sale cu inconştientul, în orice dezvoltare psihică func- 
ţionează o dublă dinamică. Pe de-o parte suntem împinși 
în exterior şi înainte, către viitor, pe de alta suntem tragi în 


* „A da înapoi ca să-ți iei avant“ — în fr. în textul original. (N.t) 

interior şi înăuntru, către trecut. Dezvoltarea nu este nicio- 
dată o înaintare simplă, lineară: e o spirală cu urcușuri de 
progres şi coborâşuri de regres. Dar Jung a învăţat din pro- 
pria-i experiență că regresul se poate pune în slujba creşterii 
şi că boala psihică poate reprezenta un efort de autovinde- 
care al psihicului. 

Perioada dintre adolescență şi prima fază a vârstei adulte 
e vremea când oamenii sunt cel mai intens motivaţi să se 
îngrijească de „personalitatea Nr. 1“, revărsându-și întrea- 
ga energie în slujbă, căsătorie, casă şi copii. Este o vreme 
a dezvoltării rapide — dat fiind că e unilaterală —, în care 
puţini oameni au suficient timp ca să se dedice vieții lor 
lăuntrice. De aceea Jung susținea că angajarea psihologică 
pe calea individuatiei nu e deloc potrivită în această etapă. 
Dimpotrivă, e vorba de o perioadă în care trebuie să-ți faci 
datoria faţă de societate spre a-ţi răscumpăra dreptul indi- 
viduatiei — care devine astfel sarcina celei de-a doua 
jumătăţi a vieţii. 


Iubirea gi căsătoria 


Pentru majoritatea oamenilor, capacitatea de a intra în relație 
cu sexul opus se maturizează în prima fază a vârstei adulte, 
până în punctul în care, dacă împrejurările o permit, căsă- 
toria devine nu numai posibilă, ci şi dorită. Aşa cum am 
văzut, simțământul că „te-ai îndrăgostit“ survine atunci când 
întâlneşti o femeie sau un bărbat care, îndreptățit ori nu, pare 
să fie întruchiparea vie a animei sau animusului propriu. 
Această experiență extrem de tulburătoare e un exemplu 
pentru ce înseamnă să fii „luat pe sus“ de forța unui com- 
plex autonom. 

Orice arhetip, odată activat, isi caută propria realizare in 
viata. Lucrul acesta e îndeosebi adevărat pentru animus şi 
anima, dat fiind că aspiraţia lor spre împlinire capătă o ne- 
obişnuită stringent& din cauza presiunii sâcâitoare a dorinţei 
sexuale. Dar a te lega de un partener este mai mult decât o 
chestiune de proiecţie inconștientă. Dacă legătura e sortită 
să dureze îndeajuns pentru a duce la copii şi la creşterea 
lor, ea trebuie să fie menţinută printr-un interes sexual conti- 
nuu, prin forţa legii si prin aceea că fiecare partener recu- 
noaşte în celălalt o persoană reală, având însuşiri mai presus 
şi dincolo de cele proiectate. A nu reuşi să-ți ierti partenerul 
că nu trăieşte la înălțimea animei sau animusului propriu 
poate sfârşi în suferinţă, acuzaţii reciproce şi divorț. 

Jung, era foarte conştient de toate astea graţie propriei 
lui experienţe maritale. În eseul publicat în 1925 Căsătoria 
ca relație psihologică, susţine că o căsătorie poate căpăta 
statutul de relaţie veritabilă numai dacă depăşeşte oarbele 
proiecţii reciproce ale animusului/animei şi dacă fiecare din- 
tre cei doi parteneri devine conștient de realitatea psihică 
a celuilalt. Altfel e vorba de o „căsătorie medievală“, guver- 
nată de tradiţie şi iluzii, de o pură participation mystique 
(„uniţi într-un trup şi un suflet“). În condiţiile actuale, căsă- 
toria trebuie să fie o instituţie mai conştientă, mai puţin 
stercotipa, chiar dacă asta duce la deziluzii — o dată cu re- 
tragerea fanteziilor despre sexul opus — si sporeşte inciden- 
ta separărilor şi a divorţului. ,,Congtiinta nu se poate naște 
fără durere“ (CW XVII, § 331). 

Dacă uniunea supravieţuieşte totuși, atunci ea poate 
deveni ceea ce a primit numele de „căsătorie individuată“ 
(Guggenbiihl-Craig, Marriage, Dead or Alive? <A murit 
sau nu căsătoria?> Zürich, Spring Publications, 1977), dând 
posibilitatea ambelor personalități să sporească printr-o 

înţelegere mai profundă a fiecăreia de către cealaltă, a căsă- 
toriei care le uneşte, a lor înseși. „lată ce se întâmplă foarte 
adesea pe la amiaza vieții, spune Jung, si în felul acesta mi- 
nunata noastră natură umană induce tranziţia de la prima 
jumătate a vieţii la cea de-a doua. E vorba de o metamor- 
foză din starea în care omul era doar unealta naturii instincti- 
ve într-o stare in care nu mai este o unealtă, ci el însuşi: o 
transformare a naturii în cultură, a instinctului în spirit“ (CW 
XVII, § 335). 

Opiniile lui Jung privind iubirea celor de acelagi sex tri- 
mit încă o dată la noțiunile de animus/anima. Homosexualul 
e o persoană care, crescând, s-a identificat în mai mare mă- 
sură cu părintele de sex opus în vreme ce potenţialul co- 
respunzător sexului său a rămas relativ inconştient și 
nerealizat. În consecinţă, polaritatea fundamentală a atracției 
sexuale, dorința de unire cu „celălalt, necunoscutul“, e re- 
simțită față de membrii aceluiași sex, care par să aibă acele 
însuşiri dezirabile percepute ca absente. 

Astfel, atunci când homosexualii bărbaţi se supun anali- 
zei, asta se datorează adesea faptului că n-au fost capabili 
să păsească ceea ce caută, şi anume partenerul în dragoste 
perceput ca întruchipare a propriului potenţial masculin nerea- 
lizat. Analiza poate ajuta la conştientizarea semnificației psi- 
hologice a acestei căutări, netezind calea pentru o „relaţie 
individuată“ cu alt bărbat, în care fiecare îl ajută pe celălalt 
să găsească ce caută. Consideraţii de acelaşi tip se aplică 
şi în analiza femeilor homosexuale. 

Aceste implicaţii ale teoriei jungiene în psihologia homo- 
sexualilor, ca şi altele, sunt foarte bine redate în lucrarea lui 
Robert H. Hopcke Jung, Jungians and Homosexuality <Jung, 
jungienii si homosexualitatea> (Boston, Shambhala, 1989). 

Momentul amiezii 


Comparatia jungiană a vieţii vârstei de mijloc cu amiaza 
provine din metafora pe care o folosea pentru viata, ima- 
ginată ca parcurs diurn al soarelui: 


Dimineaţa el se înalță din marea nocturnă a inconştienţei şi 
priveşte lumea cea largă şi strălucitoare desfăşurată înaintea 
sa pe o întindere ce sporeşte treptat, cu cât urcă mai mult pe 
firmament. Pe întinderea aceasta a câmpului său de acţiune, 
determinată de propria-i indltare, soarele își va descoperi sem- 
nificatia; va vedea momentul de atingere a culmii şi cea mai 
largă răspândire posibilă a binefacerilor sale, precum și țelul 
lui. Cu această încredințare, soarele îşi continuă cursul către 
zenitul nevăzut — nevăzut pentru că viata sa e unică gi indi- 
viduală, iar punctul culminant nu putea fi calculat dinainte. 
În momentul amiezei, începe coborârea. Iar coborârea în- 
seamnă inversarea tuturor idealurilor şi valorilor care fuseseră 
îndrăgite dimineața. Soarele intră în contradicţie cu sine însuși. 
E ca şi cum s-ar retrage în razele sale în loc să le emită. Lumina 
şi căldura descresc și în cele din urmă dispar... (CW VIU, § 778) 


La mijlocul vieţii se produce o enantiodromia însoțită 
de aluzii fulgurante la moarte. Pentru multi oameni, mo- 
mentul acesta aduce o criză, îndoiala de sine şi interogatia 
interioară. „Ce am realizat de fapt prin viața mea? Ce o să 
fac cu cât mi-a mai rămas de trăit? Ce mă mai așteaptă în afară 
de bătrânețe, boală şi moarte?“ „Vinul a fermentat şi începe 
să se aşeze gi să se limpezească, comentează Jung, ... în loc 
să privească înainte, omul priveşte în urmă... începe să 
chibzuiască, să vadă cum i s-a desfășurat viata până în punc- 
tul respectiv“ (CW XVII, § 331a). Perioada dintre 35 şi 45 de 
ani e caracterizată prin rate ridicate ale depresiilor, divorturilor 
şi sinuciderilor. Ceva mai târziu, femeile trebuie să se con- 

frunte cu problemele suplimentare ale menopauzei. Totuşi, 
aşa cum descoperise Jung în propriul său caz, criza de la 
mijlocul vieţii, deşi traumatizantă, e totodată o şansă de-a 
deveni mai conştient si a spori lăuntric. 

Reusita din prima jumătate a vieţii presupune canaliza- 
rea sinceră a tuturor forțelor într-o direcţie anume. Lucrul 
acesta duce la dezvoltarea unei personalități oarecum 
înguste, „unilaterale“, si la imposibilitatea de a realiza indea- 
juns potenţialul Sinelui care subzistă latent în inconştient. 
Aşa cum spunea foarte apăsat Jung, „Personalitatea nu 
implică neapărat conștiința. Ea poate la fel de bine să fie 
latentă ori să viseze“ (CW IX i, $ 508; sublinierea lui Jung). 
Criza de la mijlocul vieţii poate servi la „trezirea“ acestui 
Sine visător încă nedescoperit, iar restul vieţii poate oferi 
şansa dezvoltării lui. O dată cu această realizare devine posi- 
bilă şi lucrarea efectivă a individuatiei, căci individuatia este 
procesul prin care dezvoltarea parcursă înlăuntrul cuiva 
ajunge să fie percepută conștient. 


Individuatia Sinelui 


Filozofii s-au aratat interesati de principium individuatio- 
nis încă de la Aristotel, însă în secolul nostru fenomenul 
nu a fost studiat decât de câţiva specialişti în psihologia dez- 
voltării, care au folosit spre a-l desemna termeni ca „auto- 
realizare“ şi „autoactualizare“. Conceptul jungian e totuşi 
mai larg, căci Jung considera individuatia un principiu bio- 
logic ce se manifestă în toate organismele vii, nu numai în 
cazul ființelor umane. „Individuaţia, scria el, este expresia 
acelui proces biologic — simplu sau complicat, după cum 
e cazul — prin care fiecare lucru viu devine ceea ce era sor- 
tit să fie dintru început“ (CW XI, $ 144). Ca şi cu arhetipurile 

înseşi, Jung a ajuns să creadă în cele din urmă că indivi- 
duatia operează chiar si în materia anorganică — aşa cum 
se formează cristalul dintr-o configuraţie ascunsă, ineren- 
tă soluţiei care îi preexistă. 

Ca psiholog însă, Jung era fascinat de ceea ce considera 
a fi realizarea supremă a principiului individuatiei — psi- 
hicul uman în forma sa cea mai deplină de dezvoltare. E 
vorba de actul creator al desăvârşirii Sinelui: o integrare trep- 
tată a Sinelui inconştient, atemporal (pe care Jung îl numea 
adesea „omul de vârstă bimilenară aflat în fiecare dintre 
noi‘) în personalitatea dependentă de timp a bărbatului sau 
femeii din contemporaneitate. Cum se petrece oare această 
fuziune neobişnuită? Răspunsul este că ea are loc în somn, 
iar procesul se bucură de un sprijin nepretuit dacă ne inre- 
gistrim visele, reflectăm asupra lor gi le analizăm. 

Descriind actul analitic, Jung scria: „Atât pacientul, cât 
şi eu ne adresăm omului de vârstă bimilenară aflat în fie- 
care dintre noi. În ultimă instanță, cele mai multe din pro- 
blemele noastre rezultă din faptul că am pierdut contactul 
cu instinctele, cu înţelepciunea străveche, de nesters, depo- 
zitată în noi înşine. Şi unde anume putem relua contactul 
cu omul străvechi din noi? În visele noastre“ (Reflecţii psi- 
hologice 76). 

Aşa cum vom arăta în capitolul 5, Jung afirma că visele 
joacă un rol indispensabil în homeostazia psihică, deoarece 
înlesnesc adaptarea la cerinţele vieţii prin compensarea limi- 
tărilor unilaterale ale conştiinţei. Reluată noapte de noapte 
şi an de an, activitatea aceasta de compensare îşi aduce con- 
tributia periodică la procesul individuatiei, aşa cum se poate 
vedea cu uşurinţă dacă examinezi o serie îndelungată de vise 
provenite de la acelaşi pacient. 

Rememorarea viselor, consemnarea şi analiza lor inten- 
sifică funcţia homeostatică. Dar visele își continuă acţiunea 

proprie fie că noi ni le reamintim sau nu. La urma urmelor, 
marca majoritate a viselor au loc fără să fie percepute con- 
ştient de cineva, şi ele au pesemne un rost important de 
vreme ce practic toate animalele visează, iar creierul în stare 
de vis există pe lume de 135 milioane de ani. Ar fi o enor- 
mă pierdere de vreme din partea naturii dacă visele n-ar avea 
o contribuţie de importanță crucială pentru supravieţuire. 
S-a dovedit că etologia şi psihologia jungiană împărtăşesc 
acelaşi punct de vedere asupra acestui fenomen incitant, 
chiar dacă puţini etologi (şi, la drept vorbind, puţini jungieni) 
îşi dau seama de asta. În perspectiva etologiei, visele au sar- 
cina de a integra experienţa cotidiană a animalului în pro- 
gramul de viata înscris în genomul speciei (constituţia sa 
genetică globală). Visele sprijină capacitatea de supravieţuire 
potenţială a animalului şi oferă mijloacele prin care se reali- 
zează tiparele fundamentale ale ciclului vieţii. E vorba de 
o individuatie desfăşurată la nivel natural, organic. 

Tipul de individuatie care-l interesa cu precădere pe Jung 
era procesul trăit în mod conștient de bărbaţii şi femeile al 
căror scop este să întruchipeze umanitatea la nivelul depli- 
natatii înscrise în ei înşişi. Condiţiile exterioare impun fatal- 
mente restricţii asupra dezvoltării individuale, astfel că, așa 
cum nici o mamă nu poate spera să întruchipeze arhetipul 
matern în totalitate, nici individul nu poate năzui să înglo- 
beze vreodată întregul potenţial al inconştientului colectiv. 
Oricât de favorizată ne-ar fi fost evoluţia, puţini dintre noi 
pot spera, odată ajunși la vârsta de mijloc, să fie ceva mai 
mult decât o versiune „relativ bună“ a Sinelui. Oricine poate 
totuşi să urmeze sfatul apolinic ,,Cunoaste-te pe tine însuți“, 
Să tind seama de dictonul lui Pindar „Devino ceea ce eşti“ 
şi să învețe de la Platon şi Aristotel să-și descopere „ade- 
văratul sine“ — explicitând astfel ceea ce fiecare este deja, 

în chip implicit. În termeni jungieni, asta înseamnă să depăşești 
sciziunile impuse de mediul parental gi cultural, să te le- 
pezi de „învelişul fals al personei“ (CW VII, $ 269), să re- 
nunți la mecanismele de apărare ale eului şi, în loc să-ţi 
proiectezi propria umbră asupra altora, să te străduiești s-o 
cunosti şi s-o accepti ca parte a vieții tale interioare; să te 
împaci cu personalitatea de sex opus care trăieşte înlăun- 
trul sufletului tău şi să încerci, în fine, să împlineşti în mod 
conştient intenţiile supreme ale Sinelui. Firește că realizarea 
integrală a acestor obiective în limitele vieții omenești nu 
e niciodată cu putință, dar nu acesta e esentialul. ,,Telul e 
important doar în principiu, scria Jung; esenţial este opus*-ul 
care duce spre tel; acesta e însuşi țelul unei vieți“ (CW XVI, 
$ 400). 

A te dărui acestui opus înseamnă să-ţi trăieşti rodnic vâr- 
sta înaintată, achitându-te de obligaţiile spirituale ale matu- 
rităţii târzii. „O ființă umană n-ar ajunge, cu siguranţă, până 
la şaptezeci sau optzeci de ani dacă această longevitate n-ar 
avea o semnificaţie anume pentru specie. După-amiaza vieţii 
trebuie să aibă o semnificaţie în sine, ea nu poate fi doar 
un jalnic apendice la dimineaţa vieţii“ (CW VIII, § 787). 

A-ti folosi anii aceştia ca să devii o ființă umană atât de 
deplină pe cât iti stă în puteri înseamnă să contribui la 
bunăstarea societăţii şi totodată la împlinirea individuală a 
vieţii proprii. Oamenii în vârstă care au obţinut individu- 
atia sunt — si au fost întotdeauna — deţinătorii intelepciu- 
nii, căci au avut răgaz să reflecteze, să integreze tot ce-au 
învăţat de-a lungul unei vieți. Oricât de bine instruiți ar fi 
tinerii, „învățatul din cărţi“ nu se va măsura niciodată cu 
suflul interior pe care-l poţi dobândi de la cineva care știe 


* Activitate, lucrare, opera — lat. (N.t.) 

şi a trăit. A te individua înseamnă a-ţi realiza existența per- 
sonală ca expresie unică a umanității şi, în vasul fragil al 
micii tale lumi psihice, a distila esenţa creaţiei. La scara 
microcosmică a acestui experiment, marele cosmos devine 
conştient de sine. 


4 
Tipurile psihologice 


Jung a fost interesat atât de universalul, cât si de particularul 
vieţii omenești. Psihologia trebuia să definească mai întâi 
structurile şi funcțiile psihice comune tuturor oamenilor, apoi 
să arate cum ajung ele să alcătuiască acea combinaţie unică 
din care e constituită personalitatea individuală. Tipurile psi- 
hologice (CW VI), carte publicată în 1921, a fost prima încer- 
care a lui Jung de a-şi realiza această dublă intenție. 

E rezonabil să presupui că toți oamenii posedă cam 
aceeaşi înzestrare psihologică prin care percep ceea ce se 
petrece în exteriorul gi în interiorul lor, formulează opinii 
despre toate astea şi hotărăsc modalitatea în care să reac- 
tioneze la evenimente, pe măsură ce se succed. Ceea ce-i 
deosebeşte pe oameni este felul în care isi folosesc, fiecare 
în parte, înzestrarea, iar modalitatea aceasta tipică de aper- 
ceptie şi reactivitate constituie ceea ce psihologia numeşte 
„tipul“ fiecăruia. 

Întrebările care solicită inventivitatea oricărui psiholog 
ce-şi propune să construiască o tipologie sunt următoarele: 
(1) care sunt componentele fundamentale ale înzestrării? şi 
(2) cum se deosebesc oamenii în privința utilizării acestor com- 
ponente, constituindu-si astfel modalitatea obișnuită de 
adaptare la realitate? Răspunsurile lui Jung la aceste întrebări 
sunt: (1) înzestrarea constă din patru funcții psihologice, denu- 
mite de el senzaţie, gândire, sentiment şi intuiție, toate aflate 

a priori la dispoziţia oricărui om, şi (2) indivizii se deosebesc 
prin acea funcţie din cele patru utilizată preferenţial. 

O nouă diferenţiere între oameni tine de faptul că ei dau, 
de regulă, o pondere mai mare fie evenimentelor obiective 
exterioare, fie, dimpotrivă, evenimentelor subiective inte- 
rioare (diferenţiere ţinând, adică, de atitudinea lor faţă de 
realitate, în mod caracteristic extravertitd sau introvertită). 


Cele patru funcții 


În Tipuri psihologice, Jung explică extrem de detaliat diver- 
sele caracteristici ale celor patru funcţii, toată această infor- 
matie fiind foarte succint rezumata în Omul și simbolurile 
sale, carte publicată la doi ani după moartea lui: „Aceste 
patru tipuri funcţionale corespund instrumentelor vădite prin 
care conştiinţa îşi dobândeşte orientarea în raport cu ceea 
ce experimentează. Senzaţia (adică percepția prin simţuri) 
îţi spune că ceva există; gândirea iti spune ce anume este; 
sentimentul iti spune dacă e vorba de ceva plăcut sau nu; 
intuiţia îţi spune dincotro vine şi încotro se duce“ (Omul 
şi simbolurile sale, 61). 

Jung considera că gândirea şi sentimentul sunt funcții 
rationale, iar senzaţia şi intuiţia, funcții iraționale. Puţini 
oameni găsesc greu de acceptat faptul că gândirea, spre a fi 
eficace, trebuie să fie logică şi rațională, dar multi întâmpi- 
nă dificultăţi când e vorba să conceapă sentimentul ca pro- 
ces rational. Jung spune că asta se întâmplă deoarece confundă 
sentimentul cu emoția ori afectul. Sentimentul, în sensul 
atribuit de el termenului, poate desigur să genereze emoții, 
însă numai atunci când e suficient de puternic ca să declan- 
şeze în corp modificări biochimice sau neurologice; în mod 
normal, el este folosit pentru a face judecăți de valoare 

privind evenimentele interioare ori exterioare, determinand 
astfel dacă sunt plăcute sau neplăcute, frumoase sau urâte, de 
dorit sau nu, bune sau rele etc. Lucrul acesta presupune o re- 
flectie de tip evaluativ în lumina experienţei trecute şi este, 
ca atare, în viziunea lui Jung, un proces rațional. Confuzia pe 
această temă ar fi diminuată dacă am concepe funcţia senti- 
ment jungiană ca un proces judicativ privind valorile: termenul 
de funcție de evaluare ar fi, poate, mai adecvat. 

Ca funcţie psihologică, senzația e instrumentul cu aju- 
torul căruia prelucrăm conștient datele obiective ale sim- 
turilor noastre si ne construim percepțiile propriei lumi. 
Intuitia e instrumentul cu ajutorul căruia facem deductii 
noastre la un moment dat. A denumi aceste funcţii ,,iratio- 
nale“, cum face Jung, nu ajută prea mult, dat fiind că ast- 
fel ai impresia că el le consideră oarecum patologice sau 
„nebuneşti““. Prin termenul de „irațional“, Jung vroia să suge- 
reze că ele funcționează într-un fel ce nu are deloc de-a face 
cu rațiunea. „Neraţional“ ar fi fost un termen mai potrivit. 


Cele două atitudini 


Modul în care se manifestă fiecare funcţie în psihologia unui 
individ depinde de atitudinea caracteristică pe care el — 
sau ea — a adoptat-o. În vreme ce extravertitul e orientat 
preponderent către evenimentele lumii exterioare, introver- 
titul are în primul rând interes pentru lumea interioară. De 
regula, extravertitul are „o fire deschisă, neprefăcută, uşor 
adaptabilă la o situație dată; el se ataşează imediat şi, ig- 
norând orice perspectivă nelinistitoare, se va aventura ade- 
seori, cu o încredere iresponsabilă, în situații necunoscute“. 
Introvertitul, pe de altă parte, are „o fire ezitantă, reflexivă, 

retrasă, care se rezumă la ea însăşi, se retrage dinaintea 
obiectelor, are întotdeauna o poziţie oarecum defensivă şi 
preferă să se pună la adăpostul unei circumspectii neîn- 
crezătoare“ (CW VII, $ 43). 


O încăierare la ușa cârciumii 


Iată un exemplu care va contribui la clarificarea sensului 
dat de Jung acestor funcţii şi atitudini. Să ne imaginăm patru 
persoane — tipul senzaţie, tipul gândire, tipul sentiment şi 
tipul intuiție — care asistă la scena următoare: 


Doi bărbaţi ies clătinându-se dintr-un bar. Strigă unul la altul 
și se înjură. Se încaieră. Unul din ei se prăbușește la pământ 
și îşi izbește capul de asfalt. 


Fiecare martor va reacționa la aceste evenimente 
într-un mod caracteristic tipului său psihologic. Să-i luăm 
pe rând. 

Tipul senzaţie va oferi cea mai clară relatare a celor în- 
tâmplate. Observase înălțimea, constituția şi înfăţişarea 
fiecăruia din cei doi bărbaţi: unul era gras, de vârstă mijlocie 
şi chel şi avea o cicatrice în dreptul ochiului stâng; celălalt 
era mai tânăr, cu părul blond, mai atletic şi purta mustață. 
Amândoi erau îmbrăcaţi nepretentios, în tricouri, jeanşi şi 
jachete de trening. Cel care a căzut a fost tipul gras, izbindu-se 
de marginea trotuarului cu tâmpla dreaptă. S-a auzit o tros- 
nitură etc. 

Tipul gândire interpretează evenimentele pe măsura 
derulării lor, atribuind fiecăruia câte o semnificaţie. Cei doi 
bărbaţi ies clătinându-se din bar, deci e evident că băuseră. 
Strigă unul la altul şi se înjură, deci între ei se ivise un 

diferend. Urmează o încăierare, deci trebuie să fi fost indea- 
juns de afectaţi de diferendul cu pricina ca să treacă la vio- 
lente fizice. Unul se prăbuşeşte la pământ, deci era cel mai 
slab (sau mai băut) dintre ei. Tot el își sparge capul, deci 
s-ar putea să aibă o comotie cerebrală si să necesite ingri- 
jire medicală etc. 

Tipul sentiment reacţionează la fiecare eveniment al 
scenei cu judecăţi de valoare: „Ce episod mizerabil!“ „Oa- 
menii ăștia îți provoacă repulsie!“ „E clar că-i vorba de un 
bar în care vin doar bădăranii, nu e un loc unde să te duci 
când vrei să stai liniştit de vorbă cu un prieten.“ „Tipul de 
pe jos trebuie să se fi rănit, dar aga-i trebuie!“ etc. 

Tipul intuiție „vede“ tot ce s-a întâmplat: e vorba de nişte 
huligani care tin cu două echipe de fotbal rivale. Dezgus- 
tat de limbajul lor murdar, proprietarul barului le-a spus s-o 
şteargă, şi asta i-a înfierbântat atâta că au ajuns la bătaie. 
Bărbatul care şi-a spart capul e predispus la asemenea acci- 
dente, cel în cauză nefiind decât un nou incident în viata 
lui plină de necazuri. Şi-a fracturat craniul şi o să i se for- 
meze un cheag de sânge pe creier, fiind nevoie de-o opera- 
tie. N-o să poată merge săptămâni întregi la serviciu, iar biata 
nevastă-sa va trebui din nou să se zbată ca s-o scoată cumva 
la capăt. lată ce patesc oamenii proveniţi din medii fără 
instrucţie, care n-au pentru ce să trăiască în afară de fotbal 
şi băutură. Lucruri de felul acesta o să se tot întâmple si 
situaţia va deveni și mai rea pentru că nu facem nimic ca 
să schimbăm societatea sau să îmbunătăţim sistemul de în- 
vățământ etc. 

Observaţii, reflecții, judecăţi de valoare şi intuitii de tipul 
celor redate mai sus se pot întâlni la oricine ar fi avut ocazia 
să asiste la episodul evocat, dar constatarea lui Jung este 
că fiecare dintre noi tinde de regulă să privilegieze în obser- 
varea evenimentelor un anume mod funcţional, în detrimentul 

celorlalte trei. A recurge în chip obişnuit la acest mod e ceea 
ce determină tipul functional al cuiva. În plus, tipul de reacție 
la un asemenea episod va fi totodată determinat de atitudinea 
caracteristică a fiecăruia, un extravertit având șanse mai mari 
să intervină, să dea primul ajutor, să-l înlăture pe agresor, 
să cheme o ambulanță etc., în vreme ce introvertitul va fi 
mai predispus să observe, să înregistreze, să reflecteze tăcut 
la cele petrecute, preferând să lase intervenţia în seama 
altcuiva (adică a unui extravertit sau a unui slujbaş a cărui 
meserie e tocmai să se implice în așa ceva). 


Opt tipuri psihologice 


Cu cele două tipuri de atitudine şi patru tipuri funcționale 
ai posibilitatea, cel puţin teoretic, să descrii opt tipuri psiho- 
logice: tipul senzaţie extravertit, tipul senzaţie introvertit, 
tipul gândire extravertit, tipul gândire introvertit ș.a.m.d. 


Gândire 
EXTRAVERSIUNE CONŞTIINŢĂ 
Senzatie 
d 
Intuitie — 
INTROVERSIUNE UMBRA 
Sentiment 


Fic. 2 Atitudini şi funcții în cazul unui tip gândire-senzaţie 
extravertit. 

Jung a observat că rareori se întâmplă ca oamenii să uti- 
lizeze, în exclusivitate, o unică funcţie: tendinţa este să-și 
dezvolte două funcții; una din ele devine funcţia predomi- 
nantă sau superioară, cealaltă — funcţia auxiliară. 

Celelalte două funcţii rămân relativ inconştiente şi sunt 
asociate umbrei. Cea mai inconștientă dintre ele e cunos- 
cută sub numele de funcţie inferioară. De pildă, e puţin 
probabil să găseşti gândirea și sentimentul sau senzația și 
intuiţia la fel de dezvoltate în aceeaşi persoană. În consecinţă, 
funcţiile raţionale — gândirea şi sentimentul — pot fi con- 
cepute ca o pereche de contrarii, si la fel funcţiile iraționale 
— senzaţia şi intuiţia. Un tip gândire-senzaţie extravertit va 
avea, prin urmare, o umbră de tip sentiment-intuitie intro- 
vertit şi viceversa. Lucrul acesta poate fi reprezentat printr-o 
diagramă (fig. 2). 

În Tipuri psihologice, Jung face o prezentare completă 
şi captivantă a fiecăruia dintre cele opt tipuri teoretice. Nu 
putem da aici decât o schiță superficială a fiecărui tip, 
însoţită de prezentarea sumară a umbrei ce-l contracarează 
(Şi care poate fi foarte evidentă pentru cei ce au de-a face 
cu persoana în cauză). 


Tipul senzaţie extravertit 


Persoanele de acest tip sunt interesate cu precădere de 
cum sunt lucrurile în realitate. Cu „picioarele pe pământ“ 
şi oameni practici în esenţă, lor le plac detaliile şi nu prea 
au vreme de abstractiuni, valori sau sensuri. Telul lor con- 
stant, spune Jung, este „să aibă senzaţii şi, dacă se poate, 
să se bucure de ele“ (CW VI, § 605). Oamenii aceștia caută 
efectiv emoţiile puternice în sporturi periculoase şi au ten- 
dinta să fie nişte bons viveurs care trăiesc clipa prezentă 
şi, asemenea lui Epimeteu, nu dau mare atenție viitorului. 

Rezultatul e că pot fi excelenți companioni. Motto-ul lor 
este: „Mănâncă, bea şi fii fericit, căci mâine s-ar putea să 
murim.“ Cu toate astea, pot părea superficiali şi „fără suflet“. 
Dacă ajung sub observaţie psihiatrică, asta se datorează vici- 
ilor, fetişismului ori nevrozei obsesionale. | 

Umbra: funcţia lor inferioară e intuiţia, care, fiind in- 
trovertită, e declanșată de evenimente lăuntrice si n-are legă- 
tură cu ce se petrece în exterior. Odată activată, ea are 
tendinţa să genereze suspiciuni negative, de obicei nefon- 
date. În consecință, persoanele de tipul acesta pot deveni 
brusc paranoide ori ostile, fără motive prea evidente. Intuitia 
lor rudimentară, nediferenţiată, îi poate totodată impinge, spre 
surpriza celorlalți, în braţele câte unui cult ezoteric de tipul 
antropozofiei sau spre vreo formă de misticism arhaic. 

Exemple: ingineri, oameni de afaceri, constructori, şoferi 
de curse, jockey, alpinişti; Mr. Gradgrind din cartea lui 
Dickens Vremuri grele, cu un interes obsesiv pentru „fapte“. 


Tipul senzaţie introvertit 


„În vreme ce tipul senzaţie extravertit se orientează după 
intensitatea influențelor obiective, spune Jung, tipul intro- 
vertit se orientează după intensitatea senzatiei subiective 
excitate de un stimul obiectiv“ (CW VI, § 650). Emma Jung, 
care considera că aparţine acestui tip, se descria pe sine ca 
fiind asemenea unei plăci fotografice ultrasensibile. Orice 
detaliu dintr-o situaţie e remarcat şi poate fi, la dorință, 
rememorat. Astfel de oameni au amintirea vie a privelistilor, 
culorilor, a anumitor pasaje din cărți, a sunetelor, conver- 
satiilor, mirosurilor, gusturilor, senzatiilor tactile ș.a.m.d. 

Umbra: funcţia lor inferioară e intuiţia extravertită care, 
când devine activă, a fost declanşată de evenimente exte- 
rioare. O astfel de intuiţie are tendința să fie fundamental 

negativă, adică, atunci când tipul senzaţie extravertit îşi 
foloseşte putina intuiţie pe care o posedă, el alege de obi- 
cei partea rea a situaţiei: miroase întotdeauna că ar fi ceva 
în neregulă, sau vede pete-n soare. Adesea suspiciunea îi 
este neindreptatita, dar câteodată o nimereste. „În vreme ce 
intuiţia extravertita... are de regula un «nas fin» pentru posi- 
bilitatile reale in mod obiectiv, această intuiţie cu tentă 
arhaică are un fler uluitor pentru toate posibilităţile primej- 
dioase aflate la pândă undeva, în spate“ (CW VI, § 654). 
Lucrul acesta poate duce la fantezii profetice sumbre despre 
ceea ce s-ar putea petrece în lumea de dincolo. Cand per- 
soanele de acest tip se prăbuşesc psihic, ele au tendința să 
devină paranoide. 

Exemple: descrierile amănunțite de oameni şi locuri din 
romanele lui Thomas Mann sugerează că el aparţinea aces- 
tui tip; marii pictori impresionişti francezi, care-și repro- 
duceau intensele lor impresii lăuntrice asupra realităţii, aveau 
probabil şi ci tendinţe de tip senzaţie introvertită. 


Tipul gândire extravertit 


Persoanele de tipul acesta îşi bazează actele pe conside- 
ratii intelectuale guvernate de criterii exterioare. Au capa- 
citatea de a rezolva probleme, a reorganiza diverse activităţi, 
a decanta concluziile şi a alege grâul de neghina. Sunt intere- 
sati mai totdeauna de condiţiile exterioare, si nu de teorii 
ori idei. Adora legile empirice, încercând să le aplice în orice 
situaţie în care se implică. Dat fiind că subordonează sen- 
timentul gândirii, pot părea reci şi distanți. 

Umbra: sentiment introvertit. Lucrul acesta generează 
sentimente şi judecăţi de valoare rudimentare, inadecvate 
şi prost exprimate. Cei cu gândire extravertită au tendința 
să-şi considere relaţiile personale valabile o dată pentru tot- 

deauna și să nu perceapă sentimentele persoanelor care-i 
înconjoară. Funcţia lor sentiment de tip arhaic îi poate con- 
duce uneori la conversiuni politice ori religioase neastep- 
tate sau la schimbări tot atât de neaşteptate în ce priveşte 
loialitatea arătată celorlalți. 

Exemple: avocaţi, funcționari, consultanţi în manage- 
ment, practicanți ai ştiinţelor aplicate gi tehnicieni; Voltaire, 
un gânditor strălucit şi ateu, care a atacat Biserica o viaţă 
întreagă, s-a convertit brusc la catolicism pe patul de moarte, 
cerând sfântul maslu. 


Tipul gândire introvertit 


Actele acestui tip psihologic sunt şi ele bazate pe con- 
sideratii intelectuale, fiind însă guvernate de criterii 
interne. Aceşti oameni au tendința să fie putin interesaţi de 
evenimentele desfăşurate în lumea exterioară şi sunt fun- 
damental preocupaţi de teorii şi idei. Dacă citeşti prezentarea 
făcută de Jung acestui tip, iti dai seama că se descrie chiar 
pe sine: „Ceea ce i se pare de maximă importanţă e pre- 
zentarea ideii subiective, a imaginii simbolice primare 
plutind enigmatic înapoia ochiului minţii“ (CW VI, § 628). 
De fapt, însăşi teoria lui Jung privind tipurile psihologice 
este un bun exemplu de gândire introvertită în acţiune: e 
un sistem minuţios gândit, structurat în contrarii şi con- 
traponderi mestesugite, apoi supraordonat, ca toate tipolo- 
giile, datelor psihologice. Plăcându-le să fie lăsaţi în pace, 
cu gândurile lor, oamenii aparținând acestui tip preferă ade- 
sea singurătatea si, fiindu-şi suficienți intelectualiceşte lor 
înşişi, nu le pasă prea mult dacă ideile lor sunt sau nu accep- 
tate de ceilalți. 

Umbra: sentiment extravertit. Acesta poate să se acti- 
veze în relația cu obiectele exterioare, dar celor cu gândire 

introvertita le vine foarte greu să-şi recunoască sentimentele 
şi să le împărtăşească altora. Cum sentimentul e primitiv 
şi în mare măsură inconştient, el se poate exprima în chip 
donquijotesc şi imprevizibil: când lumea sau evenimentele 
nu se comportă așa cum crede persoana cu gândire intro- 
vertită că „trebuie neapărat“ să se comporte, pot izbucni 
afecte puternice; sau e posibil să intervină ataşamente fata 
de persoane nepotrivite — ca în cazul profesorului din În- 
gerul albastru, care s-a dăruit cu pasiune unei prostituate, 
cu urmări dezastruoase. 

Exemple: filozofi, „intelectuali“, matematicieni, cei ce 
se ocupă cu ştiinţa „pură“; Bertrand Russell. 


Tipul sentiment extravertit 


Sentimentele, valorile şi judecatile acestui tip tind să fie 
convenţionale şi în acord cu cele ale lumii pe care o frecven- 
tează îndeobşte. Ca atare, oamenii aceştia sunt afabili şi „de 
înțeles“. Detestă să rămână în propria lor companie şi con- 
sideră că introspectia e morbidă şi deprimantă. Bucurându-se 
de“ popularitate în rândul prietenilor şi al colegilor de ser- 
viciu, ei sunt acei oameni pe care te poţi întotdeauna baza 
ca-ti vor sări în ajutor când ai o nevoie. Se prea poate ca 
prietenul care apare ca prin minune pentru a-ţi hrăni pisi- 
ca ori a-ţi face piaţa atunci când eşti constrâns să stai la pat 
cu o vertebră dislocată sau cu o gripă să aparţină tipului sen- 
timent extravertit. 

Umbra: gândire introvertită. După Jung, „inconştientul 
acestui tip conţine, în primul rând şi mai ales, un anume 
fel de gândire — infantilă, arhaică, negativă“ (CW VI, § 600). 
O asemenea gândire e mărginită, brutală şi cinică. E foarte 
iscusită în aparență să aducă justificări pentru starea de mo- 
ment a sentimentului, o tactică având darul să-l irite la ma- 

ximum pe tipul gândire extravertit. Dacă se întâmplă ca tipul 
sentiment extravertit să adopte un sistem intelectual, el are 
tendința să-l susțină cu fanatism, pentru că este incapabil 
să-l gândească până la capăt. Când tipul acesta se prabuseste 
psihic, tendinţa lui e fie către isterie, fie spre manie. 

Exemple: actori, „personalităţi“ TV, specialişti în relatii- 
le cu publicul, Wagner (din Faust de Goethe); Noel Coward, 
Oscar Wilde, Lady Ottoline Morrell, Mae West, Sir Tho- 
mas Beecham, Sarah Bernhardt. 


Tipul sentiment introvertit 


Persoanele de acest tip posedă un ansamblu de valori 
extrem de diferențiat, pe care au tendința să-l țină doar pen- 
tru sine. Pot avea totuşi o influență ascunsă asupra celor- 
lalti, graţie standardelor pe care le întruchipează în modul 
lor de viaţă. Pot furniza unei grupări coloana vertebrală etică, 
fără să pledeze ori să ţină discursuri, ci pur şi simplu prin 
prezenţa lor. Potrivit lui Jung, aceste persoane „sunt mai 
mult tăcute, inaccesibile, greu de înţeles... armonioase, ne- 
ieşind în evidență, dând impresia de agreabilă odihnă... fără 
dorința de a-i tulbura pe ceilalți, de a-i impresiona, influen- 
ta ori schimba în vreun fel... nestrăduindu-se prea mult să 
răspundă emoțiilor reale ale unei alte persoane... Tipul aces- 
ta păstrează o binevoitoare neutralitate ușor critică, însoțită de 
o vagă tentă de superioritate...“ (CW VI, § 640). Acestui tip 
i se potriveşte zicala „Apele liniştite sunt adânci“. 

Umbra: gândire extravertită. Ca și în cazul tipului senti- 
ment extravertit, gândirea aceasta e concretă şi primitivă, 
dar, extravertită fiind, are tendința să cadă în robia realitatilor 
obiective; atunci când persoanele aparținând acestui tip 
încearcă să-şi folosească funcția gândire, ele tind să se piardă 
în amănunte, nefiind în stare să vadă pădurea din cauza 
copacilor. Prăbuşirea psihică duce de regulă la depresie. 

Exemple: Rainer Maria Rilke, care a scris odata unei 
doamne: „Te iubesc, dar asta nu e defel treaba ta!“ Mona Lisa 
dă impresia că aparţine acestui tip. 


Tipul intuiţie extravertit 


Persoanele de acest tip îşi folosesc de regulă intuiţia în 
interactia cu lumea exterioară. Spre deosebire de tipul sen- 
zatie, intuitivii nu sunt interesaţi de lucruri „aşa cum sunt 
cle în realitate“, ci în măsura în care s-ar putea face cu ele 
ceva. După Jung, „intuiţia nu e pur şi simplu percepţie sau 
viziune, ci un proces activ, creator, care conferă obiectului 
exact la fel de mult cât a extras din el“ (CW VI, § 610). 
Intuitivii extravertiti văd fulgerător posibilităţile inerente 
unei situaţii date si au capacitatea să prevadă evoluţia ei ulte- 
rioară. Când însă nu au ca funcţie auxiliară gândirea, nu sunt 
în stare să rămână la proiectele pe care le-au iniţiat şi să le 
urmărească până la obţinerea unui rezultat satisfăcător. Darul 
lor este, în esență, să inoveze, iar rutina îi plictiseşte. Îşi 
vor face noi prieteni, vor căpăta noi preferințe ori idei din 
cauza posibilităţilor interesante pe care le presupun, iar apoi, 
la fel de repede, le vor abandona de îndată ce s-a ivit la ori- 
zont o nouă posibilitate. 

Umbra: senzaţie introvertită. După Jung, „intuitivul are, 
fireşte, şi el senzaţii, dar nu se orientează după ele aşa cum 
sunt; le foloseşte mai degrabă ca puncte de plecare pentru 
percepțiile sale“ (CW VI, § 611). Totuşi, el e adesea com- 
plet inconştient de propriile senzaţii şi ca atare tinde să nu 
observe că e obosit, înfrigurat ori înfometat. Când senza- 
tia introvertită îi este activată, ea îl poate face să interpreteze 
greşit mesajele venite de la organele de simţ, ceea ce îl trans- 
formă eventual într-un ipohondru sau îl împinge la manii 
privind regimul alimentar ori exerciţiul fizic. 

Exemple: ziarişti, agenţi de bursă, antreprenori, cei care 
comercializează „viitorul“, cei care scot profituri din cir- 
culatia monetară, creatori de artă şi designeri de modă care 
anticipează la nouvelle vague înainte de apariţia ei efectivă. 


Tipul intuiție introvertit 


„Intuiţia introvertită nu e interesată de posibilitățile exte- 
rioare, ci de ceea ce au declanşat în interior obiectele 
externe“ (CW VI, $ 656). Persoanele de tipul acesta sunt 
înclinate să folosească mecanismul reificării (adică îşi tra- 
tează ideile, imaginile sau viziunile ca şi cum ar fi obiecte 
reale). „În consecinţă, pentru intuiţie imaginile inconștiente 
dobândesc demnitatea de lucruri“ (CW VI, § 657). Ase- 
menea lui Jung însuşi, care era preponderent un tip intui- 
tiv introvertit (având ca funcţie auxiliară gândirea), lor le 
vine greu să-şi comunice ideile într-o modalitate simplă şi 
organizată, deoarece îşi urmăresc multiplele imagini şi idei © 
în derularea lor, „vânând fiecare posibilitate din matricea 
inconştientului“, cum spune Jung, dar trecând de regulă cu 
vederea eventualele implicaţii personale ale acestor posi- 
bilități. „Dacă tipul acesta n-ar fi existat, Israelul n-ar mai 
fi avut profeti* (CW VI, § 658). Ei pot ajunge la viziuni de 
mare strălucire, pe temeiul cărora, dacă ar fi interesaţi sau 
îndeajuns de organizaţi ca să le comunice, alții ar putea să 
construiască ulterior ceva. 

Umbra: senzaţie extravertită. Cum senzaţia le este în 
mare măsură inconștientă, ei sunt mereu în pericolul de-a 
pierde contactul cu realitatea exterioară, iar dacă se prăbu- 
şesc psihic devin schizofrenici. Mulţi dintre ei au persona- 
lităţi schizoide, asemenea lui Jung însuşi când era copil. 
Lipsiti de precizie în detaliile practice şi cu o proastă orien- 
tare în spaţiu şi timp, au tendința să uite întâlnirile stabilite, 


113 


JUNG 


sunt rareori punctuali si se rătăcesc imediat in locuri nefa- 
miliare. Proasta relaţie cu realitatea, combinată cu intensi- 
tatea viziunilor lăuntrice, îi face pe unii dintre ei să se 
autoperceapă ca aparținând categoriei „geniilor neintelese“. 
Atitudinea lor față de sexualitate poate fi rudimentară şi 
inadecvată, iar performanţa erotică le este în general de 
proastă calitate, deoarece nu percep ceea ce se petrece în 
trupul propriu sau al partenerului. 

Exemple: vizionari, profeti, poeţi, psihologi (dar nu cei 
care se ocupă de psihologia experimentală ori didactică), 
artişti, şamani, mistici şi persoane stranii, ca Nietzsche (mai 
ales în Așa grait-a Zarathustra); Swedenborg. 


Trebuie să atragem atenţia cititorului că descrierile de 
mai sus au fost prin forţa lucrurilor extrem de simplificate 
şi nu reflectă cum s-ar cuveni exegeza amănunțită oferită 
de Jung. Indicăm celor care vor să studieze în detaliu această 
tipologie capitolul X din volumul VI al Operelor complete. 


Surse 


Căutarea unor caracteristici psihologice tipice nu s-a rezu- 
mat nicidecum doar la demersul lui Jung. A căuta un numi- 
tor comun e felul în care procedează întotdeauna funcția 
gândire atunci când se confruntă cu date complexe, astfel 
că, din vremea anticilor până astăzi, s-au construit multe alte 
tipologii. 

Lucru interesant, categoriile în care se împart aceste 
tipologii sunt de regulă în număr de patru, de parcă mintea 
noastră ar avea tendinţa naturală de-a se orienta în cadrul 
unei tetrade de contrarii-pereche. Busola, acel instrument 
indispensabil pentru orientare, e cea mai bună comparaţie. 

fn secolul al V-lea inainte de Cristos, filozoful grec Empe- 
docle susținea că tetrada elementelor — pământul si aerul, 
focul şi apa — e guvernată de un mare cuplu de contrarii, 
Iubirea şi Vrajba. Cam în aceeaşi vreme au fost definite patru 
calități primordiale — fierbinte si rece, umed şi uscat — 
care alcătuiau si ele o tetradă de contrarii, la fel ca cele patru 
tipuri de sânge ale lui Aristotel si cele patru umori ale lui 
Hipocrate. Aceste sisteme străvechi de clasificare şi-au găsit 
expresia modernă în Teoria tipurilor (din 1921) a lui Rorschach 
Şi în lucrarea lui Kretschmer Aspectul fizic și caracterul (1921), 
apărute cam în acelaşi moment în care Jung își publica Tipurile 
psihologice. 

Motivul care l-a determinat pe Jung să-şi construiască 
tipologia nu se datora decât în parte dorinței de-a explica 
de ce el însuşi şi cu Adler intraseră în conflict cu Freud; 
mai era vorba, după părerea mea, de o nouă încercare de 
a-şi compensa simțământul propriei stranietati şi al izolării. 
Aşa cum trebuia să descopere ce avea în comun cu restul 
comunităţii, trebuia să explice şi în ce fel era diferit. 

Ca urmare, s-a aventurat în cercetarea extensivă a câtor- 
va dintre cele mai mari diferende din istorie (de exemplu 
cel dintre Sf. Augustin si Pelagius, dintre Tertulian şi Origen, 
Luther şi Zwingli), precum şi a unor distincţii categoriale 
majore făcute cândva de filozofi şi de poeţi (de exemplu dis- 
tinctia lui Nietzsche între apolinic şi dionisiac, a lui Spitteler 
între Prometeu şi Epimeteu, a lui Goethe între principiul dias- 
tolei şi al sistolei). De fiecare dată, a ajuns la concluzia că 
aceste distincţii reprezintă diferența fundamentală între ati- 
tudinea extravertită şi cea introvertită. 

În plus, şi-a întemeiat prezentarea pe o cunoaştere obtinu- 
tă empiric, în urma observării unui număr considerabil de 
indivizi diferiţi. Tinea foarte mult la asta, dovadă că atunci 
când tipologia i-a fost atacată de psihologii din mediile 

academice a ripostat pe un ton caustic in prefata la cea de-a 
şaptea ediţie a Tipurilor psihologice: „tipologia mea e rezul- 
tatul unei experiențe practice de ani întregi, iar o asemenea 
experienţă nu e, fireşte, accesibilă psihologului de tip aca- 
demic...“ 

Şi totuşi, din ampla trecere în revistă întreprinsă de Jung 
lipseşte, în mod vădit, o sursă importantă a celor două tipuri 
de atitudine: e vorba de distincţia psihologului francez Alfred 
Binet (apărută în lucrarea sa L'Etude experimentale de l'in- 
telligence <Studiul experimental al inteligentei> din 1903) 
între două tipuri de atitudine intelectuală, denumite de el 
„introspecţic“ şi ,,externospectie“. Introspectia era definită 
de Binet drept „cunoaşterea pe care o avem despre lumea 
noastră interioară, gândurile noastre, sentimentele noastre“, 
în vreme ce externospectia era „orientarea cunoaşterii noas- 
tre către lumea exterioară, contrară cunoaşterii de sine“ 
(Ellenberger, Descoperirea inconştientului 702-703). Cum 
distincţia lui Binet, ca să nu mai vorbim de terminologia sa, 
e extrem de similară celei a lui Jung, este bizar că ea nu a 
fost deloc menţionată în Tipuri psihologice. Cea mai mă- 
rinimoasă interpretare a acestei tăceri ar fi că Jung a sufe- 
rit, dezvoltându-și ideile despre tipul introvertit şi extravertit 
de atitudine, un fenomen de cryptomnesia (literal, „memo- 
rie ascunsă“) — și, cu toate că nu şi-a reamintit deloc, in 
mod conştient, de lucrarea lui Binet, ea n-a rămas fără rod 
în inconştientul său personal. 


Utilizarea tipologiei 


Tipologiei jungiene i se poate aduce aceeaşi obiectie ca 
tuturor celorlalte tipologii — anume că încearcă să încor- 
seteze varietatea aparent infinită a trăsăturilor psihologice 

omeneşti în nişte categorii înguste, impuse arbitrar. Totuşi, 
un argument în favoarea ei este că Jung, marele individua- 
list, era extrem de conştient de această problemă, exprimân- 
du-şi convingerea că „fiecare individ constituie o excepție 


xs 


de la regulă“. Și Jung continua: 


Nimeni n-ar putea da vreodată o descriere a unui tip — in- 
diferent cât de completă — care să fie aplicabilă nu unui sin- 
gur individ, ci mai multora, în ciuda faptului că, în anumite 
privințe, ea caracterizează adecvat mii de alti indivizi. Con- 
formitatea e un aspect al omului, unicitatea e alt aspect. O clasifi- 
care nu explică psihicul individual. Cu toate astea, înțelegerea 
tipurilor psihologice deschide calea spre o mai bună înțelegere 
a psihologiei umane în genere. (CW VI, § 895) 


Nu există tipuri „pure“. Nimeni nu are numai o singură 
funcţie şi o singură atitudine — şi nimic în rest. Fiecare din- 
tre noi e un amalgam. Există oameni în cazul cărora poţi 
determina cu uşurinţă care e funcţia şi care e atitudinea pre- 
dominantă îndeobşte si există oameni pentru care e imposi- 
bil s-o faci. Iată un lucru admis fără restricţii de Jung: „este 
adesea foarte greu să descoperi cărui tip anume îi aparține 
o persoană, mai ales când e vorba de tine însuţi“. Referindu-se 
la tipurile de atitudine, spunea: „oricine posedă ambele 
mecanisme, atât extraversiunea, cât şi introversiunea, şi numai 
prevalența relativă a uneia sau a celeilalte determină tipul. 
De aceea, pentru ca tabloul să capete relieful necesar, el tre- 
buie retuşat destul de radical, ceea ce va duce la o falsifi- 
care mai mult sau mai puţin respectuoasă“ (CW VI, $ 4). 

Aspectul cel mai larg acceptat din tipologia jungiană este, 
în fond, distincţia între tipul introvertit şi cel extravertit de 
atitudine. Chiar şi profesorul Hans Eysenck de la Univer- 
sitatea din Londra, care şi-a arătat întotdeauna adversitatea 

faţă de orice formă de analiză, a confirmat — folosindu-se 
de tehnici cantitative controlate cel mai atent posibil — exis- 
tenta unei axe extraversiune-introversiune. Totuşi încercările 
de a stabili pe baze empirice cele patru tipuri funcționale 
jungiene nu s-au soldat cu rezultate semnificative. 

Jung susținea că tipul cuiva e determinat în aceeași 
măsură de factori genetici şi de mediu, şi s-ar părea că este 
efectiv verosimil ca atât atitudinea extravertită, cât şi cea 
introvertită să reprezinte nişte forme biologice de adaptare. 
Poziţia noastră dominatoare pe această planetă e rezultatul 
direct al capacităţii de a ne adapta condiţiilor variabile de 
mediu, pe de-o parte, si de a reflecta la modalităţile eficace 
prin care le putem preîntâmpina, pe de altă parte. În cazul 
unei specii atât de complicate cum este Homo sapiens, e 
oportun ca anumiţi indivizi să fie genetic predispuşi să se 
specializeze într-o orientare extravertita, iar alţii într-una 
introvertită. 

Atât atitudinea extravertită, cât și cea introvertită sunt 
la fel de necesare pentru o dezvoltare sănătoasă, fiecare din- 
tre noi pendulând, într-o oarecare măsură, între aceste două 
orientări. La urma urmei, până şi cel mai extravertit indi- 
vid se cufundă noapte de noapte — atunci când merge la 
culcare şi începe să viseze — într-o stare profund introver- 
tită. În starea de vis, ne retragem cu totul din lumea exteri- 
oară şi, atât cât durează, visul reprezintă însumarea întregii 
noastre percepții a realității. 

Elaborand teoria tipurilor psihologice, Jung a constatat 
un lucru extrem de important pe care psihologii din medi- 
ile academice aveau tendința să-l ignore, anume că e cu 
neputinţă ca un psiholog să fie integral obiectiv atunci când 
îşi adună şi interpretează datele. În afara cazurilor în care 
observatorul poate să-şi cunoască „ecuaţia personală“ şi să 
tina cont de ca în studiile sale, observaţiile îi sunt fatalmente 

viciate de propria subiectivitate. Chiar şi în fizică s-a con- 
statat că cercetătorul influențează fenomenul pe care-l 
observă; iar lucrul acesta trebuie să fie cu atât mai adevărat 
în studiul psihologiei umane și în practica analitică. Iată de 
ce e util să-ţi cunoşti propriul tip, asta făcându-te capabil 
să corectezi într-o oarecare măsură părtinirile personale cu 
care intervii într-o situație dată. i 

Global vorbind, tipologia lui Jung e cel mai bine utiliza- 
tă când te servesti de ea ca de o busolă: Sinele are teoretic 
la dispoziție toate posibilitățile tipologice, dar e util să-ți 
poți fixa nişte coordonate, pe care să le foloseşti ca să-ți 
jalonezi drumul în viață. Jung admitea că drumul acesta nu 
e niciodată stabilit cu strictețe, ci este oricând susceptibil 
de modificări. Din perspectiva asta, a avea conştiinţa pro- 
priului tip psihologic nu mai reprezintă o constrângere, ci 


descoperit altminteri niciodată. 


Vise 


A recurge la vise e indispensabil în analiza jungiana clasică. 
Modul teoretic în care a abordat Jung visul a fost profund 
influențat de al lui Freud: la început ca model pentru tera- 
pia practică, mai târziu ca model de respins, de schimbat, 
de extins. Trebuie prin urmare să luăm concepţia freudiană 
asupra viselor ca punct de pornire. 

Freud credea că în timpul visului dorințele interzise scapă 
de inhibitia diurnă şi caută să pătrundă în conştient. Totuși 
natura „interzisă“ a acestor dorinţe le face să fie percepute 
de către eu drept stânjenitoare, astfel că ele pot provoca 
trezirea. Este funcţia viselor, conform concepției lui Freud, 
să împiedice acest lucru: ele apără eul transformând dorin- 
ta inacceptabilă într-un ansamblu de imagini acceptabil — 
îngăduind astfel visătorului să-şi continue somnul. „Toate 
visele sunt, într-un sens, vise de înlesnire“, scria Freud în 
Interpretarea viselor: „Ele servesc scopului de a prelungi 
somnul, de a împiedica trezirea. Visele sunt PAZNICII som- 
nului, $i nu perturbanţii lui“ (p. 330, sublinierea lui Freud). 

Instanța mentală răspunzătoare de această funcție pro- 
tectoare este „cenzura“ sau supraeul, care determină dorința 
interzisă (conţinutul latent al visului, cum îl numea Freud) 
să se disimuleze şi să se înfăţişeze sub o formă care nici să 
nu perturbe eul şi nici să nu-l trezească pe visător. Visul 
însuşi e astfel conținutul manifest al dorinţei disimulate. Spre 

a disimula continutul latent, cenzura recurge la o serie de 
tehnici, precum deplasarea, condensarea, simbolizarea şi 
figurabilitatea, iar aceste transformări cu scop defensiv sunt 
responsabile de natura adesea stranie şi iraţională a visu- 
lui manifest. Freud merge atât de departe, încât recurge la 
argumentul circular după care natura stranie a viselor este 
ea însăşi o dovadă a existenţei cenzurii şi a funcției ei de 
a disimula adevărata semnificaţie a visului. 

Scopul interpretării freudiene a viselor este să anihileze 
acţiunea cenzurii. Lucrul acesta se obține prin tehnica aso- 
ciatiei libere, în care pacientul porneşte de la una din imagi- 
nile visului şi îşi lasă gândurile să se asocieze acesteia în 
deplină libertate. În formularea lui Freud: „Refacerea conexi- 
unilor pe care lucrarea visului le-a distrus e însăşi sarcina 
ce trebuie îndeplinită de procesul interpretativ“ (ibid., 422). 
Astfel, „interpretarea viselor e calea regală către cunoas- 
terea activităţilor inconștiente ale minţii“ (ibid., 769, sub- 
linierea lui Freud). Cu alte cuvinte, visul reprezintă un cod 
care trebuie decodificat, un traseu încâlcit care trebuie des- 
câlcit, astfel ca imaginile sale să poată fi reduse la semnifi- 
catia lor de bază. 

Freud era mulțumit că rezolvase prin aceste formulări 
enigma care a intrigat omenirea încă din Antichitate, anume 
modul de a dezvălui semnificaţia viselor. Devenise atât de 
convins de asta, pe când era în vacanţă, în 1895, la castelul 
Belle Vue din apropierea Vienei, încât şi-a imaginat că într-o 
bună zi, pe o placă de marmură, se va consemna că „În 
această casă, la data de 24 iulie 1895, secretul viselor i s-a 
dezvăluit doctorului Sigmund Freud“. 

La început, Jung a urmat abordarea freudiană, dar curând 
i-a văzut limitările, şi rezervele lui, tot mai serioase, au fost 
similare celor pe care le nutrea față de psihanaliză ca întreg. 

Freud credea că visele îşi modelează conţinutul manifest 
folosind amintiri reziduale din două surse: din evenimentele 
zilei precedente şi din copilărie. Jung admitea acest lucru, 
însă, aşa cum am văzut, mergea mult mai departe, susținând 
că visele provin dintr-o a treia sursă, şi mai profundă, ținând 
de istoria evoluţiei speciei noastre, pe care o numea in- 
conştient colectiv. În plus, Freud credea că dorințele interzise 
răspunzătoare de producerea viselor au o origine predomi- 
nant sexuală. Jung, pe de altă parte, era convins că visele 
îşi au originea într-un tip de preocupări mult mai extinse, 
anume în problematica fundamentală a existenţei umane. 
După ruptura cu Freud si confruntarea avută cu incon- 
ştientul, Jung s-a considerat liber să-şi dezvolte propria abor- 
dare privind visele, fata de care, spre deosebire de Freud, 
nu s-a arătat niciodată dogmatic. Dimpotrivă, era capabil de 
o modestie exagerată: „Nu am o teorie asupra viselor, scria, 
nu ştiu cum apar visele. Şi nici măcar nu sunt prea sigur că 
felul meu de a trata visele merită numele de «metodă»“ (CW 
XVI, $ 86). Odată emisă această autotăgăduire, Jung începe 
totuşi să respingă principiile de bază ale teoriei freudiene 
privind visele, înlocuindu-le cu propriile lui idei. 
Realitatea este că majoritatea ipotezelor lui Freud s-au 
dovedit lipsite de soliditate în lumina cercetării asupra viselor, 
pe când ale lui Jung au rezistat probei timpului. De pildă 
observaţia absolut certă că toate mamiferele visează, iar co- 
piii îşi consacră cea mai mare parte a timpului unui somn cu 
vise de tip REM (rapid eye movement*) atât în uter, cât şi 
postnatal, pare să înlăture complet ideea că visele sunt expre- 
sii disimulate ale dorințelor refulate sau că funcţia lor pri- 
mordială este să menţină somnul. E mult mai verosimil să 


* „Mişcare rapidă a ochilor (globilor oculari).“ (N.t.) 

sustii, asemenea lui Jung, că visele sunt creaţii naturale ale 
psihicului, că ele îndeplinesc o funcţie de tip homeostatic 
ori de autoreglare şi că se supun imperativelor biologice de 
adaptare în vederea acomodării individuale, a creşterii şi 
supraviețuirii. 

Teoria jungiană a viselor poate fi rezumată în patru 

puncte: 

1. Visele sunt evenimente naturale, spontane, ce se desfă- 
şoară independent de voinţa ori intenția conştientă. 

2. Visele sunt deopotrivă funcţionale şi compensatorii, 
prin faptul că servesc la înlesnirea echilibrului gi a 
individuatiei personalităţii. 

3. Simbolurile viselor sunt adevărate simboluri, nu 
semne, si ele deţin o funcție transcendentă. 

4. Forţa terapeutică a viselor este mai bine slujită de 
tehnica amplificării şi a imaginaţiei active decât de 
interpretarea bazată pe „asociaţia liberă“. 

Vom trata aceste puncte pe rând. 


Natură pură 


Visele sunt produse impartiale, spontane ale psihicului 
inconștient, scăpând controlului voinţei. Sunt natură pură; ele 
ne indică adevărul nedisimulat, natural, fiind ca atare adec- 
vate, aşa cum nu mai este nimic altceva, să reflecte o atitu- 
dine aflată în acord cu natura noastră fundamentală atunci când 
conștiința noastră s-a îndepărtat prea tare de fundamentele sale 
şi astfel a ajuns într-un impas. (CW X, § 317) 


„Ele nu amăgesc, nu mint, nu distorsionează sau mas- 
chează... Ele caută întotdeauna să exprime ceva necunos- 
cut şi neînțeles de către eu“ (CW XVIII, § 189). Visul este 

„O autozugrăvire spontană, sub o formă simbolică, a situ- 
atiei reale din inconştient“ (CW VIII, § 505). 

Cu siguranță, nu este vorba de faţadă având drept scop 
să ascundă ceea ce se află înapoia ei: 


... aşa-zisa fațadă a majorităţii edificiilor nu e în nici un caz 
o contrafacere sau o distorsionare amăgitoare; dimpotrivă, ea 
urmează planul edificiului si trădează adesea aranjamentul 
dinăuntru. Imaginea „manifestă“ a visului e visul însuși şi 
conţine întreaga sa semnificație. Când descopăr zahăr în urină, 
e vorba de zahăr și nu de o faţadă pentru albumină. Ceea ce 
Freud numește „faţada visului“ este obscuritatea visului, iar 
ea nu e de fapt decât proiecția incapacității noastre de inte- 
legere. Spunem că visul are un înveliş fals pentru că nu izbu- 
tim să vedem prin el. (CW XVI, $ 319) 


Lui Jung îi plăcea să citeze din Talmud, potrivit căruia 
„Visul este propria lui interpretare“. Şi atunci, de ce e nevoie 
să interpretăm visele? Nu pentru că ar fi disimulări, ci pen- 
tru că semnificaţiile lor sunt formulate într-un „limbaj“ pic- 
tural care devine inteligibil eului numai dacă îl transpunem 
în cuvinte. 

„Întreaga lucrare a visului e fundamental subiectivă, visul 
fiind un teatru în care visătorul este deopotrivă scenă, actor, 
sufleur, regizor, public şi critic“ (CW VIII, $ 509). 


Punctul de vedere după care visele sunt doar îndeplinirea imagi- 
nara a dorințelor refulate este iremediabil depăşit. E adevărat 
că există gi vise care reprezintă în chip manifest dorințe sau 
temeri, dar ce e de făcut cu tot restul? Visele pot conţine ade- 
văruri ineluctibile, enunturi filozofice, iluzii, fantezii nebunesti, 
amintiri, planuri, anticipări, experienţe iraționale, chiar şi vi- 
ziuni telepatice sau Dumnezeu mai știe ce pe deasupra. (CW 
XVI, $ 317) 

Functia de compensare 


Afirmatia lui Jung că visele îndeplinesc o funcţie compen- 
satorie prin echilibrarea atitudinilor unilaterale ale conştiinţei 
eului e coerentă cu conceptul său de homeostazie psihică. 
Pasajul citat mai înainte (la p. 85), în care Jung afirmă că 
„legea compensaţiei este o lege de bază a comportamentu- 
lui psihic“, continuă astfel: „Prea puţin într-o parte duce la 
prea mult într-altă parte. În mod similar, relaţia dintre con- 
ştient şi inconştient este compensatorie. Iată una din regulile 
interpretării viselor verificată cel mai bine. Când ne pro- 
punem să interpretăm un vis, este întotdeauna util să ne între- 
bam: ce atitudine conştientă compensează visul?“ (CW XVI, 
$ 330) 

Astfel, visele „contribuie cu ceva important la cunoas- 
terea noastră conştientă“, iar „un vis care n-a izbutit să facă 
lucrul acesta n-a fost interpretat aşa cum trebuie“ (CW XVI, 
§ 318). Visele „pun întotdeauna accentul pe cealaltă parte, 
spre a menţine echilibrul psihic“ (CW VII, $ 170). 

Într-un anume sens, conceptul jungian de compensare 
poate fi considerat o lărgire a teoriei lui Freud privind în- 
deplinirea dorințelor, dat fiind că ambele concep visele drept 
modalităţi de a pune la dispoziţia conştiinţei ceva până atunci 
inaccesibil şi inconştient. Însă în vreme ce Freud susținea că 
țelul visului este de-a amăgi, astfel încât cenzura să fie în- 
şelată iar umbra să poată pătrunde, deghizată, în conştiinţă, 
Jung credea că țelul este subordonat individuatiei, valoro- 
sul potenţial inconştient fiind pus la dispoziţia întregii per- 
sonalitati. În opoziţie cu abordarea cauzală şi reductivă a 
lui Freud, care identifica în conţinutul visului originile sale 
instinctuale infantile, Jung pleda pentru o abordare construc- 
tivă, teleologică, încercând să descopere unde anume ar putea 
duce conţinutul visului. După Jung, implicaţiile prospective 

ale unui vis erau mai semnificative pentru dezvoltarea per- 
sonalitatii (şi pentru un rezultat terapeutic pozitiv) decât 
posibilele sale origini într-o experienţă personală anterioară. 
A împlânta un simbol în propriul său trecut însemna să-l 
privezi pe visător de contribuţia acestui simbol la prezent 
şi la viitor, iar a adopta un punct de vedere fundamental 
reductiv însemna să negi forțele creatoare, aspirând către 
un tel, ale sistemului psihic. „Nici un fapt psihologic nu va 
putea fi explicat vreodată numai în termeni de cauzalitate; 
fiind un fenomen viu, el este întotdeauna indisolubil legat 
de continuitatea procesului vital, astfel că nu e doar pro- 
dusul unei dezvoltări, ci totodată ceva aflat în continuă dez- 
voltare şi ceva creator“ (CW VI, § 717). 

Prin urmare, visele se subordonează imperativului teleo- 
logic al Sinelui, care lucrează neîncetat spre a se autorealiza 
în viata (teleo este un cuvânt compus provenit din feleos, 
însemnând perfect, complet, si telos, însemnând sfârşit; ca 
atare, teleologia se referă la atingerea telului de completitu- 
dine). 


Simbolismul 


În nici o altă zonă de dezacord dintre Jung şi Freud deose- 
birile de temperament între ei nu s-au reflectat mai clar ca 
în atitudinea fiecăruia fata de simboluri. Pentru Freud, sim- 
bolul era reprezentarea figurativă a unei idei, a unui con- 
flict ori a unei dorințe inconștiente; era o formațiune de 
substituire ce disimula în mod eficace adevărata semnifi- 
catie a ideii reprezentate: sabia era un simbol al penisului, 
teaca ei un simbol al vaginului, iar introducerea sabiei în 
teacă un simbol al actului sexual. 

În ce-l priveşte, Jung nu considera simbolul freudian un 
simbol propriu-zis; el era un semn, pentru că se referea mereu 
la ceva cunoscut ori cognoscibil și întruchipa un sens gata 
stabilit. Jung înțelegea simbolurile complet altfel. Pentru el 
simbolurile erau entităţi vii, aspirând să exprime ceva nestiut 
dinainte; erau idei intuitive care, în clipa naşterii lor, nu 
puteau fi formulate într-un mod mai adecvat (CW XV, $ 
105). Astfel, simbolurile „înseamnă mai mult decât spun“ 
şi rămân „o perpetuă provocare la adresa gândurilor şi 
simțămintelor noastre“ (CW VI, § 119). 

Aceste moduri diferite de abordare a simbolisticii repre- 
zintă o nouă expresie a orientării freudiene reductive, pe 
de-o parte, şi a orientării jungiene teleologice, pe de alta. 
Pentru Jung, simbolurile erau factori de creștere naturali, 
ce făceau cu putință dezvoltarea personalității, rezolvarea 
conflictelor şi depăşirea contrariilor polare. Din acest motiv 
Jung, susținea că simbolurile au o funcție transcendentd, 
înlesnind orice tranziţie de la o stare psihologică la alta. 
Simbolurile sunt în consecință indispensabile pentru vinde- 
care si pentru individuatia Sinelui. Fiintele umane îşi dato- 
rează statutul prevalent în lume tocmai faptului că sunt 
animale făuritoare de simboluri. 

Odată pusă în discuţie, funcția transcendentală ne duce 
în însuşi miezul preferintei jungiene pentru paradox şi al 
laudei aduse forței generative a contrariilor. „Contrariile 
sunt condiţii preexistente indestructibile si indispensabile 
ale oricărei vieţi psihice“, scria Jung (CW XIV, $ 206). Toate 
contrariile sunt intrinsec ireconciliabile: dar conflictul dintre 
elementele oricărei perechi de contrarii generează tensiunea 
care determină psihicul să caute o a treia posibilitate, aflată 
dincolo de amândouă. Dacă poţi învăţa să înduri tensiunea 
produsă neîncetat de contrarii, atunci problema se ridică la 
un alt nivel, superior: binele se reconciliază cu răul, iubirea 

cu ura, îndoiala cu certitudinea, iar consecința este o noua 
sinteză între conștient şi inconştient, persona şi umbră, eu 
şi Sine. Aceste reconcilieri nu se obțin nici pe cale rațională, 
nici pe cale intelectuală — ci în chip simbolic, prin inter- 
mediul funcţiei transcendente a simbolurilor. 

A lucra cu simbolurile în mod creator constituie, aṣa- 
dar cheia reuşitei în dezvoltarea individuală şi practica te- 
rapeutică. 


Interpretarea 


În analiza visului, punctul de plecare jungian nu era inter- 
pretarca, ci „amplificarea“ — ceea ce înseamnă să intri în 
atmosfera visului, să-i determini tonalitatea şi totodată detaliile 
imaginilor şi simbolurilor, astfel încât să amplifici trăirea 
visului însuşi. Atunci impactul său asupra conștiinței creşte. 

Cum orice simbol cuprinde mai mult decât se poate 
spune despre el, el nu trebuie „redus“ la originile sale, ci 
dimpotrivă, semnificaţiile trebuie să-i fie examinate în lumi- 
na arhetipurilor. În loc să destrami visul într-o înşiruire de 
formulări intelectuale, trebuie să întreprinzi o circumam- 
bulatio (literal, ocolire, încercuire) a simbolurilor, îngăduin- 
du-le să-şi arate conştiinţei diversele lor fațete. E necesar 
să iei în considerare şi asociaţiile personale, dar evaluarea 
deplină a intenţiei visului nu poate rămâne la atât dacă vrei 
să primeşti tot ce-ţi poate el dărui. 

Deşi majoritatea viselor pe care ni le reamintim nu sunt 
decât niște fragmente ori o secvenţă de episoade scurte, 
multe au de spus o poveste şi îmbracă forma unei drame 
intime. În ele se poate detecta o structură determinată, pe 
care Jung a împărțit-o în patru etape: (1) expozifiunea, care 
stabileşte locul şi deseori momentul acțiunii, ca şi perso- 

najele implicate; (2) dezvoltarea intrigii, în cadrul căreia situ- 
atia devine complexă și „se produce o anumită tensiune, 
deoarece nu știi ce se va întâmpla“; (3) culminafia sau 
peripeteia, când „se întâmplă ceva decisiv ori ceva se schim- 
bă radical‘; (4) Jysis — concluzia, soluţia sau rezultatul 
lucrării visului (CW VIII, § 361-364). 

Un exemplu va lămuri aceste puncte: 


[Mă aflam] într-o regiune muntoasă, la frontiera dintre Elveţia 
şi Austria. Se însera și am văzut un om în vârstă, purtând uni- 
forma vameșilor din imperiul austro-ungar [etapa I: expozifi- 
unea]. A trecut pe lângă mine, oarecum încovoiat, fără să-mi 
dea nici o atenţie. Arăta prost dispus, melancolic — și jignit 
[etapa a II-a: dezvoltarea]. Erau de faţă şi alte persoane, iar 
cineva mi-a spus că bătrânul nu se află în realitate acolo, că 
e fantoma unui vameș care murise cu ani în urmă [etapa a II- 
a: peripeteia). „E unul dintre aceia care n-a putut muri încă 
aşa cum se cuvine“ [etapa a IV-a: lysis]. 


Visul nu se sfârşeşte însă aşa, căci visătorul e transportat 
în altă parte, unde se desfășoară o structură narativă simi- 
lară; acum el se pomeneşte într-un oraş. 


Orașul era Basel și în același timp un oraș italian, cam ca 
Bergamo. Era vară, soarele arzător se afla la zenit şi totul era 
scăldat într-o lumină intensă [expozițiunea]. O mulţime se 
îndrepta, asemenea unui val, către mine — şi am știut că maga- 
zinele se închideau și că oamenii mergeau spre casă, să 
mănânce [dezvoltarea]. În mijlocul acestui val uman pășea un 
cavaler, acoperit în întregime de o armură. Urca nişte trepte, 
venind spre mine. Purta o cască de felul coifurilor medievale, 
cu deschizături în dreptul ochilor, şi un pieptar de zale. 
Deasupra avea o tunică albă pe care se afla țesută, în fata şi 
în spate, câte o mare cruce roşie [peripeteia]... M-am între- 
bat ce-o fi însemnând această apariţie şi atunci cineva a părut 

că-mi răspunde — fără să fi fost nimeni acolo care să vor- 
bească: „Da, e vorba de o apariţie obişnuită. Cavalerul trece 
pe-aici mereu între douăsprezece şi unu și o face de mult (de 
veacuri, am dedus) şi toată lumea ştie asta“ [/ysis]. (MDR 160) 


Primul lucru care te impresionează în acest vis privit în 
ansamblu este calitatea extrem de frapantă a atmosferei şi 
imaginilor sale, ca şi puternicul contrast aparent între 
vameşul trist, fantomatic şi prezența neobişnuită, ireală a 
cavalerului medieval. Faptul că visul debutează la frontiera 
dintre Elveţia şi Austria trebuie să aibă o semnificaţie, la 
fel îmbrăcămintea, înfăţişarea şi comportarea vameșului. De 
ce nu putea el să fie acolo şi de ce nu putea muri aşa cum 
se cuvine? De ce e văzut cavalerul, care trebuia să fi murit 
de mult, pe străzile unui oraş modern? În vreme ce primul 
c bătrân si uzat, o fiinţă lipsită acum de viaţă, al doilea este 
impregnat cu forţa vibrantă a unei imagini arhetipale — cava- 
lerul în armură strălucitoare. Ce înseamnă oare toate astea? 

În terapia jungiană se obișnuiește să abordezi visul în 
trei etape. Prima încearcă să determine contextul visului în 
viata visătorului, astfel încât să se poată înțelege ceva din sem- 
nificatia sa pur personală. Mai departe trebuie definit con- 
textul cultural al visului, acesta fiind întotdeauna legat de 
mediul şi epoca în care a fost visat. În sfârşit, este investi- 
gat conţinutul arhetipal, astfel ca visul să fie plasat în con- 
textul vieţii umane ca întreg, deoarece la nivelul cel mai 
profund visele ne leagă de experienţa străveche a speciei 
noastre. 

În practică este rareori posibil să diferentiezi aceste etape 
o dată ce, în mod inevitabil, componenta personală, cultura- 
lă şi arhetipală a experienței, ca si interpretările semnifi- 
caţiei lor, interacționează continuu. Totuşi, pentru claritate, 
vom lua în considerare elementele visului amintit sub fiecare 
din cele trei aspecte, acceptând inevitabila lor suprapunere. 

Contextul personal 


În mare măsură, contextul personal a fost deja arătat 
(v. pp. 27-33 de mai sus): acest vis al lui Jung a avut loc 
înainte ca prietenia lui cu Freud să se sfârșească. Mai exact, el 
s-a petrecut în vremea când Jung lucra la cartea sa Metamorfoze 
şi simboluri ale libidoului (CW V, Simboluri ale metamor- 
fozei), unde exprima idei care aveau să se dovedească — 
se temea Jung — inacceptabile pentru Freud. Asociaţiile 
făcute de el în jurul visului sunt concise şi la obiect, căci 
Jung nu era, precum Freud, adeptul folosirii neîngrădite a 
procedeului asociaţiei libere. Pentru Jung, asociaţiile iz- 
buteau să usureze interpretarea visului doar atâta vreme cât 
se limitau la imaginile din vis. Asociaţia liberă freudiană 
îl îndepărta pe visător de vis, în viziunea lui Jung, nefăcând 
decât să-l trimită neîncetat înapoi, la complexele lui infan- 
tile, ceea ce anula însuşi scopul procedeului. 

Jung spune că a asociat imediat cuvântul vameș cu acela 
de cenzură, iar în asociere cu frontieră s-a gândit la frontiera 
dintre conştient şi inconştient, pe de-o parte, şi dintre pro- 
priile sale puncte de vedere şi cele ale lui Freud, pe de alta. 

Despre cavaler, Jung spune: 


Oricine isi poate imagina cu ușurință ce am simțit văzând deo- 
dată într-un oraş modern, la vremea aglomerației de prânz, 
venind spre mine un cruciat. Ceea ce m-a frapat ca fiind extrem 
de bizar a fost că nimeni din mulțimea de oameni ce treceau 
pe-acolo nu părea să-l remarce... era ca și cum ar fi fost com- 
plet invizibil tuturor, în afară de mine... chiar și în vis, ştiam 
că acel cavaler provenea din veacul al XII-lea. Este perioada în 
care debuta alchimia și totodată căutarea Sfântului Graal. 
Legendele Graalului au fost întotdeauna de maximă impor- 
tan{a pentru mine, începând din clipa când le-am citit prima 
oară, la cincisprezece ani. Am avut intuiţia că în spatele aces- 


131 


JUNG 


tor poveşti se află încă, bine ascuns, un mare secret. Ca atare 
mi se părea foarte firesc ca visul să evoce lumea Cavalerilor 
Graalului şi a căutării lor — pentru că ea era, în sensul cel 
mai profund, propria mea lume, care n-avea nimic de-a face 
cu lumea lui Freud. Întreaga mea ființă era în căutarea unui 
lucru încă nestiut, însă capabil să confere o semnificaţie banali- 
tatii vieţii. (MDR 158-161). 


Contextul cultural 


Frontiera reprezintă o linie acceptată de demarcație între 
două state: în termenii logicii visului, faptul că ele sunt state 
naţionale ori stări* mentale e prea puţin important. Ceea 
ce nu poate fi trecut cu vederea e altceva: statul lui Freud 
este Austria, iar al lui Jung Elveţia; şi Freud, într-o anume 
postură „imperială“, inspectează frontiera dintre ele. La fron- 
tieră bunurile personale ale cuiva sunt supuse unui examen 
minuţios, bagajele sunt deschise, căutându-se obiecte de 
contrabandă, pașaportul e cercetat spre a se verifica dacă 
împuternicirile posesorului sunt valide, iar toate astea se fac 
de către un funcţionar al Vămii. Poate exista oare aici o trimi- 
tere la obiectul de studiu al psihanalizei (frontiera între con- 
ştient şi inconștient) şi la Freud ca analist-şef, prost dispus, 
jignit şi trist pentru că-l bănuieşte pe visător că ar nutri idei 
deopotrivă subversive şi discutabile? Reflectând asupra visu- 
lui, Jung a făcut, desigur, această legătură. De ce însă, s-a 
întrebat, să-l viseze pe Freud în ipostază de fantomă a unui 
vames? „Poate să fie asta dorinţa ucigaşă pe care Freud 
insinua că aș resimti-o în ce-l priveşte?“ Jung a decis că nu, 
căci n-avea nici un motiv să-i dorească moartea. Şi-a consi- 
derat visul mai curând o formă de compensare si corectare 


* În engleză state înseamnă stat şi totodată stare, joc de cuvinte care 
se pierde în traducere. (N.t.) 

a atitudinii sale conştiente față de Freud, pe care o percepea 
acum drept exagerat de deferentă. Visul îi recomanda un 
mod de-a fi mai critic, mai viguros în interactia sa cu Freud. 

Suprapunerea Baselului cu Italia în cea de-a doua parte 
a visului este probabil o trimitere la opera concetăţeanului 
lui Jung, Jakob Burckhardt, care a legat civilizația orașului 
lor de cea a Renaşterii italiene. Această Italie e lumea ani- 
mei şi a iubirii, a lui Dante şi Beatrice, Petrarca şi Laura, 
a artei şi re-naşterii spiritului omenesc. Faptul că soarele 
se află la zenit şi lumea se revarsă spre casă, părăsind maga- 
zinele, evocă enantiodromia de la mijlocul vieții, așa cum 
o descria Jung (p. 94 de mai sus): „În momentul amiezei, 
începe coborârea. Iar coborârea înseamnă inversarea tutu- 
ror idealurilor şi valorilor care fuseseră îndrăgite dimineața.“ 
Prima jumătate a vieţii e viata „acumulării si cheltuirii““, însă 
acum magazinele s-au închis și etapa aceasta s-a sfârșit. Ce 
fagaduieste viitorul? Răspunsul se întruchipează în silueta 
neobişnuită a cavalerului acoperit de armură; nu e un om 
al viitorului, ci un personaj arhetipal al trecutului, nobilul 
creştin, războinicul-curtean. El aparţine veacului al XII-lea, 
pe care Jung îl asociază cu începuturile alchimiei şi apariția 
legendei Sfântului Graal. 


Contextul arhetipal 


Imaginile arhetipale cele mai semnificative din acest vis 
sunt potirul (Graalul), cavalerul/războinicul şi crucea. Ele 
pun în evidenţă, fiecare şi prin asociere, tema arhetipală a 
regelui bătrân şi muribund, cea a vindecătorului rănit şi a 
şamanului/magicianului. 

Potrivit legendei, Graalul este potirul folosit de Isus la 
Cina cea de Taină, iar apoi de Iosif din Arimateea ca să adune, 
după răstignire, sângele Mântuitorului şi să-l păstreze. E 

vorba, aşadar, de cel mai preţios obiect al cultului creştin. 
Totuşi tema potirului miraculos este cu mult mai veche decât 
creştinismul. Asa cum însuşi Freud s-ar fi arătat, cel din- 
tâi, de acord, Graalul sau potirul e un simbol feminin, o 
matrice în care se petrece o metamorfoză miraculoasă, dătă- 
toare de viata. Potirul sau vasul e un element central în 
tradiţia alchimică, avându-și începuturile în vechea Chină 
şi ajunsă în Europa de nord, cum observa Jung, în secolul 
al XII-lea. Gnosticii, fata de care Jung simţea o mare afini- 
tate, credeau că unul dintre zeii originari dăruise oamenilor 
un krater, un vas pentru amestecuri, unde erau cufundati 
cei care urmăreau transformarea spirituală. Această tradiție 
gnostică pare să fi pătruns în alchimia europeană prin inter- 
mediul lui Zosimos Panopolis, unul dintre primii şi cei mai 
influenţi alchimisti, ale cărui viziuni aveau să-l intereseze 
foarte mult pe Jung ceva mai târziu. Misticii medievali adop- 
taseră vasul (potirul) în chip de simbol al sufletului al cărui 
rost este să fie umplut iarăși şi iarăşi de Gratia Divina. 
Asocierea legendei Graalului cu Anglia și Cavalerii 
Mesei Rotunde ai Regelui Arthur s-a făcut prin intermedi- 
ul lui Merlin, marele magician, saman si bard al mitologiei 
celtice. Merlin s-a născut din unirea vinovată a diavolului 
cu o fecioară inocentă, apărând astfel o contrapondere la 
figura lui Cristos. La începutul carierei sale, Merlin pre- 
zidează o luptă cu balaurul, având drept consecinţă înlătu- 
rarea bătrânului rege uzurpator Vertigier şi înlocuirea lui cu 
Regele Uter, căruia Merlin îi mărturiseşte taina Graalului, 
învăţându-l să dureze a Treia Masă. Prima Masă fusese a 
Cinei celei de Taină; a Doua fusese Masa pe care Iosif din 
Arimateea păstrase Graalul, o masă pătrată; a Treia Masă, 
care avea să se datoreze Regelui Uter, trebuia să fie rotundă. 
Această rotunjire a pătratului este esența însăși a configu- 
ratici de mandala si simbolizează atingerea totalit&tii, 

realizarea completă a Sinelui. Căutarea Sfântului Graal 
reprezintă căutarea individuatiei, asumată sub specie aeter- 
nitatis. 

Legenda Graalului l-a fascinat pe Jung toată viata. În ado- 
lescenta îi citise pe Malory si Froissart, iar din întreaga muzi- 
că îi plăcea cel mai mult Parsifal de Wagner. Si-ar fi dedicat 
tot atâta timp din viata Graalului ca şi alchimiei, dacă soția 
lui nu şi-ar fi exprimat marea dorință să întreprindă ea însăşi 
această cercetare. Rezumându-ne la relaţia cu visul, cel mai 
interesant aspect al legendei, în afara potirului însuși, este 
tema „bătrânului rege bolnav“, Amfortas. Asemenea lui 
Chiron din mitologia greacă, Amfortas are o rană care nu 
se vindecă; iar aspectul incitant al acestei răni este loca- 
lizarea ei: se află pe coapsă, în zona genitala. Rana lui Am- 
fortas e o rană genitală, chinul lui e un chin sexual. El doreşte 
să renunțe la autoritatea de rege si să i-o transfere lui Parsifal 
— cam în acelaşi fel în care Freud dorea să o transmită pe 
a sa lui Jung —, însă n-o poate face decât în clipa când 
Parsifal îl va întreba despre Graal. 

Jung însuşi n-a făcut această legătură între Amfortas şi 
Freud, dar s-a referit la aceea cu tatăl său, care fusese în 
propria-i viață precursorul psihologic al lui Freud: „Îmi 
amintesc de tatăl meu ca de un suferind atins de rana lui 
Amfortas, un «rege-pescan» cu o rană ce nu voia să se vin- 
dece — acea boală a creştinilor căreia alchimiştii îi căutau 
leacul. Iar eu, asemenea unui Parsifal «amuţit», am fost de-a 
lungul adolescenței martorul acestei boli şi, la fel ca Parsifal, 
n-am reuşit să scot o vorbă. N-am avut decât vagi bănuieli“ 
(MDR 205). 

Freud era şi el un „rege-pescar“, iar Jung se dovedea în 
prezența lui la fel de incapabil să vorbească precum Parsifal, 
căci nu-l întrebase niciodată despre slujba pe care o oficia 

înaintea zeului sexualităţii. Iată de ce relaţia lor a durat atât 
cât a durat. 


Subjugat de personalitatea lui Freud, trecusem sub tăcere pe 
cât îmi fusese cu putință propriile mele judecăţi şi îmi repri- 
masem criticile. Era o condiţie indispensabilă ca să colaborezi 
cu el. Mi-am spus: „Freud e cu mult mai înțelept și mai experi- 
mentat ca tine. Deocamdată trebuie doar să asculti ce-ţi spune 
şi să înveţi de la el.“ Iar pe urmă, spre propria-mi mirare, m-am 
pomenit visându-l în ipostaza unui slujbaș ursuz al mo- 
narhiei imperiale austriece, a unui defunct, a fantomei unui 
inspector vamal, capabilă să se mai ţină încă pe picioare!“ 
(MDR 159) 


Simbolismul crucii necesită o oarecare amplificare: ea 
indică punctele cardinale ale mandalei şi este simbolul 
creștin al totalitatii, reprezentând reconcilierea contrariilor 
prin suferință, comemorarea individuatiei lui Cristos gi a 
răs-cumpărării întru Domnul. Crucea reprezintă calea prin 
care te supui destinului personal de ființă omenească — pen- 
tru creştin, dar si pentru alchimist. 


A te supune dezacordului fundamental propriu naturii umane 
înseamnă să accepti faptul că sufletul e dezbinat. Alchimia te 
învaţă că tensiunea aceasta e cvadruplă, alcătuind o cruce 
reprezentând cele patru elemente antagoniste. Cuaternitatea 
e cea mai simplă formă sub care poate fi privită o astfel de 
opoziţie totală. „Crucea“ — ca formă de suferință — exprimă 
realitatea psihică și, ca atare, a-ți purta crucea este un simbol 
adecvat pentru totalitatea și pătimirea pe care alchimistul le 
deslușea în lucrarea sa. (CW XVI, § 523) 


Cruciatul singuratic este ostasul creştin mărşăluind parcă 
spre luptă. Are un fel, un destin, pe care trebuie, vrând-nevrând, 

să-l împlinească. Este imaginea a ceea ce avea să devină 
Jung, nu ca creştin, ci ca om. „Când un om ştie mai mult 
decât ceilalţi devine singuratic“, scria el spre sfârşitul vieții. 


În mine se afla un daimon... care mă subjuga... Nu puteam 
niciodată să mă opresc la ceva anume, odată obținut. Trebuia 
să merg mai departe, să-mi prind din urmă viziunea. Cum con- 
temporanii mei nu puteau percepe această viziune, ei nu 
vedeau decât un nebun, zorind mereu înainte... Eram în stare 
să devin profund interesat de oameni; dar de îndată ce vedeam 
înlăuntrul lor, vraja dispărea. În felul acesta mi-am făcut ne- 
numărați duşmani. Omul creator e prea putin stăpân pe pro- 
pria-i viaţă. El nu e liber. Este încătușat și determinat de 
daimonul său... Această lipsă de libertate a fost extrem de du- 
reroasă pentru mine. Adesea mă simţeam ca pe un câmp de 
bătălie, zicând: „Tu ai căzut acum, dragul meu camarad, dar 
eu sunt nevoit să merg mai departe.“ (MDR 328-329) 


După toate cele spuse până acum, cititorul poate să-şi 
dea seama că analiza visului în manieră jungiană e un pro- 
ces discursiv presupunând o considerabilă erudiție, ca şi un 
anume talent pentru percepţia simbolică. Această analiză 
cuprinde mult mai mult decât simpla interpretare a mesaju- 
lui de bază, care în cazul de fata ar putea fi formulat pe scurt 
astfel: „Descotoroseşte-te de Freud şi urmează-ţi propria 
cale.“ 

Înainte de a deveni student la medicină, Jung cochetase 
cu ideea de a studia arheologia, şi domeniul acesta n-a înce- 
tat niciodată să-l captiveze. Asa cum spunea deseori, abor- 
da visul ca şi cum ar fi fost un text încă nedescifrat şi îşi 
folosea, în această încercare, toate instinctele de arheolog. 
Numai atunci când ai dezgropat temeliile personale, cultura- 
le şi arhetipale ale unui vis ajungi în situaţia să-i cumpanesti 
implicaţiile. Apoi, pe măsură ce dai ocol locului în care ai 

săpat, ti se dezvăluie arhitectura visului şi în acelaşi timp 
percepi ce căutase să obţină arhitectul şi încotro poate să 
ducă întreaga lui forță creatoare. E un subtil proces de 
cernere, de catalogare şi comparare, presupunând mult fler 
imaginativ: visul nu trebuie niciodată dezgropat distructiv, 
ci degustat în atmosfera lui, mesajul păstrându-i-se intact. 

Aşa cum a descoperit Jung, temele de mare importan- 
{a din viata cuiva au tendinţa să se repete, ceea ce se poate 
verifica studiind serii de vise provenite de la aceeaşi per- 
soană. Jung însuşi a revenit la tema Graalului într-un vis 
avut în 1938 în India, vis care, ca şi cel cu cruciatul, îl re- 
punea în legătură cu fantezia din copilărie privind castelul 
şi promontoriul său de stânci. În acest vis Jung, se afla, 
împreună cu o serie de prieteni si cunoștințe din Zürich, pe 
o insulă necunoscută din dreptul coastei sudice a Angliei. 
Era o fâşie de pământ lungă şi îngustă, iar pe coasta stân- 
coasă a capătului ei sudic se afla un castel medieval. „În 
fata noastră se înălța un beffroi impozant, prin poarta căruia 
se puteau vedea mari trepte de piatră. Am izbutit să vedem 
doar că treptele ajungeau, în partea de sus, într-o sală cu 
coloane. Sala aceasta era luminată palid de flacăra unor 
lumânări. Mi-am dat seama că era vorba de castelul Gra- 
alului şi că în seara aceea va avea loc acolo o «celebrare a 
Graalului»...“ (MDR 262) 

Lumea cavalerului, a Graalului, a lui Merlin nu era lumea 
lui Freud, ci a sa — lumea castelului de pe stânci, cu coloana 
lui de aramă şi laboratorul de alchimie. Problema lumii mo- 
derne, ca şi originea nevrozelor nu rezidau atât în refularea 
sexuală, cât în „pierderea sufletului“, adică lipsa de percepţie 
a sacrului. Aportul lui Freud nu slujea decât la aplanarea 
situaţiei jalnice în care se află cultura noastră, dat fiind că 
el se străduia să descopere sacrul într-un unic instinct fun- 
damental — sexul. Idealul cavaleresc, una din cele mai 

nobile expresii ale sufletului european, rămânea ignorat. 
Sfânta Căutare a cavalerului degenerase în „tărâmul devas- 
tat“ al civilizaţiei noastre postcrestine. 

Tema aceasta a revenit la rândul ei într-un alt vis, în care 
Jung se afla înconjurat de sarcofage datând din epoca mero- 
vingiană. Trecea apoi pe lângă personaje defuncte din seco- 
lul al VIII-lea şi continua să meargă până când ajungea la 
nişte morminte din secolul al XII-lea, unde se oprea în fata 
cadavrului unui „cruciat în platoşă de zale, întins acolo cu 
mâinile împreunate. Silueta lui părea sculptată în lemn. 
Vreme îndelungată, l-am privit crezând că e într-adevăr mort. 
Însă deodată am văzut cum un deget al mâinii lui stângi 
începe să se miște încetişor“ (MDR 167). 

Cavalerul este încă viu în inconştientul său, punându-i 
la dispoziţie, din trecut, o cale pe care să înainteze înde- 
părtându-se de figura muribundă a lui Freud — funcţionarul 
vamal cel jignit. Există însă un trecut şi un viitor (crucea 
roşie a cruciatului, în faţă şi în spate) puse în evidență de 
simbolul creştin al totalitatii şi mântuirii, starea de răs- 
cumpărare întru Domnul. Îi fusese sortit să înainteze aseme- 
nea cavalerului, ignorat de mulțimea din jur, având ca singur 
sprijin pâlpâirea propeiei sale ,,luminite“ şi câteva suflete 
înrudite pe care avea să le adune în jurul Mesei lui Rotunde. 


6 
Terapia 


Nu e posibil să descrii în mod adecvat în cadrul unui sin- 
gur capitol transformarea profundă pe care o poate aduce, 
în cazul optim, analiza jungiană — ori să oferi ceva mai mult 
decât o schiță rudimentară a principiilor pe care se bazează 
practicarea ei. Totuşi încercarea merită făcută, căci şcoala 
analitică marcată de numele lui Jung este cea mai de seamă 
moştenire lăsată de el culturii noastre. 

Inovaţiile introduse de Jung au depăşit cu mult ca in- 
fluență propria sa școală şi se cuvine să spunem că influența 
aceasta a fost generoasă si umană. Formulările lui inițiale 
au provenit în mare parte, aşa cum am văzut, din propria sa 
„boală creatoare“, dar au reprezentat totodată o reacţie la 
stereotipul analistului freudian clasic, stând tăcut şi distant 
înapoia divanului, emițând din vreme în vreme sentinţe şi inter- 
pretări ex cathedra, dar neimplicându-se în nici un fel în 
angoasele şi suferințele pacientului. Jung a venit în loc cu o 
propunere radicală: ca analiza să fie un proces dialectic, o 
comunicare în ambele sensuri între doi oameni la fel de 
implicaţi. Deşi la data când a sugerat-o prima oară era vorba 
de o idee revoluționară, modelul acesta i-a influențat pe psiho- 
terapeutii din majoritatea şcolilor, chiar dacă multi dintre 
ei nu par să-şi dea seama că a fost inițiat de Jung. 

Aportul lui Jung la practica psihoterapeutică poate fi 
împărţit, pentru simplitate, în patru secțiuni: (1) modul în 

care a abordat boala mentală; (2) atitudinea sa față de pa- 
cienti; (3) principiile şi tehnicile urmate în cursul tra- 
tamentului; (4) opiniile sale cu privire la rolul terapeutului. 


Boala 


Formulându-şi modalitatea proprie de abordare a bolii mentale, 
Jung se împotrivea nu numai concepțiilor psihanalizei freu- 
diene, ci şi ideilor care predominau pe atunci — și în mare 
măsură mai predomină încă — în psihiatria obişnuită. 
Adevărul este că experienţa lui Jung era mai solidă şi men- 
talitatea lui cu mult mai luminată decât a majorității celor ce 
practicau fiecare dintre aceste discipline. Freud îşi experimen- 
tase si (spre satisfacția sa) îşi confirmase ipotezele bazându-se 
pe analizele întreprinse asupra unui lot restrâns de pacienţi 
austrieci aparținând clasei mijlocii înstărite, majoritatea fiind 
femei suferind de isterie (afecţiune foarte la modă la sfârşitul 
secolului al XIX-lea, dar rareori diagnosticată astăzi). Pa- 
cientii lui Jung proveneau, în schimb, cel putin la incepu- 
tul carierei sale, din toate categoriile sociale ori profesionale, 
prezentând practic toate afecțiunile descrise în Manualul de 
psihiatrie al lui Krafft-Ebing. În plus, Jung se baza, în afir- 
matiile sale, nu numai pe sine însuși şi pe pacienți, ci si pe 
cercetarea in extenso a miturilor, a religiilor comparate şi 
a antropologiei, străduindu-se din răsputeri să stabilească 
adevăruri universale, valabile pentru toate ființele umane, 
indiferent de clasa, rasa ori credinţa lor. $i mai presus de 
orice, făcea tot posibilul să nu egueze in dogmatism. Când 
colegul său englez E. A. Bennet i-a spus, în 1951, că scrie 
un articol despre el pentru British Medical Journal, Jung 
i-a răspuns imediat: „Indiferent ce spuneți, explicati că n-am 

nici o dogmă, că rămân mereu deschis şi că pentru mine 
lucrurile nu sunt imuabile.“ 

Umanitatea luminată a modului său de-a aborda boala 
mentală a fost evidentă încă de când și-a început lucrul la 
Burgh6lzli ca asistent al lui Bleuler. Spre deosebire de marea 
majoritate a psihiatrilor vremii, Jung asculta realmente, asa 
cum remarcam mai devreme (v. mai sus p. 26), tot ce îi 
spuneau pacienţii, oricât de ireal sau halucinant le-ar fi fost 
discursul. Aşa cum scria, mult mai târziu: 


În multe cazuri din psihiatrie, pacientul care vine la noi deţine 
o poveste care nu a fost spusă şi pe care, de regulă, nimeni 
n-o cunoaşte. În opinia mea, terapia începe cu adevărat abia 
după investigarea acestei povești absolut personale. E taina 
pacientului, stânca de care a fost zdrobit. Dacă îi ştiu această 
poveste secretă, posed o cheie a tratamentului... Problema tera- 
piei este întotdeauna persoana ca întreg, niciodată simptomul 
izolat. Trebuie să punem acele întrebări care solicită întrea- 
ga personalitate. (MDR 118) 


Urmărind cu atenţie ce îi spuneau pacienţii, scria Jung, 


..-mi-am dat seama că ideile paranoide și halucinatiile contin 
un germene de sens. În spatele psihozei se află o personali- 
tate, istoricul unei vieţi, o alcătuire de speranţe și dorințe. Dacă 
nu le înțelegem, vina ne aparține. Am început apoi să pricep 
pentru prima oară că înăuntrul psihozei se află disimulată o 
psihologie generală a personalității și că ne confruntăm, si aici, 
cu străvechile conflicte umane. Chiar dacă pacienții pot părea 
mărginiţi şi apatici, sau complet imbecilizati, în mintea lor se 
petrece ceva mai mult și cu mai mult sens decât ai impresia. 
În străfundurile bolnavilor mentali nu descoperim nimic nou 
sau necunoscut, ci întâlnim de fapt substratul propriei noas- 
tre naturi. (MDR 127) 

Lucrul acesta e încă şi mai adevărat în cazul nevrozei: 
„Procesele psihice ale neuroticilor diferă prea puţin de ale 
asa-numitilor oameni normali — căci cine oare e astăzi abso- 
lut sigur că nu este la rândul lui neurotic?“ (CW VIII, § 667) 

Deşi învățase la Burgh6lzli totul despre stabilirea unui 
diagnostic psihiatric, Jung considera că procedeul nu are 
decât o utilitate limitată: „Diagnosticele clinice sunt im- 
portante, pentru că oferă doctorului un anumit sistem de ori- 
entare. Dar ele nu-l ajută pe pacient. Crucială este 
povestea. Căci numai ea dezvăluie fundalul omenesc şi 
suferința umană si numai de aici încolo terapia doctorului 
începe să acționeze“ (MDR 124). 

Vechea abordare patologistă, care persistă în psihiatria 
generală până în ziua de azi, descrie bolile mentale ca pe 
nişte entităţi distincte, fiecare prezentând un tablou clinic 
specific şi bine determinat. Jung considera acest lucru bene- 
fic până la un punct, având însă dezavantajul de a proiec- 
ta în prim-plan toate trăsăturile neesentiale ale afecțiunii, în 
vreme ce disimulează tocmai aspectul esenţial, anume „fap- 
tul că boala în cauză este întotdeauna un fenomen profund 
individual“ (CW XVII, § 203). 

În termeni foarte generali, Jung credea că schizofrenia 
(psihoza) şi isteria (nevroza) sunt nişte expresii-limită ale 
celor două tipuri fundamentale de atitudine: introversiunea 
extremă — având ca rezultat retragerea libidoului din lumea 
exterioară şi canalizarea lui într-un univers absolut privat 
al fanteziei şi imaginilor arhetipale — şi extraversiunea 
extremă, ducând, prin pierderea simțului de integritate lăun- 
trică, la o exagerată grijă pentru propria influență exercitată în 
universul relaţiilor sociale. Cu alte cuvinte, schizofrenicii tră- 
iesc în inconştient, pe când istericii trăiesc în persona proprie. 

Văzute, aşadar, în contextul lor conceptual cel mai larg, 
atât sănătatea, cât si boala mentală sunt funcţii de echilibru 

sau dezechilibru homeostatic intre nevoile factorului indi- 
vidual si cerintele celui colectiv. Oamenii ajung neurotici 
pentru că înlăuntrul lor s-au petrecut sciziuni, iar procese- 
le conștiente şi inconştiente nu mai funcționează echilibran- 
du-se homeostatic. Această „dezbinare cu inconştientul“ este 
„sinonimă cu pierderea instinctului şi a rădăcinilor“. Însă 
„dacă izbutim să ne dezvoltăm aşa cum trebuie acea funcție 
pe care am numit-o transcendentă, discordanta încetează şi 
ne putem bucura de latura benefică a inconştientului. In- 
conştientul ne oferă atunci toată acea încurajare şi asistență 
pe care natura cea generoasă o poate revărsa asupra omu- 
lui“ (CW XIV, § 502). 

Este adevărat că Jung pune mereu accentul pe viata psi- 
hică lăuntrică a omului, şi totuşi el nu ignoră importanța 
adaptării la cerințele sociale: 


Astfel, din punct de vedere psihologic (nu clinic), putem 
împărți psihonevrozele în două grupe principale: una cu- 
prinzând oamenii „colectivi“, cu o individualitate puţin dez- 
voltată, cealaltă cuprinzându-i pe „individualişti“, cu o adaptare 
de tip colectiv atrofiată. În consecință, atitudinea terapeutică 
e diferită, căci este absolut limpede că un individualist neuro- 
tic nu poate fi vindecat decât dacă isi recunoaşte omul colec- 
tiv lăuntric — așadar necesitatea adaptării de tip colectiv. (CW 
XVI, $ 5) 


Opinia lui Jung, după care simptomele psihiatrice sunt 
exacerbări persistente ale reacțiilor psihofiziologice naturale, 
n-a fost împărtăşită doar de Freud, ci şi reafirmată de către 
acei psihiatri contemporani care utilizează în abordarea bolii 
mentale concepte etologice. Dr. Brant Wenegrat de la 
Stanford University Medical Centre din California, de pildă, 
consideră toate sindroamele psihopatologice, fie ele psiho- 
tice, neurotice ori de tip psihopatic, drept manifestări anor- 

male sub aspect statistic ale strategiilor de reacție înnăs- 
cută (propriul său termen pentru arhetipuri), strategii co- 
mune tuturor indivizilor, indiferent dacă sunt sănătoşi sau 
bolnavi mental. 

Jung a dus această concepţie mult mai departe, afirmând 
că formarea simptomului este ea însăși un rezultat al pro- 
cesului de individuatie, că boala e un act creator autonom, 
o funcţie a imboldului de creştere şi dezvoltare a psihicului 
constrâns să se manifeste în condiţii anormale. Nevroza este, 
în consecinţă, o formă de adaptare, — deși o „adaptare infe- 
rioara“ — a unui organism potential sănătos care răspunde 
cerințelor vieţii. „Din cauza unui obstacol oarecare — o 
slăbiciune sau un defect constitutiv, o educație proastă, expe- 
riente nefericite, o atitudine neadecvată etc. — omul se 
retrage dinaintea dificultăților vieții...“ (CW XIII, § 472). 
Individuatia e alterată sau o ia pe un drum greşit pentru că 
individul întâmpină dificultăți în obținerea unei adaptări 
mature, iar asta deoarece anumite nevoi arhetipale esențiale 
în procesul său de dezvoltare n-au fost satisfăcute la momen- 
tul potrivit, în trecut. 

Totuşi lucrul acesta nu înseamnă că Jung era de acord 
cu Freud asupra situării invariabile a originii nevrozei în 
copilărie. Dimpotrivă, pentru el nevroza era determinată de 
incapacitatea de a lupta cu împrejurările prezente. Ea poate 
să apară în oricare din etapele ciclului vieţii ca reacţie la 
diverse evenimente exterioare — cum ar fi, de exemplu, să 
mergi la o şcoală nouă, să-ţi pierzi unul dintre părinți, să-ţi 
schimbi slujba, să fii chemat la armată, să te căsătoreşti, să 
fii însărcinată cu primul copil etc. E adevărat că traumele 
din trecut pot predispune individul să manifeste simptome 
neurotice, dar traumele acestea nu constituie cauza nevrozei. 
Prin urmare, în opinia lui Jung nevroza este, în esență, o 
formă de fugă din fata unui eveniment solicitant al vieții 
în raport cu care individul se simte dezarmat. Jung își învăța 

în consecință elevii să se întrebe întotdeauna atunci când 
aveau de-a face cu un nou pacient: „De ce sarcină încearcă 
oare să scape pacientul?“ 

Nu rareori, problema pacientului dispare chiar în clipa 
când prăbuşirea psihică l-a exclus din viata activă, dar viata 
e resimțită ca fundamental sterilă şi lipsită de sens. 


Am văzut adesea oameni care devin neurotici atunci când se 
mulțumesc cu răspunsuri inadecvate sau greşite la problemele 
vieţii. Urmăresc o poziţie socială, căsătoria, reputaţia, succe- 
sul exterior sau câștigul, rămânând nefericiti si nevrozati chiar 
dacă au obținut ceea ce urmăresc. Astfel de oameni se limi- 
tează de regulă la un orizont spiritual prea îngust. Viaţa lor 
nu are destul conținut, destulă semnificație. Dacă li se dă 
putinţa să se dezvolte, căpătând o personalitate mai amplă, 
nevroza lor de obicei dispare. Iată de ce ideea de dezvoltare 
a fost întotdeauna pentru mine de maximă importanță. 


Faptul că Jung înţelegea formarea simptomului ca pe un 
act creator era extrem de valoros pentru instalarea unei ati- 
tudini terapeutice optimiste atât a pacientului, cât şi a tera- 
peutului, deoarece, în loc ca simptomele să fie considerate 
o formă inutilă de suferinţă, ele puteau fi privite ca „dureri 
de creştere“ ale sufletului în efortul său de a scăpa de frică 
şi a găsi împlinirea, ca o neprețuită şansă de a deveni con- 
ştient şi a spori. Nevroza, spune Jung într-o formulare ce 
se apropie cel mai mult de o definiție definitivă, este sufe- 
rinta acelui suflet care nu şi-a găsit sensul. 


Pacientul 


Mulţi dintre pacienţii care l-au consultat pe Jung au vorbit 
despre cordialitatea, căldura şi amabilitatea cu care erau 

primiţi. Simţul umorului, mereu prezent, nu-i îngăduia să 
pară infatuat ori să-şi dea importanță; şi niciodată nu încerca 
să mascheze faptul că e la rândul lui supus greşelilor, ca 
orice ființă umană. De pildă, odată şi-a întâmpinat un nou 
pacient profund zbuciumat cu un zâmbet încurajator, spu- 
nându-i: „Văd că ai dat şi dumneata de bucluc!“ Era încre- 
dintat că trebuie să-i trateze pe oameni mai curând ca pe 
niște fiinţe umane decât ca pe nişte, pacienţi“ şi îşi învăţa 
elevii că fiecare consultatie trebuie să fie o întrevedere 
deopotrivă mondenă şi clinică. De aceea n-a utilizat nicio- 
dată un divan sau alte tehnici ori trucuri vădite ale meseriei, 
tratând pe oricine ca şi cum ar fi fost fundamental normal 
şi sănătos, dar admițând, printre altele, că s-ar putea să aibă 
un necaz. „Dacă acea persoană are o nevroză, spunea, asta 
reprezintă ceva în plus, dar oamenii trebuie consideraţi nor- 
mali şi întâmpinați asa cum se obișnuieşte în lume“ (Bennet, 
Meetings with Jung <Întrevederi cu Jung>, 32). 

Ceea ce îi impresiona pe cei mai mulți din pacienții săi 
era gradul în care se afla în interiorul situaţiei analitice, abso- 
lut înăuntru: nu distant şi invizibil, nu un ecran de proiecții, 
un manipulator de transfer, un impresar clinic, ci aflându-se 
acolo ca persoană reală, complet implicată în problemă, 
respectând pacientul ca pe un egal, neconsiderându-l defel 
un inferior bolnav. Dorinţa intensă de a renunța la orice idee 
de superioritate personală sau încredințare că deține toate 
răspunsurile mergea mână-n mână cu bucuria de a-şi 
recunoaşte propria vulnerabilitate, în credința că „numai doc- 
torul rănit vindecă“. „E foarte important să nu ştii toate 
răspunsurile“, spunea. „Adesea nu ştim şi, chiar dacă am şti, 
n-ar avea nici o importanță, căci e mai bine pentru pacient 
să descopere el însuşi răspunsurile“ (ibid., 32). 

Analista mea, Irene Champernowne, care a fost la rândul 
ei analizată de Jung, îmi spunea că iti dădea sentimentul 

că se află acolo nu pentru că-ţi este, pur şi simplu, analist, 
ci pentru că prin tine igi continuă propria cercetare, el însuşi 
învățând din tot ce se petrecea. Iar lucrul acesta conferea 
discuţiilor o semnificaţie sporită. Jung însuşi o mărturisea 
în autobiografia lui: „Pacienţii mei m-au apropiat într-atât 
de adevărul vieţii omeneşti, încât n-am putut să nu învăţ 
lucruri esenţiale de la ei. Întâlnirile cu oameni așa de dife- 
riti, petrecute la niveluri psihologice atât de diferite, au fost 
pentru mine incomparabil mai importante decât conversa- 
tiile dezlânate pe care le-am avut cu celebrităţile“ (MDR 143). 

Mai presus de orice, n-a uitat niciodată că fiecare pa- 
cient este aparte şi că regulile generale, ideile dogmatice 
şi metodele universale nu i se pot niciodată aplica: „Învață 
teoriile, isi sfătuia el elevii. Apoi, când pacientul intră pe 
uşă, uită-le.“ Era împotriva terapiei de grup şi a tuturor 
leacurilor fabricate în serie. „Când ai de-a face cu indivizii, 
doar înţelegerea individuală va avea efect.“ 

Vom vedea că abordarea jungiană a pacientului diferă 
radical de aceea a psihiatrului conventional, care aplică 
„modelul medical“ tuturor celor pe care-i consultă, concen- 
trându-se asupra semnelor si simptomelor de boală pentru 
a stabili „ce este în neregulă“, a pune diagnosticul şi a pre- 
scrie un tratament, păstrându-şi mereu distanța clinică şi 
autoritatea profesională. Dimpotrivă, Jung nu aborda pa- 
cientul din perspectiva patologiei, ci preîntâmpinând sănă- 
tatea în încercarea de a stabili „ce poate fi în regulă“; se 
concentra mai degrabă asupra simbolurilor si sensurilor 
decât a simptomelor, descoperind ce nevoi arhetipale au 
suferit frustrări şi trebuie satisfăcute şi legându-se de pacient 
prin intermediul intimitatii şi al „reciprocităţii“ situaţiei ana- 
litice. Deosebirea esenţială între cele două abordări este că 
psihiatrul vede pacientul ca pe o victimă a bolii, pe când 
jungianul îl vede ca pe un candidat la individuatie. 

Tratamentul 


Atitudinea jungiană fafa de tratament este, şi ea, foarte diferi- 
tă de a psihiatriei convenţionale. Psihiatrul e preocupat să 
diminueze suferința prin asigurarea medicatiei şi asistenței, 
în vreme ce jungianul îl stimulează pe pacient să participe 
la propria suferință astfel încât să-i privească frontal sem- 
nificatia şi să mobilizeze forţele vindecătoare ale inconstien- 
tului. A te confrunta cu perspectivele majore ale vieții poate 
fi foarte dureros, dar reprezintă un imbold prețios la autoexa- 
minare, un stimulent la a te „trezi“ asumandu-ti propriul chin 
şi depăşindu-l. Jung a exclamat odată, cu privire la un pacient: 
„Slavă Domnului că a devenit neurotic!“ — căci în acel caz, 
ca şi în multe altele, nevroza era un îndemn să se îngrijească 
de ceea ce era absent ori problematic în viața lui și să 
pornească într-o călătorie de autodescoperire şi reînnoire. 
Pentru psihiatru — copleşit cum este adesea de prea 
numeroşii săi pacienți — boala mentală e un dușman (asu- 
pra căruia îşi proiectează propria sa umbră bolnavă), un 
duşman ce trebuie înfruntat şi învins, un „diavol“ care tre- 
buie alungat. Pentru jungian boala constituie un mesaj sim- 
bolic al inconştientului, indicând unde anume s-a împotmolit 
pacientul în lupta sa de împlinire a cerinţelor programului 
arhetipal al vieţii. Într-o clinică psihiatrică pacientul par- 
curge ritualul consultatiei, al diagnozei și al tratamentului, 
pactizează cu psihiatrul pentru a fi descătușat de boală şi 
e încurajat să se lepede de responsabilitatea stării sale chi- 
nuitoare, lăsându-se „pe mâinile bune“ ale doctorului. Dim- 
potrivă, jungianul tratează pacientul ca întreg, încurajându-l 
să-şi asume deplina responsabilitate a condiţiei sale şi să-şi 
înțeleagă boala drept expresie a propriei vieţi trăite ca un 
tot. E învățat să-şi vadă simptomele ca provenind dintr-un 
mod de existenţă lipsit de echilibru, el însuşi reprezentând 

rezultatul unei intenţii arhetipale deturnate. Tratamentul con- 
stă în a-l ajuta să identifice şi să găsească nişte căi de amen- 
dare a frustrării arhetipale, părăsindu-şi unilateralitatea şi 
instaurând un nou echilibru între forțele contrare dinlăun- 
trul personalităţii lui luate ca întreg. 

Pentru a realiza acest lucru nu e de-ajuns să te limitezi 
la interactia cu circumstanțele conştiente. Este esenţial să 
cunoşti situația din inconştient. Iar aici analiza viselor și a 
transferului devine indispensabilă. Abordarea psihiatrică e 
complet diferită: scopul nu este să pătrunzi în inconştient ori 
să primeşti mesajele susceptibile de a-ţi fi transmise de aces- 
ta, ci să-l anihilezi, să-l reduci la tăcere cu medicamente. Telul 
psihiatriei este de a-ţi oferi primul ajutor şi „reabilitarea“ — 
de a-l reda pe pacient comunității. Posibilitatea ca prăbuşirea 
psihică să reprezinte o criză plină de semnificaţie existenţială 
şi o şansă de evoluţie lăuntrică e rareori luată în considerare. 

Totuşi, din onestitate fata de profesiunea psihiatrică, tre- 
buie să recunoaștem că pacienții lui Jung, după ce el a părăsit 
Burghdlzli, nu au reprezentat nicidecum materia primă curen- 
tă a practicii psihiatrice. Majoritatea erau oameni instruiți, 
înstăriți si aflaţi în a doua jumătate a vieţii. Unii erau ra- 
finati sub aspect psihologic, în sensul că beneficiaseră deja 
de o formă oarecare de psihoterapie înainte să-l consulte pe 
Jung, şi o bună parte aveau prea puţine dereglări strict psihi- 
atrice. „Cam o treime din cazurile mele nu suferă de vreo 
nevroză clar definibilă, ci de lipsă de sens si de scop în viata. 
Nu m-aş împotrivi dacă ea ar fi numită nevroza generală a 
epocii noastre“ (CW XVI, $ 83). 

Cărei cauze îi atribuia Jung „nevroza generală a epocii 
noastre“? — „Pierderii de suflet“ colective: pierderii con- 
tactului cu marile simboluri mitice și religioase ale culturii 
noastre, apariţiei instituţiilor sociale ce ne înstrăinează de 
propria natură arhetipală. Acest punct de vedere se situcază 

în prelungirea celui susţinut de filozofi precum Diderot şi 
Nietzsche și dezvoltat mai târziu de Freud în Neliniste in 
civilizație, anume că beneficiile civilizaţiei se obțin cu prețul 
fericirii naturale. Jung considera că pe măsură ce civilizația 
noastră devine mai seculară, mai materialistă şi mai coerci- 
tiv extravertită, nefericirea, „lipsa de sens şi scop“ a vieților 
noastre sporesc. Care ar fi soluția? Nu o „reîntoarcere la 
Biserică“, deoarece propria lui experiență l-a învăţat că — 
exceptând cazul când se produce o revelaţie de tip gnostic — 
religia organizată înseamnă moarte spirituală. $i tot în urma 
propriei experienţe, era încredințat că n-avem altă soluţie 
decât să părăsim căutarea exclusiv extravertită de sensuri, 
desfășurată în lumea exterioară a obiectelor materiale și atât 
de tipică pentru cultura noastră, spre a restabili, în schimb, 
contactul cu facultățile creatoare de simboluri existente latent 
în însăşi natura noastră psihică. Iar pentru asta e nevoie de 
un intens travaliu psihologic care să ne facă receptivi la 
bogăţia lăuntrică a inconştientului, spre a ne realiza efectiv 
tendinţele către totalitate. În acest proces, semnificaţia și sen- 
sul ne reumplu vieţile. 

Jung a împărţit analiza în patru etape care inevitabil se 
suprapun şi nu se succed neapărat, întotdeauna, în aceeaşi 
ordine. Ele sunt: 


(1) Confesiunea — reprezentând etapa catharsisului initial, în 
care pacientul împărtășeşte analistului secretele care-l apasă. 
Procesul este de regulă asociat cu un simțământ de mare 
usurare, de despovarare, de eliminare a unei încărcături otrăvite. 
Sentimentele de vinovăţie scad în intensitate, la fel sentimen- 
tul de-a fi izolat, inferior, un paria. Începe integrarea umbrei. 


(UI) Clarificarea — etapă echivalentă, în mare, cu analiza 


„interpretativă“ freudiană. Sunt examinate simptomele și 
fenomenele de transfer si sunt identificate zonele de dezvoltare 

ratată. In această etapă se produc rareori transformări radi- 
cale, dar începe interactia intensă cu inconştientul. 


(II) Educarea: intuitiile obținute în etapele (I) şi (II) sunt 
implantate acum în viață. Persoana începe să se resimtă pe 
sine altfel si să exploreze noi modalități de a fi. Lucrul aces- 
ta e însoțit de o mai bună adaptare la cerințele societății. 


(IV) Transformarea: interactia cu inconştientul determină per- 
soana să se confrunte cu umbra, anima sau animusul și cu alte 
componente arhetipale activate spre a-i contracara homeosta- 
tic, în mod natural, dezvoltarea anterioară — îngustă, neurotică 
ori unilaterală. În această etapă intră în scenă, suverană, funcția 
transcendentă a simbolurilor. Calea spre individuatie este acum 
deschisă si e asociată cu atingerea „identității de sine“, o stare 
depășind simpla „normalitate“ sau „adaptare socială“ şi re- 
prezentând deplina afirmare și acceptare a persoanei proprii 
ca entitate completă și perfect indreptatita. 


Jung a explicat procesul analitic prin prisma studiilor sale 
de alchimie. A admis că, asemenea alchimiei, analiza nu e 
o ştiinţă, ci o artă, o ars spagyrica (spagyrica provenind 
din două cuvinte grecești, span, care înseamnă a sfâşia, a 
separa, a întinde — aşadar a analiza —, și agerein, a aduna 
laolaltă sau a asambla — așadar a sintetiza). Deviza alchimi- 
că solve et coagula („dizolvă şi coagulează“) exprimă înseși 
aceste două trepte: „Alchimistul vedea esenţa artei sale în 
separare şi analiză, pe de-o parte, şi în sinteză şi consoli- 
dare, pe de alta“ (Prefata la CW XIV). Faza analitică este 
corespondentul metodei reductive a lui Freud şi primelor 
două etape ale analizei jungiene, iar următoarea, faza sin- 
tetică, e corespondentul ultimelor două etape. 

Atingerea scopurilor analizei sau, dimpotrivă, eşecul ei 
depinde de materialele brute (prima materia din alchimie) 

cu care pacientul si analistul vin în situaţia analitică (retortă, 
vas) şi de transformarea produsă prin interactia lor. Prima 
condiţie este ca ambii să-şi asume o totală responsabilitate 
atât pentru ei înşişi, cât și pentru propria contribuție la relaţia 
lor. „Doctorul trebuie să iasă din anonimat şi să dea seamă 
despre sine, aşa cum le cere şi pacienţilor să facă“ (CW 
XVI, § 23). 

La început, celor mai multi pacienţi le este greu să-și 
asume responsabilitatea fata de ei înşişi şi boala lor, prefe- 
rând să-i facă pe alţii răspunzători şi să adopte o atitudine 
pasivă sau dependentă de analist. Dar lucrurile trebuie să 
se schimbe dacă analiza are şansa să treacă vreodată din- 
colo de a doua etapă. „Adevărata terapie începe abia când 
pacientul vede că nu-i mai stă în cale tatăl sau mama, ci el 
însuşi...“ (CW VII, § 88) 

A convinge pacientul să-şi asume propria boală cere une- 
ori mult tact, căci altminteri el poate adopta o atitudine 
morală de autocondamnare. Pacientul trebuie să înțeleagă 
că boala nu e „vina“ lui, însă doar el poate să-i dezvăluie sem- 
nificatia şi să-i descopere tratamentul. Scopul este de-a sti- 
mula o relație creatoare, atât cu boala, cât şi cu personalitatea 
ca întreg, şi nu de-a genera sentimente de vinovăţie ori 
remuşcări. 

Tehnicile analizei jungiene — cele două fotolii, reciproci- 
tatea dialectică între două persoane egale, pauzele relativ 
frecvente şi reducerea progresivă a numărului de şedinţe, 
analiza personală a viselor și „imaginaţia activă“ din afara 
situaţiei analitice — au, toate, scopul de a întări la pacient 
acest simț al responsabilitatii față de propriul proces de 
creştere lăuntrică. 

Iată de ce a înlăturat Jung divanul din camera de con- 
sultatie. Determinând pacientul să fie pasiv şi dependent, 
divanul favoriza cu siguranță regresiunea freudiană la com- 

plexele infantile si impiedica initierea acelei aventuri cu scop 
de conlucrare şi prospectare ce defineşte, în concepția lui 
Jung, analiza. Deşi lua notă de ceea ce fusese pacientul în 
trecut, Jung se arăta mult mai interesat de ceea ce este pacien- 
tul în procesul devenirii lui prezente. Faptul de a sta fata în 
faţă pe fotolii asemănătoare înlesnea, atât pentru pacient cât 
şi pentru terapeut, considerarea celuilalt drept un coleg 
implicat într-o activitate comună, ca şi testarea veridicitatii 
eventualelor proiecţii pe care fiecare le-ar fi putut face asupra 
celuilalt. 

În ce priveşte frecvența şedinţelor, Jung critica practi- 
ca freudiană de-a vedea pacienţii foarte des, vreme înde- 
lungată. 


Psihanalistul crede că trebuie să-și vadă pacientul o oră pe zi, 
luni în şir, eu mă rezum în cazurile dificile la trei sau patru 
şedinţe pe săptămână. De regulă mă mulțumesc cu două şi de 
îndată ce pacientul începe să meargă bine le reduc la una sin- 
gură. Între timp, el trebuie să lucreze singur, dar sub supraveghe- 
rea mea. Îi furnizez cât se poate de repede cunoștințele 
psihologice necesare pentru a se elibera de autoritatea mea 
medicală. În plus, întrerup tratamentul cam la zece săptămâni, 
ca să-l retrimit astfel în mediul lui normal... În cadrul unui 
asemenea procedeu, timpul acționează ca un factor de însănă- 
toşire, fără să fie nevoie ca pacientul să plătească timpul doc- 
torului. Cu o orientare adecvată, majoritatea devin în stare după 
o vreme să-și aducă propria contribuție — oricât ar fi ea de 
modestă, la început — în activitatea comună. Potrivit expe- 
rientei mele, durata absolută a curei nu e scurtată prin mai 
multe şedinţe. (CW XVI, $ 43) 


Afirmația lui Jung că timpul necesar analizei nu se 
scurtează prin menţinerea unui număr mare de ședințe săp- 
tămânale e dovedită de anumite studii care n-au reușit să 

demonstreze că cinci şedinţe ar produce rezulte mai bune 
decât se pot obţine cu una sau două şedinţe pe săptămână. 
Există totuşi analişti, mai ales freudieni, dar şi unii 
postjungieni din şcoala „psihologiei dezvoltării“, care susţin 
— aşa cum se susține o dogmă religioasă — că analiza 
înseamnă patru sau cinci şedinţe săptămânale, „altfel nu e 
analiză“. Jung ar fi tratat cu dispreţ o asemenea idee. În orice 
caz, procesul analitic nu poate fi grăbit. Ars spagyrica nece- 
sită fatalmente timp ca să-şi îndeplinească telurile. 

Un alt aspect al practicii lui Jung, pe care cei mai multi 
analişti au decis să-l ignore (adesea din motive financiare), 
este recomandarea lui de a se întrerupe analiza din zece în 
zece săptămâni, astfel ca pacientul să plonjeze iar în viață şi 
să i se tempereze speranţele puse în analist, stimulându-i-se 
în schimb încrederea în Sinele propriu. În felul acesta pacien- 
tul nu trăieşte pentru analiză, ci face analiză ca să trăiască 
— lucru extrem de benefic atât pentru pacienţi, cât şi pen- 
tru analişti deoarece e evitată starea de epuizare ce-i poate 
afecta atât de lesne pe terapeutii constiinciogi, iar munca lor 
este ferită de pericolul transformării într-o „rutină“ ori într-o 
tehnică lipsită de viata. O întrerupere periodică a îndatoriri- 
lor clinice le dă analiştilor posibilitatea să se dedice altor 
ocupaţii, precum cercetarea, scrisul, lectura, pictura, mode- 
lajul în lut, călătoria, sportul, astfel încât să-şi poată reali- 
menta energiile creatoare şi să-şi întărească imunitatea fata 
de acele forme de contagiune psihică şi de „vidare“ obiş- 
nuite în rândul terapeutilor, asistentilor sociali şi psihiatrilor. 

Trebuie totuși să recunoaştem că unii pacienţi nu pot 
deloc să lucreze astfel, mai ales cei care, din cauza unor de- 
ficiente parentale manifestate în copilărie, au tulburări de per- 
sonalitate la limita patologicului ori de tip narcisist — sau, 
în fine, suferă de ceea ce Bowlby numea „dependenţă anxi- 


ya 


oasă“. Aceşti pacienți au nevoie de timp ca să stabilească 

o relaţie de lucru cu analistul, relaţie datorită căreia pot in- 
cepe să se considere capabili de o legătură durabilă, baza- 
tă pe intimitate şi încredere. Şi numai după ce au obţinut 
lucrul acesta pot începe să beneficieze de acea interactie 
imaginativă cu inconştientul pe care Jung o consideră cru- 
cială în analiză. Exceptându-i pe aceştia şi alte câteva cazuri 
neobişnuite, abordarea jungiană clasică poate fi aplicată cu 
succes pacienților suferind de cele mai diverse probleme 
personale şi dereglări neurotice. 

Pentru Jung, interactia cu inconştientul reprezenta pro- 
priul său mod de viata, având drept scop de a fi, pur şi sim- 
plu, în suflet (esse in anima), ceea ce înseamnă să fii mereu 
receptiv la forţa creatoare a sufletului. „A fi ceea ce posedă 
suflet este a fi viu. Sufletul e partea vie din om, e ceea ce 
trăieşte din sine si produce viață...“ (CW IX i, $ 59). Lu- 
crurile devin vii şi capătă suflet atunci când ajung sub influ- 
enta imaginaţiei. „Psihicul creează în orice moment realitate 
şi singura expresie pe care o pot găsi pentru activitatea asta 
e «fantezie» (CW VI, § 78). 

Secretul, atât al analizei cât şi al vieţii, este să participi activ 
la această fantezie, deopotrivă în viata din somn si în cea trează. 
„În somn fantezia ia forma visului. Dar şi în viata trează con- 
tinuăm să visăm sub pragul conştiinţei“ (CW XVI, § 125). 
Sufletul ne însoţeşte neîncetat, însă în genere îi ignorăm mani- 
festările pentru că nu reuşim să i le percepem. Iar lucrul aces- 
ta poate fi corectat nu numai ocupându-ne de visele noastre, 
ci şi prin practica imaginației active. E vorba de un proce- 
deu prin care se asigură libertatea psihicului, îngăduindu-i 
să se exprime spontan, fără obişnuitul amestec al eului. Este 
„arta de a lăsa lucrurile să se întâmple“, pe care Jung o re- 
marcase la Helene Preiswerk în timpul şedinţelor de spiritism 
şi de asemenea la el însuși când se confruntase cu inconştien- 
tul. „Arta de a lăsa lucrurile să se întâmple, acţiunea prin 

nonactiune, să te laşi în voia ta — cum propovaduia Meister 
Eckhart — au devenit pentru mine cheia menită să deschidă 
poarta către Cale. Trebuie să lăsăm lucrurile să se întâm- 
ple în psihic“ (Prefata la Secretul Florii de Aur, Richard 
Wilhelm, Routlege & Kegan Paul, 1962, 93). 

Imaginaţia activă necesită o stare de reverie, aflată între 
somn şi trezie. Este ca şi cum ai începe să te cufunzi în somn, 
dar te-ai opri putin înainte de a-ți pierde cunoștința şi ai 
rămâne în starea asta, atent la ce se întâmplă. E important 
să înregistrezi tot ce ai resimțit, astfel încât să poți pune acest 
material, într-o formă neperisabilă, la dispoziţia conștiinței: 
îl poţi reda în scris, într-o pictură, în obiecte de lut si chiar 
în dans ori în interpretări dramatice. 

La început eşti de obicei un simplu spectator, dar dacă 
“ti este dat să resimti realitatea sufletului şi să te supui cu 
adevărat forței sale modelatoare, atunci trebuie să pătrunzi 
'nlăuntrul fanteziei şi să devii un actor total implicat în 
ramă: 


Trebuie să te incluzi pe tine însuţi în acest proces, cu reacti- 
ile tale personale, exact ca și cum ai fi unul dintre personajele 
fanteziei sau, mai curând, ca si cum drama care se joacă în 
faţa ta ar fi reală. Desfășurarea fanteziei este un fapt psihic, 
la fel de real pe cât ești de real — ca entitate psihică — tu 
însuţi. Dacă această operaţie crucială nu este îndeplinită, toate 
transformările rămân, abandonate, în fluxul de imagini și tu 
însuți rămâi neschimbat. (CW IV, § 753) 


Tot din cauza propriei sale experiențe, Jung ţinea foarte mult 
ca pacienții lui să-şi reprezinte în picturi imaginile psihice. 


Pacientul poate deveni independent în mod creator prin această 
metodă — dacă o pot numi astfel. Nu mai e dependent de vise 
ori de cunoştinţele doctorului său, ci, pictându-se pe sine, îşi 

dă o formă proprie. Pentru că ceea ce pictează reprezintă fan- 
tezii active... Este el însuși într-un sens nou și până acum străin 
pentru el, căci eul i se înfăţişează acum ca obiectul a ceea ce 
acționează înlăuntrul său. (CW XVI, § 106) 


Învăţând să-şi analizeze visele şi dezvoltându-și capa- 
citatea de imaginaţie activă, pacientul îşi asumă tot mai mult 
responsabilitatea pentru propria-i viata şi individuatie. 


Prin urmare, timpul dintre consultații nu trece fără folos. În 
felul acesta faci mare economie de timp atât pentru tine, cât 
şi pentru pacient, în cazul căruia timpul înseamnă bani con- 
siderabili; si totodată el învaţă să stea pe picioarele proprii, 
în loc să se cramponeze de doctor. Travaliul întreprins de 
pacient prin asimilarea progresivă a conţinuturilor inconștiente 
duce în cele din urmă la integrarea personalității sale şi ca atare 
la înlăturarea disocierii neurotice. (CW XVI, $ 26, 27) 


Terapeutul 


La Jung veneau multe persoane, cu atestari medicale sau 
fără, exprimându-și dorința de-a deveni analişti. Pe unul din- 
tre aceşti solicitanti Jung îl descrie în autobiografia sa: era 
doctor, cu un trecut fără pată şi cu cele mai bune recoman- 
dări. Când şi-a exprimat intenţia de-a se instrui ca să de- 
vină analist, Jung i-a spus: 


„Ştiţi ce înseamnă asta? Înseamnă că trebuie să învăţaţi mai 
întâi să vă cunoasteti chiar pe dumneavoastră. Dumneavoas- 
tri înşivă sunteți instrumentul. Dacă nu sunteți un instrument 
bun, cum ar putea pacientul să fie făcut bine? dacă nu sunteţi 
convins, cum l-ați putea convinge? Trebuie să fiţi neapărat auten- 
tic. Dacă nu sunteți, doar Dumnezeu vă mai poate ajuta! Veţi 

îndrepta atunci pacienţii pe un drum greșit. Așadar, trebuie să 
acceptaţi mai întâi să fiți analizat dumneavoastră.“ (MDR 134) 


Şi Jung l-a respins de îndată ce i-a ascultat primul vis, 
care dezvăluia o psihoză latentă. Ce contează însă sunt 
observaţiile sale, relevând accentul pe care-l punea pe nece- 
sitatea ca terapeutul să se supună integral procesului pe care 
intenționează să-l supervizeze pentru alții. „Un discipol din 
vechime spunea: «Dacă omul nepotrivit foloseşte unealta 
potrivită, unealta potrivită acţionează nepotrivit.» Acest 
proverb chinezesc, atât de adevărat din păcate, contrastează 
puternic cu credința noastră în metoda «potrivită», indiferent 
de omul care o aplică. În realitate, totul depinde de om și prea 
putin sau nimic de metodă“ (CW XIII, § 4). 

Nu numai că analistul trebuie analizat în cursul instrui- 
rii sale, dar el trebuie să-şi continue singur analiza de-a lun- 
gul vieţii profesionale. 


Analistul trebuie să înveţe tot timpul, la nesfârșit... Am putea 
spune fără să exagerăm prea mult că nu mai puţin de jumă- 
tate din orice tratament care atinge straturi îndeajuns de adânci 
constă în examinarea de sine a doctorului, pentru că numai 
ceea ce doctorul poate îndrepta în el însuși ar putea avea șansa 
să fie îndreptat şi în pacient. Şi nu e inutil nici dacă simte că 
pacientul îl loveşte, ba chiar îl disprețuiește; doar propria sa 
durere e aceea care-i dă măsura forței de a vindeca. Acesta 
şi nu altul e sensul mitului grecesc despre doctorul rănit. (CW 
XVI, § 239) 


Autoanaliza e necesară deoarece, în concepția lui Jung, 
relaţia analitică presupune din partea analistului o implicare 
la fel de puternică, dacă nu şi mai mare, ca a pacientului. 
La nivel inconştient, atât doctorul, cât si pacientul iau parte 
la ceea ce alchimistii au denumit coniunctio: asemenea unor 

substante chimice, ei sunt uniti in situatia analitica prin afini- 
tate, iar interactia lor produce o schimbare. „Când se com- 
bina două substanţe chimice, ambele sunt modificate. Este 
exact ce se petrece în transfer“ (CW XVI, $ 358). 
Termenul de „transfer“ a fost introdus initial de Freud 
spre a desemna procesul inconştient prin care pacientul 
atribuie analistului simţăminte şi atitudini proprii, de fapt, 
unor persoane semnificative din trecutul său. Lucrul acesta 
produce așa-numita relație de transfer, care trebuie diferen- 
ţiată de relația analitică sau alianța terapeutică, referitoare 
la întregul relaţiei dintre pacient şi analist, ca persoane reale. 
Jung a lărgit considerabil sfera freudiană a transferului, 
concepând relaţia doctor-pacient ca pe o legătură arhetipală, 
prezentă în noi de la începuturile timpului. În cursul unei 
analize, imaginile arhetipale sunt activate si, odată proiec- 
tate asupra persoanei analistului, pot să-i confere acestuia o 
mare forță terapeutică (sau distructivă). Propria experiență a 
lui Jung a pus în evidenţă proiecția frecventă a unor persoane 
arhetipale de tipul magicianului, şamanului, vraciului şi bă- 
trânului înțelept. Apoi, fapt foarte important sub aspectul 
rezultatului terapeutic, analistul poate să devină receptorul 
proiecției unor nevoi arhetipale neimplinite anterior. El poate 
deveni bunăoară personajul patern atotputernic de care 
pacientul a fost lipsit în copilărie — ceea ce a reprezentat, 
neîndoielnic, o componentă crucială în transferul efectuat 
de Jung însuşi asupra persoanei lui Freud. În sfârşit, inten- 
sa activitate inconştientă a pacientului determină o activi- 
tate simetrică în inconştientul analistului, iar rezultatul este 
că legătura dintre ei se transformă în ceva mult mai profund 
decât relaţia convenţională doctor-pacient. lar tocmai acest 
aspect al transferului duce la necesitatea stringentă ca tera- 
peutul să fie temeinic analizat şi să rămână conştient de pro- 

pria sa „ecuaţie personală“. Atunci abia îi este cu putință 

analistului să identifice elementele pe care le proiectează 
inconştient asupra pacientului (aşa-numitul contratransfer) 
şi să le folosească în mod constructiv în relaţia terapeutică, 
neîngăduindu-le să devină distructive. 

Mai mult, spre deosebire de analiştii altor şcoli, Jung a 
relevat importanța vitală a sentimentului — nu numai al pa- 
cientului fata de analist, ci şi al analistului faţă de pacient. 
Sentimentul oferă un catalizator de inestimabilă valoare. 
El trebuie să fie prezent în relaţia eului cu inconştientul şi, 
în aceeași măsură, în relația analitică însăşi. Lucrul acesta 
e mai cu seamă valabil atunci când pacientul şi analistul 
sunt amândoi bărbați sau amândoi femei, reușita fiind 
condiționată de existenţa unei relaţii afective a fiecăruia cu 
inconştientul celuilalt. Unii pacienţi, excesiv de rationali, 
„încearcă să înțeleagă doar cu creierul... şi când au înţeles 
cred că au realizat până la capăt ceea ce le revenea. Faptul 
că ar fi trebuit să aibă şi o relaţie afectivă cu conținuturile 
inconştientului li se pare bizar, ba chiar ridicol“ (CW XVI, 
$489). Şi totuşi, dacă sentimentul nu e prezent, nu se va pro- 
duce nici creşterea lăuntrică, nici transformarea. 

Astfel, în orice analiză temeinică personalitatea docto- 
rului şi a pacientului sunt implicate la fel de total. Propu- 
nând această concepție profund angajată asupra relaţiei 
analitice, Jung desăvârşea viziunea operei sale de-o viaţă, 
datând din vremea în care, student la medicină, citise în 
Krafft-Ebing că bolile mentale sunt „maladii ale persona- 
lităţii“ şi că, pentru a le trata, doctorul trebuie să se situeze 
„înapoia obiectivitatii experienţelor sale“ şi să răspundă cu 
„totalitatea ființei proprii“. 


{T 
Asa-zisul antisemitism al lui Jung 


Am început prin a-l numi pe Jung o persoană paradoxală, 
dat fiind că alesese o cale excesiv de individuală pentru 
descoperirea fiinţei umane universale din interior. Era atât 
de fidel propriei sale ,,luminite“, încât foarte multi l-au con- 
siderat un personaj bizar şi nu s-au ostenit prea mult să-i inte- 
leagă scrierile ori să-i desluşească ideile. O parte dintre cei 
care au încercat l-au priceput anapoda și s-au folosit de asta, 
adesea necinstit, ca să-l atace. Putem înțelege fenomenul 
prin prisma tipului său psihologic. Ca tip introvertit gandi- 
re-intuitie, Jung avea o umbră de tip extravertit sentiment-sen- 
zatie. Asta înseamnă că era capabil de formulări intelectuale 
strălucite şi de intuitii psihologice profunde, dar că, în con- 
secinta, atât judecatile sale înrădăcinate în sentiment, cât 
şi relaţia lui cu circumstanţele exterioare puteau rămâne pre- 
care. Nu e neobişnuit pentru asemenea tipuri să simtă îndem- 
nul de a-şi afirma viziunea proprie asupra adevărului într-un 
fel îndrăzneț şi neadmiţând nici un compromis tocmai în 
acele împrejurări când, din tact şi rafinament politic, ar tre- 
bui să păstreze tăcerea. Lucrul acesta îi face, fatalmente, să 
dobândească şi duşmani, dar şi prieteni. Jung era conştient 
de acest handicap. 


Am jignit mulți oameni, pentru că de îndată ce vedeam că nu 
mă înțeleg subiectul era, din punctul meu de vedere, închis: 
trebuia să merg mai departe. N-aveam răbdare cu oamenii — 

exceptându-i pe pacienți. Trebuia să mă supun unei legi inte- 
rioare care mă domina si nu-mi lăsa libertatea de a alege. 
Fireşte că nu m-am supus ei întotdeauna. Cum am putea trăi, 
oricare dintre noi, fără inconsecvente? (MDR 328) 


Un astfel de lucru poate să însemne o forță, dar si o slă- 
biciune. Pe de-o parte, îi dădea putinţa să facă descoperiri 
şi să construiască ipoteze la care nimeni altul nu ar fi avut 
curajul să ajungă la vremea aceea, contracarând astfel ten- 
dintele anti-psihic şi proambientale ale behaviorismului, ca 
şi tendințele reductive ale psihologiei freudiene sau pre- 
dilectiile materialiste ale culturii contemporane. Pe de altă 
parte, însemna că unele din ideile sale stârneau o împotrivire 
duşmănoasă, în vreme ce altele rămâneau neintelese ori erau 
întâmpinate cu indiferență. Mai însemna şi că s-a expus sin- 
gur unor invinuiri grave, ca de pildă acuzatiei că ar fi rasist. 

Nu e locul aici să examinăm în detaliu această acuza- 
tie, dar cum ea reapare din vreme în vreme şi se susține că 
toate ideile lui Jung trebuie respinse din cauza ei, cititorul 
este îndreptăţit să afle esenţa acestei învinuiri, ca şi versi- 
unea jungiană a poveștii. 

Acuzatorii lui Jung susțin că în anii care au urmat pre- 
luării puterii de către Hitler (în 1933) Jung s-a comportat 
într-un fel care îi dovedea atât antisemitismul, cât şi sim- 
patiile naziste. Îşi bazau afirmaţia pe două probe: (1) că a 
publicat articole care susțineau existenţa unor diferenţe între 
psihologia evreiască şi cea ariană; şi (2) că a devenit în 1933 
preşedintele Societății Medicale (predominant germane) de 
Psihoterapie, transformând-o într-o Societate Internaţională 
al cărei preşedinte a rămas până în 1939 — şase ani după 
ce Societatea Germană se „aliniase“ (gleichgeschaltet) ofi- 
cial la ideologia nazistă. 

Jung n-a pus in discutie adevarul acestor afirmatii, dar 
a tăgăduit cu înverşunare că ar fi nazist ori rasist. Cum își 
justifica atunci comportarea? Mai întâi, articolele fuseseră 
publicate într-o revistă de specialitate adresată psihiatrilor, 
Zentralblatt fiir Psychotherapie, ai cărei cititori erau, în mare 
parte, ei înşişi evrei. La începutul anilor '30 chestiunea 
iudeo-ariană era, ca să folosim o formulă foarte blândă, mult 
prea prezentă în mintea oamenilor. În opinia lui Jung, era o 
problemă ţinând, în mare măsură, de proiecția umbrei: arienii 
îşi proiectau umbra asupra evreilor si viceversa. Era deci nece- 
sar să se încerce constientizarea diferenţelor psihologice reale 
dintre cele două grupuri, în speranța că astfel proiecția umbrei 
va fi atenuată, înlesnindu-se acceptarea reciprocă. 

Atacat de un psihiatru elveţian, Dr. Gustav Belly, în Neue 
Ziiricher Zeitung din 27 februarie 1934, că s-a consacrat 
acestor chestiuni, Jung a replicat: 


Am fost, cu siguranţă, atât de imprudent încât să fac tot ce 
poate fi în clipa de față mai susceptibil să fie rău înţeles: am 
pus pe tapet chestiunea evreiască. Am făcut-o însă deliberat. 
Preastimatul meu critic pare să fi uitat că prima regulă a psi- 
hoterapiei este să discuti cu maximum de amănunte despre 
lucrurile cele mai delicate şi mai periculoase — și totodată 
cel mai rău înțelese. (CW X, § 1024, sublinierea mea.) 


Atât aici, cât şi în alte articole, a susținut că diferența 
între abordarea freudiană şi propria lui abordare se datorea- 
ză în bună parte trecutului evreiesc al lui Freud şi, respec- 
tiv, educaţiei sale creştine: 


Am sugerat cu ani în urmă că orice teorie psihologică ar tre- 
bui criticată mai întâi ca formă de confesiune subiectivă... 
Această premisă subiectivă e același lucru cu idiosincrazia 
noastră psihică. Idiosincrazia e condiționată de (1) individ, 


164 


ASA-ZISUL ANTISEMITISM AL LUI JUNG 


(2) familie, (3) naţiune, rasă, climat, localizare și istorie... Sunt 
mândru de premisele mele subiective, iubesc în ele pămân- 
tul elveţian, sunt recunoscător înaintaşilor mei teologi că mi-au 
transmis premisa creştină... 


Psihologia evreiască a lui Freud este condiționată, în mod 
similar, de istoria poporului evreu. 


Nu ne este oare îngăduit să întrebăm în ce constă diferența 
dintre o perspectivă fundamental evreiască si una fundamen- 
tal creştină...? Putem crede cu-adevărat că un trib care a rătă- 
cit prin istorie vreme de câteva mii de ani ca „poporul ales 
de Dumnezeu“ nu a ajuns la ideea asta grație unei particulari- 
tăţi psihologice foarte aparte? Dacă nu există diferente, cum 
de îi recunoaştem pe evrei? 


Toate ramurile umanităţii provin dintr-un singur trunchi, 
dar ce ar însemna un trunchi lipsit de ramuri distincte? „De 
ce această susceptibilitate ridicolă când cineva încearcă să 
spună ceva despre diferența psihologică între evrei şi 
creştini? Şi un copil ştie că există diferenţe“ (CW X, § 1029). 

Jung sfârşeşte prin a nega că a ridicat această problemă 
din cauza simpatiei faţă de poziţia nazistă. Nu a făcut decât 
să reia puncte de vedere pe care le sustinuse încă din 1913. 
Totuşi „e o coincidenţă extrem de nefericită şi de uimitoare, 
admit cu toată sinceritatea, ca programul meu ştiinţific să 
se fi putut lega, fără nici o contribuţie din partea mea şi 
împotriva dorinței mele exprese, de un manifest politic“ (CW 
X, $ 1034). 

În ce priveşte a doua acuzație, anume că preşedinţia sa 
la Societatea Medicală de Psihoterapie a coincis cu primii 
şase ani ai dictaturii lui Hitler, Jung s-a apărat spunând că 
acceptase să fie președinte tocmai ca să-i protejeze pe mem- 
brii evrei ai societăţii. Iată faptele: preşedintele anterior al 


165 


JUNG 


societății, profesorul Ernst Kretschmer, demisionase in 1933, 
când a venit la putere Hitler, foarte probabil pentru că pro- 
cesul de Gleichschaltung (literal: „aducere la unison“) a so- 
cietatii era iminent. Jung, pe atunci vicepreşedinte onorific, 
a acceptat la cererea membrilor marcanți ai societății să preia 
funcția, dar a pus condiţia ca statutele să fie modificate radi- 
cal, pentru ca societatea să se transforme într-o organizație 
internaţională. 

Si lucrul acesta s-a făcut, vechea Societate Germană 
devenind Societatea Generală Medicală Internaţională de 
Psihoterapie, alcătuită dintr-o serie de secții nationale — 
olandeză, daneză, suedeză, elveţiană — pe lângă cea ger- 
mană. Ultima (Deutsche allgemeine ärztliche Gesellschaft 
fiir Psychotherapie) s-a înfiinţat şi „aliniat“ la Berlin in sep- 
tembric 1933 sub preşedinţia psihiatrului prof. M. H. Goring, 
vărul mareșalului. Una din primele acţiuni oficiale ale lui 
Jung, ca preşedinte al societăţii internaţionale, la Congresul 
din Bad Nauheim ţinut în mai 1934, a fost să stipuleze că 
toţi doctorii evrei germani care fuseseră excluși din societatea 
naţională „aliniată“ sunt îndrituiți să devină membri indivi- 
duali ai societăţii internationale, menținându-și astfel ace- 
leasi drepturi sociale şi profesionale. Mai mult, la sfârşitul 
Congresului, Jung a emis o circulară către toţi membrii, în 
care se enunta cu fermitate principiul: „Societatea Inter- 
națională este neutră politic si în convingeri.“ 

Aceste acțiuni nu prea indică simpatii antisemite sau fas- 
ciste din partea lui Jung. Și atunci, cum de au aceste învinuiri 
tendinţa să se repete? Unul dintre motive tine de o dovadă 
zdrobitoare în aparență, asupra căreia Jung a dat explicaţii, 
fără să mulțumească însă pe toată lumea. E vorba de calitatea 
lui de redactor-şef la Zentralblatt fiir Psychotherapie şi de 
răspunderea sa privind textele apărute aici. Zentralblatt era 
publicat în Germania, încă de la înființarea societății inițiale. 

Când a devenit organul Societăţii Internationale, a început 
să fie redactat din Ziirich de către Jung. În toamna lui 1933, 
profesorul Göring şi-a anunţat intenţia să publice un supli- 
ment special al Zentralblatt-ului pentru membrii Societăţii 
Germane, obligându-i la fidelitate fafa de ideologia natio- 
nal-socialismului. Jung n-a avut nici o putere, fiind vorba 
de o chestiune exclusiv germană. În momentul apariției nu- 
mărului din decembrie al Zentralblatt-ului, a descoperit cu 
groază că editura inclusese manifestul lui Göring în ediția 
destinată circulaţiei internaţionale, care purta numele lui în 
calitate de redactor-şef. În articolul său „Răspuns Doctorului 
Bally“, Jung declară că lucrul acesta s-a făcut fără ştiinţa 
sau aprobarea sa. Acuzatorii lui au refuzat să-l creadă. Totuşi 
în 1934 (şi nu după război, cum au susţinut unii) şi-a afir- 
mat public nevinovăția, iar dacă ar fi mințit cei capabili să-l 
demaste n-ar fi fost deloc puţini. Mai mult, au ieșit la iveală 
scrisori care îi confirmă versiunea. De pildă, Jung i-a scris 
în martie 1934 doctorului Olaf Briiel, cofondator danez al 
Societăţii Internaţionale, spunându-i că manifestul lui 
Goring a apărut împotriva „dorinței lui exprese“ şi că treuia 
să fie publicat într-un număr special, „purtând semnătura 
lui Géring, nu pe a mea“. Jung a scris totodată secretaru- 
lui Societăţii, Walter Cimbal, protestând împotriva celor 
întâmplate și cerându-i apăsat ca toate numerele următoare 
ale Zentralblatt-ului destinate circulaţiei internaţionale să 
fie „nonpolitice sub orice aspect“. 

Jung a mai fost pus în dificultate şi datorită limbajului 
folosit în articolele sale privind diferenţele dintre arieni şi 
evrei, ca şi a faptului că percepea „valoarea negativă“ atri- 
buită de Freud inconştientului ca pe o ameninţare la adresa 
culturii noastre, căci ar fi putut contribui la dezlantuirea 
forțelor distructive pe cale să se acumuleze în psihicul arian. 

Ca membru al unei rase vechi de trei mii de ani, evreul, ca si 
chinezul cultivat, e conștient psihologic pe o zonă mai întin- 
să decât noi. Ca atare, pentru evreu este în general mai puţin 
periculos să confere o valoare negativă inconştientului său. 
Inconstientul „arian“, pe de altă parte, conţine forte explozive 
şi germenii unui viitor care urmează să se nască, iar aceste 
elemente nu pot fi taxate, devalorizator, drept romantisme 
infantile fără pericole de ordin psihic. Popoarele germanice, 
încă tinere, sunt pe deplin capabile să creeze noi forme cul- 
turale care se află încă, atipite, în bezna inconştientului fiecărui 
individ, germeni pulsând de energie si capabili de o nestăvili- 
tă expansiune. Evreii, care au ceva de nomazi, nu au creat 
niciodată până acum o formă culturală proprie şi, din câte ne 
putem da seama, nici n-o vor face vreodată, pentru că toate 
instinctele şi darurile lor reclamă o naţiune mai mult sau mai 
puţin civilizată care să funcționeze pentru ei ca gazdă a dez- 
voltării. (CW X, § 353) 


Jung sugerează în continuare că inconştientul arian are 
un „potenţial mai înalt“ decât cel evreiesc deoarece posedă 
„O tinereţe nelecuită complet de barbarie“, aşa cum o 
dovedeşte „fenomenul formidabil al national-socialismului, 
la care toată lumea priveşte cu mirare“ (CW X, § 354). 

Exprimarea unor atare sentimente într-o revistă publicată 
în Germania nazistă — s-a sugerat — îl situează pe Jung în 
acelaşi cadru conceptual cu Adolf Hitler. Această judecată 
extrem de ostilă ţine prea puţin seama de atitudinile sociale 
predominante, la vremea aceea, în toate țările europene. 
Cultura în care s-a maturizat Jung a fost inerent antisemită. 
După standardele contemporane, era vorba de o societate 
rasistă. Până şi cei mai instruiți europeni credeau că negrii 
sunt inferiori şi că evreii constituie o problemă. Ambele afir- 
matii erau considerate de majoritatea oamenilor ca direct 
evidente, oricât de greu de crezut poate fi lucrul acesta de 

către cei născuți după 1945 — acel an fatidic în care spiri- 
tul european a fost năpădit de un val de oroare şi care ne-a 
transformat complet percepția față de ceea ce poate insem- 
na să apartii unui grup minoritar. 

Potrivit standardelor curente în primele patru decade ale 
acestui secol, Jung nu era rasist. Era, dimpotrivă, uman, 
deschis în spirit şi liberal. Fără să fie nici pe departe un 
burghez elveţian tipic, cum l-au descris duşmanii săi, a avut 
idei extrem de înnoitoare, devansând cu mult vremea sa. A 
pledat, de pildă, la începutul acestui secol pentru dezincrimi- 
narea homosexualității, considerând-o atât acceptabilă mo- 
ralmente, cât şi utilă ca formă de control al natalității; şi-a 
riscat reputaţia profesională luând partea lui Freud atunci 
când acesta era detestat de toată lumea din cauza concepti- 
ilor sale asupra sexualității infantile; şi a avansat ideea 
profund înnoitoare după care în interiorul oricărui bărbat 
se află o personalitate feminină completă, după cum în orice 
femeie există o personalitate masculină, iar aceste persona- 
litati trebuie constientizate, integrate şi trăite. Așa cum îi scria 
lui Freud spre sfârşitul prieteniei lor, „nu m-aș fi alăturat 
dumneavoastră de la bun început dacă n-aş fi avut erezia în 
sânge“ (Scrisorile Freud-Jung, 491, martie 1912). 

Se poate spune despre Jung că a fost lipsit deopotrivă 
de tact şi de abilitate punând problema relaţiilor dintre evrei 
şi creştini asa cum a pus-o, dar pe de altă parte Freud n-a 
fost niciodată atacat pentru a fi făcut exact același lucru. După 
ce prietenia sa cu Jung a încetat, Freud i-a scris lui Sandor 
Ferenczi spre a-i mărturisi că n-a reuşit să-i unească pe „evrei 
şi goyim în slujba psihiatriei“, adăugând că „ei se separă pre- 
cum uleiul și apa“. Într-o altă scrisoare către Ferenczi, scria: 
„Există cu siguranță mari diferențe între spiritul evreiesc 
şi cel arian. Putem observa asta în fiecare zi. În consecință 
trebuie să existe neapărat, ici şi colo, diferențe de viziune 

asupra vieţii si a artei. Însă n-ar trebui să existe o știință 
evreiască şi una ariană.“ Lucrul acesta ar fi foarte adevărat 
pentru psihanaliză şi psihologia analitică dacă ele ar fi real- 
mente nişte ştiinţe (de tipul fizicii sau chimiei), dar cum nu 
sunt ştiinţe, ci discipline hermeneutice („interpretative“), con- 
ceptia lui Jung despre ele — de „confesiuni subiective“ având 
tenta personalităţii şi a culturii celor care le-au iniţiat — este 
mai exactă. 

Jung a fost mult criticat pentru afirmaţia sa (citată mai 
sus) că evreii au nevoie de o natiune-,,gazda“ în sânul căreia 
să-şi dezvolte instinctele si darurile naturale, deoarece asta 
ar putea implica, aşa cum susțineau obsesiv naziștii, că evreii 
sunt „paraziți“. Şi totuşi Freud n-a fost niciodată criticat pen- 
tru utilizarea aceleiaşi terminologii. În Moise și monoteis- 
mul, carte publicată în 1938, Freud discută felurile în care 
evreii diferă de neevrei, admițând „faptul că, în anumite pri- 
vinte, sunt diferiți de natiunile-«gazda»... Neîndoielnic, au 
o părere extrem de bună despre ei înşişi, se consideră mai 
nobili, de un calibru mai înalt, superiori celorlalți oameni. 
Se consideră realmente poporul ales de Dumnezeu...“ Lui 
Freud i se îngăduie astfel de afirmaţii pentru că este evreu. 
Lui Jung nu — pentru că nu este evreu. 

Dacă învinuirea de antisemitism adusă lui Jung e ne- 
dreaptă, atunci de unde provine ea? Jung n-avea nici o în- 
doială: „Această suspiciune a emanat de la Freud“ (CW X, 
$ 166). Avem motive să credem că e adevărat. Există o 
scrisoare a lui Freud către prima pacientă psihanalizată de 
Jung, o evreică-rusoaică pe nume Sabina Spielrein; a fost 
scrisă în 1913, la scurtă vreme după ce destinatara scrisorii 
născuse un băiat si imediat înainte de conferința psihanalitică 
ținută la München: „M-am vindecat, după cum ştiţi, până 
şi de ultimele rămăşiţe ale predilectiei mele pentru cauza 
ariană şi mi-ar plăcea să cred că, dacă veţi avea un băiat, 

el va ajunge un sionist plin de vigoare... N-o să-i prezint la 
München omagiile mele lui Jung, cum ştiţi prea bine... 
Suntem şi rămânem evrei. Ceilalți doar ne vor exploata şi 
niciodată nu ne vor înțelege ori pretui.“‘ Ernest Jones, biogra- 
ful lui Freud, era conştient de rapiditatea cu care Freud şi 
cercul său vienez puseseră opozanților lor diagnosticul de 
antisemitism; el spune cum şi-a dat seama, cu oarecare sur- 
prindere, „cât de ultrasuspicioşi puteau deveni evreii la cel 
mai mic semn de antisemitism şi câte din remarcile sau 
actele lor s-ar putea interpreta în această lumină“. Freud nu 
făcea excepţie. „Avea obișnuita susceptibilitate evreiască 
la cel mai mărunt indiciu de antisemitism şi s-a împriete- 
nit cu foarte puţini neevrei.“ 

Cum Jung știa prea bine, resentimentele din tabăra freu- 
diană fuseseră generate de „nelealitatea“ sa, atribuindu-i-se, 
ca explicaţii pentru comportamentul său, nenumărate moti- 
vatii josnice: din nefericire, asemenea prejudecăţi au per- 
sistat în anumite cercuri freudiene şi evreieşti până în ziua 
de astăzi. 

Nedreptatea învinuirilor aduse lui Jung a fost dezvăluită 
de către acei evrei care l-au cunoscut cel mai bine. Gerhard 
Adler, James şi Hilda Kirsch, Rivkah Kluger, Sigmund 
Hurwitz şi secretara lui Jung, Aniela Jaffe, i-au luat cu toții, 
plini de curaj, apărarea, evocând ajutorul generos pe care 
l-a dat colegilor evrei şi familiilor lor care fugeau de perse- 
cutia nazistă şi negând că ar fi manifestat vreodată senti- 
mente antisemite sau pronaziste. Cât timp a fost preşedintele 
Societăţii Internationale de Psihoterapie, Jung a susţinut 
mereu dreptul evreilor de a participa deplin la treburile socie- 
tatii, în ciuda a ceea ce numea, în 1938, „psihoza politică 
a momentului“. A demisionat doar atunci când psihoza s-a 
întins sub forma celui de-al doilea război mondial. În timpul 
războiului, chiar și în acele clipe întunecate când victoria 

nazistă părea iminentă, Jung a fost un adept fervent al cauzei 
Aliaților, aşa cum o dovedesc propriile sale scrisori şi nu- 
meroşi martori independenți. 

La sfârşitul războiului a avut o întâlnire semnificativă 
cu Leo Baeck, eminent rabin şi profesor de religie, care iz- 
butise să supravieţuiască vreme de trei ani în lagărul de con- 
centrare de la Theresienstadt. Ajuns în 1946 la Ziirich, Baeck 
a refuzat invitaţia lui Jung, astfel că acesta s-a dus să-l vadă 
la hotelul unde locuia. Au stat de vorbă două ceasuri, timp 
în care Baeck l-a chestionat asupra tuturor acuzațiilor vehicu- 
late împotriva lui. Răspunsurile lui Jung l-au mulțumit pe 
Baeck şi la despărţire cei doi se aflau în raporturi amicale. 

În cursul acestei discuţii, Jung a admis că „avusese o scă- 
pare“ în evaluarea iniţială a fenomenului national-socia- 
lismului. Ce înțelegea prin asta? Ca toată lumea pe atunci, 
fusese impresionat de fulgerătoarea ascensiune a lui Hitler 
şi intelesese că dictatorul ar fi captat o formă extraordinară 
de energie din inconştientul teutonic. Totuşi, către sfârşitul 
lui 1934 îşi dăduse seama, ca orice observator atent, că ener- 
gia aceasta e canalizata în direcţii rele şi patologice. Rea- 
litatea era că, dacă îl interesase, national-socialismul îl 
interesase mai curând ca fenomen psihologic decât politic: 
era un exemplu de funcţionare a arhetipurilor la nivelul 
suprapersonal; se potrivea cu observaţia sa că, odată repri- 
mate, componentele arhetipale tind să erupă din inconştient 
în moduri primitive şi distructive. 

Cu o extraordinară clarviziune, Jung prezisese de fapt 
explozia nazistă într-un articol publicat nu mai târziu de 1918: 


Crestinismul l-a scindat pe barbarul germanic în două jumă- 
titi, una superioară şi alta inferioară, şi l-a făcut capabil, prin 
reprimarea părții întunecate, să-şi domesticească jumătatea 
luminoasă, făcând-o adecvată pentru civilizație. Dar jumătatea 
inferioară, întunecată, își așteaptă încă mântuirea şi al doilea 

răstimp de domesticire. Până atunci va rămâne asociată cu ves- 
tigiile erei preistorice, cu inconstientul colectiv, care e supus 
unei activări aparte si tot mai intense. Pe măsură ce viziunea 
creştină asupra lumii îşi va pierde autoritatea, „bestia cea 
blondă“ va fi auzită agitându-se tot mai amenințător în 
închisoarea ei subterană, gata în orice clipă să scape afară, fapt 
cu urmări devastatoare. (CW X, $ 17) 


Creştinismul, combinat cu structura disciplinată, ierar- 
hică, a societăţii germane, a reprimat în inconştientul teu- 
tonic elementele wotanice — ţinând de zeul patimas, 
irational al furtunii si freneziei, zeul războiului al cărui spi- 
rit brutal se înstăpânește peste sufletele oamenilor şi îi scoate 
din minţi, insuflându-le pofta de sânge şi distrugere. Aceste 
cumplite vestigii arhetipale erau puse acum în mişcare. 
Scriind în 1936, Jung avansa „ideea eretică după care adân- 
curile insondabile ale caracterului lui Wotan lămuresc mai 
bine national-socialismul“ decât explicaţiile raționale, ba- 
zate pe cauze economice şi politice (CW X, $ 385). 

Mitologia germană se singularizează prin aceea că zeii 
ei sunt biruiti de către forțele întunericului. În Ragnorok 
întreaga dramă mitică sfârşeşte o dată ce Walhalla e mis- 
tuită de flăcări, asemenea celui de-al Treilea Reich în 1945. 
În 1936 Jung îl percepea pe Hitler ca subjugat de aceste ele- 
mente wotanice reprimate: „Impresionant în fenomenul ger- 
man e faptul că un singur om, în mod vădit un «posedat», 
a molipsit o întreagă naţiune într-un asemenea grad încât 
totul s-a pus în mișcare şi-a început să se rostogolească spre 
dezastru“ (CW X, $ 388). 

Suntem îndreptățiți, aşadar, să conchidem că Jung nu era 
un susținător al naziștilor sau un antisemit; şi te simți îndem- 
nat să-i împărtăşeşti convingerea, atunci când scrie: „Trebuie 
să fie limpede pentru oricine care mi-a citit vreo carte că 
n-am fost niciodată un simpatizant nazist şi n-am fost nicio- 

dată antisemit; indiferent câtă citare şi traducere incorectă 
ori rearanjare a ceea ce am scris s-ar face, consemnarea ade- 
văratului meu punct de vedere nu poate fi distorsionată“ (C. 
G. Jung ne vorbeşte, 193). 

Temperamental, Jung nu era capabil să fie nazist. Era 
ostil oricăror mişcări de mase, deoarece ele negau valoarea 
predominantă a psihicului individual. Îi era silă de „isme“ 
Şi n-avea nici o încredere în dogme, oricare le-ar fi fost 
înfăţişarea. La fel ca oricine însă, avea o umbră şi, ţinând 
cont de cultura în care s-a maturizat, ar fi fost surprinzător 
ca umbra aceasta să nu conţină gi atitudini fasciste sau anti- 
semite. Dar, spre deosebire, foarte probabil, de detractorii 
săi, Jung şi-a analizat umbra: „Nu e deloc putin lucru să-ţi 
cunoşti propria vinovăţie şi propriu-ti rău şi nu ai, cu sigu- 
ranta, nimic de câştigat pierzindu-ti din vedere umbra. Când 
suntem conștienți de vinovăția noastră ne aflăm într-o pozi- 
tie ceva mai favorabilă — putem, cel putin, să sperăm că 
ne vom transforma si vom deveni mai buni“ (CW X, § 440). 
De această convingere fusese animat când îi mărturisise lui 
Leo Baeck că „a avut o scăpare“. 

Recent, o serie de jungieni au cercetat faptele cu scopul 
de a dezbate chestiunea cât mai deschis posibil, iar rezul- 
tatul discuţiilor lor a fost publicat în Lingering Shadows 
<Umbre remanente> (Boston: Shambhala, 1991). Unii din- 
tre autorii acestei culegeri interpretaseră materialul existent 
ca o dovadă a vederilor antisemite ale lui Jung, dar opinia 
lor e minoritară în ansamblul comunităţii jungiene. Aceia 
care continuă să-i aducă acuzații (provenind, în majoritate, 
din afara acestei comunităţi) au cu certitudine motive să 
insiste. O posibilă explicaţie este că nu şi-au analizat îndea- 
juns propria lor umbră reprimată — fie fascistă şi antisemită, 
fie anticreştină — şi se bucură de aura autoindreptatirii 
morale pe care o capătă atunci când se proiectează pe ei 
înşişi în Jung. 

Presupunând că Jung ar fi fost un simpatizant nazist, este 
acesta un motiv de a respinge psihologia analitică în între- 
gime? Unii spun cu insistență că da, convinși probabil că 
vederile unui om trebuie să se conformeze mai întâi pre- 
ceptelor contemporane de corectitudine politică pentru ca 
opera să-i fie luată realmente în serios. Convingerea le-ar fi 
justificată doar dacă s-ar dovedi că psihologia analitică, rezul- 
tat atât de direct al psihologiei fondatorului ei, este impreg- 
nată de spirit fascist. Din fericire însă, accentul pus pe 
importanța fundamentală a psihicului individual şi căutarea 
personală a completitudinii, combinat cu rezistenţa faţă de 
dogmatism, colectivism şi conformare socială situează psiho- 
logia analitică într-o zonă intelectuală cât se poate de înde- 
părtată de fascism. 

Jung era ostil tuturor acelor mișcări politice care încer- 
cau să sporească puterea statului, căci astfel individul ar fi 
fost privat de dreptul său de-a deveni autentic — credincios, 
adică, legii ființei proprii: „În măsura în care un om nu e 
fidel legii fiinţei sale proprii şi nu-şi desăvârşeşte persona- 
litatea, el nu va izbuti să-și realizeze sensul vieţii“ (CW XVII, 
§ 314). Cei care urmează linia unui partid nu-şi aleg pro- 
pria cale, ci își cufunda potentialitatile pentru totalitate intr-o 
existenţă relativ inconștientă de conformare colectivă. Jung 
n-a considerat deloc sănătoasă dependenţa crescândă a indi- 

vidului de stat, caracteristică pentru evoluţia politică din vre- 
mea sa: „înseamnă că întreaga naţiune este pe cale să devi- 
nă o turmă, bazându-se mereu pe un păstor care s-o mâne 
către păşunile cele bune. Toiagul de păstor devine curând 
o bâtă de fier, iar păstorii înşişi se transformă în lupi.“ (CW 
X, $ 413). 

Si totuşi, o parte dintre aceia pentru care așa-zisul fas- 
cism al lui Jung nu reprezintă o soluţie au găsit alte motive 
să-i respingă ideile, susținând că ele ar fi prea denaturate 
de presupozitiile tipice pentru o persoană născută la vre- 
mea (1875), în locul (Elveţia) şi în mediul („burghezia“ pro- 
fesională) respectiv ca să posede o validitate universală. De 
pildă, teoria individuaţiei e criticată pentru evidenta ei de- 
pendenta de tipul psihologic introvertit al lui Jung, atitudinea 
terapeutică e criticată pentru concentrarea asupra eveni- 
mentelor interioare şi insuficientul interes fata de relațiile 
personale, iar orientarea spirituală — pentru că este prea 
influențată de propria experienţă religioasă a lui Jung; toate 
acestea ar face ca psihologia sa să nu fie relevantă pentru 
problemele existențiale ale oamenilor din lumea de azi. 

Desigur că aceste critici sunt întrucâtva adevărate: ori- 
cine, cât ar fi el de strălucit, trebuie să se fi născut unde- 
va, la o anume dată, într-o comunitate oarecare şi trebuie, 
fatalmente, să fie supus limitărilor acestui destin. Tendin- 
tele introvertite, individualiste şi spiritualiste ale psihologiei 
jungiene sunt evidente şi de netăgăduit. Dar ceea ce con- 
tează în cazul cuiva care atacă perspectivele cruciale ale exis- 
tentei umane este în ce măsură isi poate identifica originile 
„parohiale“ şi, printr-un efort al intelectului si imaginaţiei, 
le poate depăşi. Iar lucrul acesta a fost, din întâmplare, unul 
din darurile cele mai neobişnuite — și mai paradoxale — 
ale lui Jung: capacitatea de a trăi în vremea sa şi totodată 
dincolo de ea, de a se înrudi cu oamenii tuturor vremurilor 

care au existat vreodată. Tot ce a scris poartă marca aces- 
tei înrudiri şi s-a spus despre el, pe drept cuvânt, că a avut 
idei într-un anume sens prea fundamentale ca să fie moder- 
ne. Tocmai pentru că era introvertit, plin de imaginaţie şi 
îndrăgostit de introspectie, a putut să privească adânc şi 
îndelung în oglinda Sinelui său lăuntric, astfel încât imagi- 
nea umanităţii văzută acolo să fie mai pătrunzătoare, mai 
deschisă spre viitor şi mai amplă decât tot ce s-a propus până 
acum. 

Darul lui Jung de a depăși îngrădirile propriei lui con- 
ştiinţe îşi are originea, cum am văzut, în jocurile imagina- 
tive din copilărie. Poate că cel mai semnificativ dintre ele 
a fost jocul cu piatra din grădina parohiei de la Klein-Hi- 
ningen (v. mai sus p. 16): „Oare eu însumi sunt cel care stă 
pe piatră — sau eu sunt piatra pe care stă el?“ Ritualul aces- 
ta recurent se poate interpreta ca o formă de comportament 
patologic al unui copil cu privatiuni de ordin emotional, care, 
neavând o „încredere fundamentală“ în lumea oamenilor, 
îşi compensează izolarea socială construindu-și în imagina- 
tie relaţia cu o piatră. Totuşi o astfel de interpretare reduc- 
tivă, deşi validă în limitele ei, neglijează consecinţele extrem 
de semnificative pentru copil şi cariera sa ca adult ale aces- 
tui joc. În dialogul cu piatra, semințele psihologiei jungiene 
au început să încolțească — principiul dualității, cel al opozi- 
tiei şi enantiodromia, forța insufletitoare a imaginaţiei care 
prin mecanismul proiecției înviorează lumea, conferindu-i 
viaţă şi sens, dialectica lăuntrică a tezei, antitezei şi sintezei, 
crucială pentru echilibrul şi dezvoltarea psihică. 

Piatra aceea a reprezentat prima întâlnire lăuntrică a lui 
Jung cu inconştientul: de atunci a început să fie fascinat de 
necunoscut, spre a înţelege ulterior, confirmându-i-se intu- 
itia în câmpiile Athi, funcția religioasă a psihicului — anume 
de a furniza instrumentul prin care Creaţia devine conştientă 

de sine. Proiectându-și psihicul în acea piatră, i-a conferit 
viaţă, identitate, conștiință, procedând asemenea alchimistilor 
atunci când aceştia scrutau, în retorte, prima materia. A ajuns 
să considere imaginaţia argintul viu din care se creează orice 
valoare; pentru că lumea materială a obiectelor este lipsită 
de orice alt sens în afara aceluia pe care i-l recunoaştem în 
psihic. 

Tipul acesta de vederi l-a expus pe Jung altor critici, 
anume că psihologia sa e fundamental egocentristă si anti- 
socială, ba chiar neştiinţifică: Jung ar tine prea putin seama 
de influenţele sociale asupra dezvoltării personalității, iar 
metodele lui terapeutice n-ar avea ca scop promovarea 
adecvării la cerințele societăţii. Aceste critici sunt în parte 
justificate, lucru pe care presupun că Jung îl ştia. Fiind însă 
profund introvertit, el era convins că relația cu lumea exte- 
rioară se poate obține doar prin realizarea conştientă a lumii 
interioare. „Relaţia cu Sinele este deopotrivă relaţia cu 
semenul nostru — și nimeni nu se poate lega de acesta din 
urmă până nu s-a legat de el însuși“ (CW XVI, $ 445). 
Individuatia, afirmă Jung, are două aspecte principale: „În 
primul rând este procesul interior şi subiectiv de integrare, 
iar în al doilea rând este procesul, la fel de necesar, pe care-l 
presupune relaţia obiectivă“ (CW XVI, § 448). „Nu te poți 
individua pe Everest“, spunea Jung (Hannah, Jung: His Life 
and Work, <Jung — Viaţa şi opera sa>, 290). Individuatia 
nu exclude pe cineva din lume, ci concentrează lumea în 
el însuşi (CW VIII, $ 432). 

Atunci când în sfârşit şi-a descoperit în sine siguranța 
care-i lipsise în mediul copilăriei, „certitudinea interioară“ 
obținută astfel l-a făcut capabil pe Jung să-şi urmeze calea 
proprie, să-i înfrunte pe psihologii de tip academic şi pe 
Freud și, asemenea lui William Blake, alt vizionar introver- 
tit, să trăiască într-o relaţie de compensare cu epoca sa. Dacă 

Freud a adoptat principiile cauzalitatii i determinismul psi- 
hic, s-a concentrat asupra psihopatologiei copilului şi a deza- 
probat religia, considerând-o dorință infantilă de protecţie 
parentală, Jung l-a contracarat adoptând o perspectivă teleo- 
logică, a susţinut libertatea voinţei, a extins procesul de dez- 
voltare dincolo de copilărie, spre a cuprinde întreaga durată 
a vieţii, a declarat că boala este ea însăşi o formă de creștere 
lăuntrică şi a considerat religia modul de împlinire a unei 
nevoi fundamentale. 

Psihologii de tip academic i-au determinat si ei o ati- 
tudine compensatorie. Cam cât a trăit Jung, psihologia din 
universităţi a fost dominată de behaviorism, caracterizat prin 
insistența sa dogmatică asupra investigaţiei riguroase a acelor 
reacții comportamentale la stimuli externi susceptibile de 
cuantificare, excluzând sufletul şi tehnicile de introspectie 
din laboratorul de psihologie şi negând influenţa structurii 
înnăscute asupra comportamentului. Dimpotrivă, Jung a re- 
levat importanţa experienței simbolice şi a evenimentelor 
lăuntrice, a susţinut cu tărie că sufletul și investigarea sa 
sunt preeminente în raport cu orice altceva și a declarat că 
propensiunile interioare asigură baza oricărei cunoașteri şi 
experienţe psihologice. 

Rolul lui cultural a fost, la rândul său, compensator. 
Societatea occidentală, desprinsă de rădăcinile sale iu- 
deo-crestine, este nefiresc de materialistă, sărăcită spiritu- 
al şi obsedată de tehnologie. La nivelul colectiv, perpetuăm 
greşeala alchimistilor, proiectându-ne aspiraţiile spirituale 
în lucruri materiale si amăgindu-ne că am căuta astfel va- 
loarea supremă. Lucrul acesta ne îndeamnă să ne tratăm unii 
pe alţii ca şi cum am fi nişte bunuri economice, ori să secă- 
tuim resursele fizice ale planetei în vreme ce neglijăm, spre 
paguba noastră, resursele spirituale ale Sinelui. Civilizaţia 
noastră şi-a „pierdut sufletul“ şi singurul remediu ar fi să 

reinvestim masiv în viaţa lăuntrică individuală, ca să refacem 
legătura cu „lumea mitică, în care ne aflam cândva acasă 
prin dreptul de-a ne fi născut“ (MDR 237). Lipsiţi de sim- 
bolismul mitului şi al religiei, oamenii au devenit opaci la 
sensuri, iar societatea e sortită pieirii. 

Iată ce gen de afirmaţii i-au făcut pe universitari să-l cali- 
fice pe Jung drept „neştiinţific“. Acesta a rămas netulburat: 
„Nu mă pot experimenta pe mine însumi ca problemă stiinti- 
fică. Mitul e mai individual şi exprimă viata cu mai multă 
exactitate decât o face ştiinţa“ (MDR 17). Fără să fie străin 
de metoda ştiinţifică, după cum demonstrează primele sale 
cercetări, era nevoit să privească dincolo de ştiinţă: „știința 
se opreşte la frontierele logicii, nu însă şi natura: ea pros- 
pera pe un teren neexplorat de teorie“ (CW XVI, § 524). Ceea 
ce refuza să accepte era eroarea, larg răspândită, a scientismu- 
lui — faptul de a respinge tot ceea ce nu este susceptibil 
de explicaţie ştiinţifică. Prefera să confere ponderea cuveni- 
tă acelor experienţe iraționale, acauzale, pe care știința refuză 
să le socotească demne de atenţie. În acest sens, considera 
psihologia „științifică“ o formă de anti-viaţă: „cu cât rațiunea 
critică se înstăpâneşte mai mult, cu atât viata devine mai 
săracă; dar cu cât suntem capabili să conștientizăm mai mult 
conţinut mitic, cu atât integrăm mai multă viață. Rațiunea 
ridicată la rang de valoare supremă are ceva în comun cu 
absolutismul politic: sub stăpânirea ei, individul se pauperi- 
zează“ (MDR 280). 

Prin urmare, psihologia analitică nu poate avea preten- 
tia că e o ştiinţă experimentală, cum nu e, de altminteri, nici 
psihanaliza: ea este, cel mai probabil, o ramură a hermeneu- 
ticii — arta de a interpreta spre a extrage sensuri. „Omul 
— spunea Jung la sfârşitul unui celebru interviu BBC tele- 
vizat — nu poate suporta o viata lipsită de sens.“ De unde 
provine însă sensul? Răspunsul lui Jung este: din afirmarea 

lipsită de orice echivoc a Sinelui. Participând cu maximă 
implicare la individuatie, Sinele urmărește creşterea şi dez- 
voltarea în sânul vieților noastre. Afirmarea Sinelui îi eli- 
berează energiile creatoare si insuflă convingerea că cea mai 
bună viaţă este aceea trăită sub specie aeternitatis: „Între- 
barea hotărâtoare a omului este aceasta: se află el in legă- 
tură cu ceva infinit — ori nu?“ (v. p. 50 de mai sus). Ea, 
această întrebare ultimă a umanității, a generat toate miturile 
şi religiile create vreodată, fiecare din ele reprezentând încer- 
carea îndrăzneață a câte unei grupări umane de a intra în legă- 
tură cu infinitul, cu eternul. Căutarea legăturii cu cosmosul 
— experiența Sacrului şi a Divinului — e o necesitate fun- 
damentală a Sinelui. Refuzul ei duce la degradarea spiritu- 
ala; acceptarea ei iluminează cu sens sufletul. „Nu pot decât 
să privesc, cu uimire şi smerenie, la strafundurile şi piscurile 
naturii noastre psihice. Universul ei nonspatial ascunde o nes- 
pusă bogăţie de imagini acumulate de-a lungul a milioane 
de ani de evoluție.“ Măreţia ei nu se poate asemui decât cu 
cerul înstelat al nopții, „pentru că singurul echivalent al uni- 
versului lăuntric e universul din afară“ (CW IV, § 331). 
Această perspectivă cosmică a generat la Jung respectul 
adânc pentru inconştient şi necunoscut, pentru numinozitatea 
simbolurilor, pentru forța magică a imaginaţiei şi geniul re- 
conciliator al funcţiei transcendente, pentru sensul atribuit 
tuturor lucrurilor ce ne înconjoară, pentru preeminenta psihi- 
cului individual, ca verigă de legătură între propriile noastre 
vieţi şi intenţiile de nepătruns ale marelui univers. Accentul 
pe care-l punea pe valoarea nepretuita a individului, stăru- 
inta lui privind importanţa noțiunii de gnosis (cunoaştere prin 
experienţă, si nu prin învățătură livrească sau credință), 
deschiderea lui fata de tot ce este irațional, spontan, sincro- 
nic, lauda adusă telurilor profund creatoare ale vieţii, conside- 
rarea individuatiei drept tel căruia i se subordonează toate 

celelalte scopuri, perceperea viselor si a miturilor ca forme 
de rostire ale limbajului atemporal al sufletului — toate aces- 
tea erau expresia inspiraţiei cosmogonice. 

Jung a fost, nu încape nici o îndoială, un personaj stra- 
niu şi ieşit din comun, însă extraordinara sa împlinire a fost 
posibilă tocmai pentru că era aşa gi nu altfel. Şi-a exprimat 
crezul de multe ori şi în multiple feluri, dar există un frag- 
ment care-l condensează cel mai bine: „Personalitatea este 
suprema realizare a specificității înnăscute proprie unei ființe 
vii. Este un act de mare curaj care sfidează viaţa, e afirmarea 
absolută a tot ceea ce constituie individul, e cea mai izbu- 
tită adaptare la condiţiile universale ale existenței îmbinată 
cu cea mai mare libertate posibilă de autodeterminare“ (CW 
XVII, $ 289). 

Deşi ştia că specia noastră şi-planeta pe care trăim sunt 
grav amenințate datorită propriei noastre inconstiente, Jung 
a rămas până la capăt un optimist ferit de excese. Credea 
că nimic din ce este esenţial nu se pierde vreodată, deoarece 
matricea sa e veşnic prezentă în noi şi poate fi oricând recu- 
perată de către cei „care au învățat să-şi ferească ochii de 
lumina orbitoare a părerilor comune gi să-şi astupe urechile 
la zgomotul lozincilor efemere“. Într-o scrisoare către M. 
Serranno (din 14 septembrie 1960) redactată în ultimul an 
al vieţii, cita îndemnul consolator dat de un bătrân 
alchimist discipolului său: „Oricât de izolat şi singur te-ai 
simți, dacă-ţi indeplinesti lucrarea cu fidelitate şi grijă, pri- 
eteni nestiuti vor veni să te caute.“ Şi un precept chinezesc: 
„Omul cel drept care stă în casa lui şi cugetă drept va fi 
auzit până foarte departe.“ 

Concluzia aceleiaşi scrisori oferă un epitaf potrivit: 


Am căutat să găsesc cel mai bun adevăr și cea mai clară lumină 
la care puteam ajunge şi, pentru că mi-am atins punctul suprem 

şi nu mai pot urca, stau de strajă lângă lumina și comoara mea... 
Ea este foarte prețioasă nu numai pentru mine, ci, mai presus 
de orice, pentru întunericul creatorului, care are nevoie de Om 
ca să-i lumineze creația. Dacă Dumnezeu şi-ar fi văzut dinainte 
lumea, ea ar fi o simplă mașinărie lipsită de sens, iar existența 
Omului — un capriciu inutil. Intelectul meu poate lua în con- 
siderare această eventualitate, dar ființa mea întreagă îi spune nu. 


Bibliografie suplimentara 


M-am străduit în textul de fata să definesc toţi termenii de 
specialitate atunci când îi mentionez prima oară, dar cititorul 
care simte nevoia unui glosar îl va găsi, de pildă, la sfârșitul 
lucrării Amintiri, vise, reflecții. În plus, C.G. Jung Lexicon 
<Lexiconul C.G. Jung> al lui Daryl Sharp (Inner City Books, 
Toronto, 1991), un nepretuit instrument de lucru pentru 
începători, conţinând termeni şi concepte, e accesibil acum 
într-o ediţie broşată. 

Psihologia lui Jung este deopotrivă o stare de spirit, un 
sistem teoretic şi o practică. De aici vorba caustică a lui Jung; 
„Slavă Domnului că sunt Jung şi nu un jungian!“ şi îndem- 
nul lui insistent ca toţi analiştii să fie analizati. Reusita 
oricărei analize, indiferent de obedienta teoretică a analis- 
tului, depinde mai puţin de folosirea metodelor din manu- 
ale, cât de spiritul în care sunt aplicate aceste metode. 
Spiritul care modelează practica psihologiei analitice este, 
neîndoielnic, cel al întemeietorului său. Mai jos au fost enu- 
merate o serie de lucrări ale acestei personalități extrem de 
bogate şi complexe. 


Lucrări de Jung 


The Collected Works of C.G.Jung, ed. Herbert Read, Michael 
Fordham şi Gerhard Adler (20 vol.; Routledge, Londra, 
1953-1978) <C.G.Jung — Gesammelte Werke> ; citatele 

din cartea de fata sunt identificabile după numărul volu- 
mului şi al paragrafului* (de ex., CW VIII, § 788). Cititorii 
cărora le sunt accesibile CW ar putea folosi citatele ca 
puncte de plecare pentru explorări proprii. Imensul index 
(vol. XX) este un instrument de orientare extrem de util. 
Memories, Dreams, Reflections (Routledge & Kegan Paul, 
Londra, 1963; mentionat ca MDR in cartea de fata) 
<Erinnerungen, Träume, Gedanken**>, una dintre cele mai 
remarcabile piese memorialistice publicate în acest secol. 
Man and his Symbols (Aldus Books în asociere cu W. H. 
Allen, Londra, 1964). 
The Tavistock Lectures (Analytical Psychology: Its Theory and 
Practice)*** (Routledge & Kegan Paul, Londra, 1968.) 
C.G. Jung: Psychological Reflections: A New Anthology of 
his Writings 1905-1961, selectate şi editate de Jolande 
Jacobi, (Routledge & Kegan Paul, Londra, 1971). 
C.G. Jung Letters, selectate si editate de Gerhard Adler in 
colaborare cu Aniela Jaffé (2 vol.; Routledge & Kegan 
Paul, Londra, 1973, 1976). 
The Freud/Jung Letters, ed. William McGuire (The Hogarth 
Press and Routledge & Kegan Paul, Londra, 1974). 
C.G. Jung Speaking, ed. William McGuire si R.C.F. Hull 
(Thames & Hudson, Londra, 1978). 

Selected Writings, prezentate de Anthony Storr (Fontana 
Pocket Readers, Londra, 1983), recomandata calduros 
celor care nu au curajul să atace frontal Operele complete. 


* O antologie în patru parti (volume) de „Texte alese gi traduse 
din limba germană de dr. Suzana Holan“ după Gesammelte Werke a 
apărut, sub titlul Puterea sufletului, la Editura Anima (Bucureşti, 1994); 
numerele paragrafelor din ediţia germană sunt conservate si în antolo- 
gia românească. (N.t.) 
** Vezi nota subsol de la p. 9. (N.t.) 
*** Ediţia originală a acestei lucrări, ca si a precedentei, a fost pu- 
blicată în limba engleză. (N.t.) 

În plus, există o serie de seminare consemnate de ele- 
vii lui Jung, din care câteva au fost publicate. 


Cărţi despre Jung 


A scrie despre Jung este încă o întreprindere riscantă, 
dat fiind că anumite documente cruciale (de pildă jurnalele 
sale şi o parte din scrisori) nu au intrat deocamdată în dome- 
niul public, astfel că biografia sa definitivă rămâne să fie 
scrisă. Totuşi se pot spicui multe lucruri semnificative din 
următoarele lucrări: 


Bennet, E. A., Meetings with Jung (Anchor Press, Londra, 
1982). 

Brome, Vincent, Jung: Man and Myth (Macmillan, Londra, 
1978). 

Hannah, Barbara, Jung: His Life and Work (Michael Joseph, 
Londra, 1977). 

Hopcke, Robert H., A Guided Tour of the Selected Works 
of C.G. Jung (Shambhala, Boston, 1989). 

Jaffé, Aniela, From the Life and Work of C.G. Jung (Hodder 
& Stoughton, Londra, 1971). 

Stern, Paul J., C.G. Jung — The Haunted Prophet (George 
Brazillier, New York, 1976). 

Stevens, Anthony, On Jung (Penguin, Londra, 1990), care 
examineaza evolutia ideilor lui Jung in contextul vietii 
sale si în relaţie cu ciclul de viata al umanităţii. 

Storr, Anthony, Jung (Fontana/Collins, Londra, 1973; 
Routledge, Londra, 1991). 

van der Post, Laurens, Jung and the Story of our Time 
(Pantheon Books, New York, 1975). 

von Franz, Marie-Louise, C.G. Jung: His Myth in our Time 
(Hodder & Stoughton, Londra, 1975). 

Wehr, Gerhard, Jung: A Biography (Shambhala, Boston, 
1987). 

Revizuiri postjungiene 


Papadopoulos, Renos (ed.), Carl Gustav Jung: Critical 
Assessments (Routledge, Londra, 1992). 

Samuels, Andrew, Jung and Post-Jungians (Routledge & 
Kegan Paul, Londra, 1985). 


În opinia mea, cele mai importante dezvoltări postjun- 
giene au fost extinderea teoriei arhetipurilor in domeniul 
evoluţiei infantile, al psihologiei feminine, simbolismului 
religios, studiilor sociale și politice, mitologiei şi istoriei 
culturii. Sub fiecare din titlurile care urmează sunt citate 
câteva lucrări-cheie. 


Evoluție infantilă 


Fordham, Michael, Children as Individuals (Hodder & 
Stoughton, Londra, 1969). 

Neuman, Erich, The Child: Structure and Dynamics of the 
Nascent Personality (Hodder & Stoughton, Londra, 
1973). 

Wickes, Frances G., The Inner World of Childhood 
(Appleton-Century, New York, 1966). 


Psihologie feminină 


Harding, M. Esther, The Way of All Women (Harper & Row, 
New York, 1975). 

Wehr, Demaris S., Jung and Feminism: Liberating 
Archetypes (Routledge, Londra, 1988). 

Whitmont, Edward C., Return of the Goddess: Feminity, . 
Agression and the Modern Grail Quest (Routledge & 
Kegan Paul, Londra, 1983). 

Simbolism religios 


Edinger, Edward, Ego and Archetype: Individuation and the 
Religious Function of the Psyche (Putnam, New York, 1972). 

Hostie, Raymond, Religion and the Psychology of Jung 
(Sheed & Ward, Londra, 1957). 

White, Victor, God and the Unconscious (Harvill, Londra, 
1952). 


Studii sociale si politice 


Bemstein, Jerome S., Power and Politics (Shambhala, Boston, 
1989). 

Odajnyk, Volodymyr Walter, Jung and Politics (Harper & 
Row, New York, 1976). 

Progoff, Ira, Jung's Psychology and its Social Meaning 
(Routledge & Kegan Paul, Londra, 1953). 


Mitologie si istoria culturii 


Campbell, Joseph, The Hero with a Thousand Faces (Pantheon, 
New York, 1949). 

Eliade, Mircea, Shamanism: Archaic Techniques of Ecstasy 
(Routledge & Kegan Paul, Londra, 1964). Birth and 
Rebirth (as Rites and Symbols of Initiation) (Harper, New 
York, 1975). 

Henderson, Joseph L., Thresholds of Initiation (Wesleyan 
University Press, Middletown, Conn., 1967). 

Neumann, Erich, The Origins and History of Consciousness 
(Pantheon Books, New York, 1954). The Great Mother: 
An Analysis of the Archetype (Routledge & Kegan Paul, 
Londra, 1955). 

Lucrări ale autorului cărții de faţă 


Archetype: A Natural History of the Self (Routledge & 
Kegan Paul, Londra, 1982), un studiu privind fundamen- 
tele biologice ale teoriei jungiene, cu accent pe dezvol- 
tarea din copilărie şi adolescență. 

Withymead: A Jungian Community for the Healing Arts 
(Coventure/Element Books, Londra, 1986), studiul 
unei comunităţi terapeutice. 

The Roots of War: A Jungian Perspective (Paragon House, 
New York, 1989), un studiu asupra războiului. 

